
Așezată la căpătâiul tatălui său și strângându-i mâna rece, 
Charlotte scrută îngrijorată trăsăturile bărbatului care dormea. 
"Dă Doamne să trăiască”, își repeta ea în gând cu fervoare, ca și 
cum pentru asta ar fi fost suficientă forța voinţei sale. Din păcate 
însă, dacă era să-l creadă pe doctor, probabil că tatăl ei nu-și va 
mai recăpăta cunoștința. 

Cum să-și poată închipui că ochii lui nu-i vor mai zâmbi, că 
buzele lui nu o vor mai săruta niciodată, și că va dispărea pentru 
todeauna din viața ei? În urmă cu o săptămână, stând tot în patul 
acesta, el încă îi mai vorbea! 

Mă rog ... poate că era prea mult spus pentru a caracteriza 
cuvintele fără nici o noimă care-i ieșeau din gură. Cuvintele care 
vorbeau despre șantierul naval, despre trecutul lui. Din 
nefericire, pleoapele i se închiseseră fără ca Charlotte să priceapă 
sensul bolboroselilor lui neclare. Își pierduse cunoștința. Regreta 

acest lucru cu atât mai mult cu cât părea că vrea să-i spună ceva 
important. În momentul de față însă, perspectiva mortii lui 
reprezenta singura ei preocupare, pentru că, într-adevăr, tatăl ei 
intrase în comă. 

Ca să mai scape de gândurile negre, Charlotte se uită cu 
atenţie la tatăl ei, care arăta ca un om perfect sănătos. Era 
imposibil ca un om într-o asemenea stare să fie în pragul mortii! 
Locul lui nu era într-un spital! 

Strângându-l tare de mână, ca pentru a-i insufla puţină viață, 
Charlotte îi adresă o rugăminte în șoaptă: 

— Nu muri, tăticule, nu muri, te rog ... 

Uşa rezervei se deschise brusc și Fiona îi puse o mână pe 
umăr. 

— Haide, Charlotte! Doar n-o să stai aici zi şi noapte! Nu rezolvi 
nimic în felul acesta, ba chiar riști să te îmbolnăvești și tu. 

Charlotte se ridică, resemnată. Abia își mai putea mișca 
picioarele după lungile ore petrecute la căpătâiul tatălui ei. Se 
strădui să-i zâmbească surorii ei, ca și cum, în calitatea ei de soră 
mai mare ar fi trebuit să dea exemplu, afișând mai mult curaj și 
stăpânire de sine. Dar Fiona părea mult mai puţin afectată de 
iminenta moarte a tatălui lor. Era adevărat că Fiona se simţise 
întotdeauna mai apropiată de mama ei. Emoţia cauzată de 
divorțul părinţilor în urmă cu trei ani nu făcuse decât să 
accentueze această stare de lucruri. 

— Hai să bem un ceai înainte să preiau ștafeta la căpătâiul lui, 
îi propuse Fiona, conducând-o pe sora ei spre ușă. N-am avut nici 
o clipă de răgaz toată după-amiaza și sunt extenuată! 

Dar, fie vorba între noi, nici tu nu pari a deborda de energie! 

— Îmi pun tot timpul problema dacă nu cumva a fost vina mea, 
dacă din cauza mea tata ... 

— Ah, nu, Charlotte! Te rog, nu începe iar! Cum să fii vinovată? 
Atunci când tata a căzut de pe schelă, te aflai la Londra, la peste 
două sute de kilometri distanţă de aici. În plus, din câte se pare, 
era bolnav de mai multă vreme și ne-a ascuns acest lucru. 

Charlotte clătină din cap. 

— A sperat mereu că voi rămâne la Shalmouth ca să-l ajut la 
șantierul naval. Dacă aș fi fost aici, aș fi putut să-mi dau seama că 
era bolnav, aș fi descoperit anumite semne ale bolii ... 

Era clar că tata nu mai era în stare să lucreze ...! 

Vorbind cu el la telefon o dată pe săptămână, nu putuse să-și 
facă o idee despre gravitatea situaţiei. Cum ar fi putut să observe 
că tatăl ei se luptă cu o boală care, după spusele medicului, îi 
afectase treptat memoria și simțul echilibrului? Uneori se 
întâmplase să simtă că e cam trist, dar Charlotte pusese acest fapt 
pe seama morţii mamei lor, care avusese loc în urmă cu un an. E 
adevărat că ţinuse foarte mult la ea și divorțul, după atâţia ani de 
viață împreună, îi zdruncinase foarte tare încrederea în el. 

La fel se întâmplase și cu Charlotte. Desigur, înţelegere 
perfectă nu existase niciodată între părinţii lor. Totuși, tânăra 
credea că cei doi soţi aveau o căsnicie trainică. O vreme fusese 
cuprinsă de îndoieli: nu cumva ea era cauza divorțului lor? 
Apucăturile ei băieţești şi dorinţa de a lucra împreună cu el la 
șantierul naval stârnise destule certuri în sânul familiei, certuri 
care pe termen lung, afectaseră sentimentele părinților ei ... 

Acest complex de culpabilitate n-o părăsise niciodată. O 
chinuia mai ales atunci când avea moralul la pământ, dar poate că 
nu avea dreptate, deoarece ea îşi alesese o meserie complet 
diferită cu mult înainte de despărţirea lor. În prezent, având în 
buzunar diploma în Arte Frumoase, era pe punctul de a-și 
construi o carieră promițătoare în calitate de evaluator al unei 
celebre case de licitaţii din Londra. Oare făcuse o alegere bună? 
Nu era nimic sigur, dacă era să ia în consideraţie regretele care o 
chinuiau acum lângă patul tatălui ei. 

Ca să fie sinceră, trebuia să mărturisească faptul că procedase 
la acea schimbare radicală de orientate din lașitate. 

Da ... Charlotte renunţase la universul ambarcaţiunilor de 
plăcere şi îşi rărise cât mai mult vizitele la Shalmouth doar ca să 
evite întâlnirile jenante cu Tony. La gândul acesta deveni 
visătoare. Era ciudat că decesul iminent al unei ființe dragi putea 
să suscite atâtea procese de conștiință ... Continuând 
raționamentul, fu izbită de o altă constatare: Tony Meredith 
exercitase o influența considerabilă asupra vieţii ei în multe 
privințe ... şi culmea ironiei era că el, care era autorul principal, 
habar n-avea de acest lucru. 

Charlotte se afla acum la Shalmouth și avea de gând să rămână 
aici. Când aflase despre accidentul tatălui său în urmă cu o lună, 
nu-şi luase decât o săptămână de concediu, dar situaţia în care se 
găsea firma familiei o determinase să rămână acasă. Tatăl ei avea 
nevoie de ea la șantierul naval. Îi spusese acest lucru foarte clar. 
Abia când văzuse cât de ușurat fusese atunci când îşi asumase 
conducerea afacerii, Charlotte își dăduse seama de importanţa pe 

care o acorda acestui fapt. E adevărat că nu era băiatul pe care 
și-l dorise întotdeauna, dar tânăra rămăsese singura speranță ca 
firma lui, Wells Boat, să trecă în mâinile celei de-a treia generaţii 
a familiei. 

În ceea ce priveşte întâlnirea cu Tony, n-avea nici un rost să 
facă din asta o dramă. Un semn din cap și un zâmbet politicos vor 
rezolva problema. În cinci ani se petrecuseră multe evenimente. 
Probabil că Tony a și uitat de micul episod umilitor care se 
petrecuse între ei. 

— Eu una n-am plecat din Shalmouth! protestă Fiona, oprind 
reveria surorii ei. Sper că nu insinuezi că l-am neglijat pe tata! 

— Nu, ce ţi-a venit? Vreau să-ţi spun că dacă aș fi lucrat alături 
de el, n-ar fi putut să ascundă de mine boala de care suferea. Sunt 
sigură că aș fi observat semne, de exemplu, în eficienţa lui în 
afaceri. După părerea lui Geoff Bates, declinul tatei a început 
după moartea mamei. În calitatea lui de maistru, a putut să 
observe cu uşurinţă acest lucru. Dacă ai ști cât îl urăsc pentru că 
nu m-a anunţat mai curând de starea lui! Am găsit dosarele şi 
contabilitatea atât de jalnice, încât nici nu știu de unde să încep. 

— Dacă aș fi în locul tău, mi-aş vedea de treaba mea! E o 
adevărată nebunie să vrei să-ţi asumi conducerea șantierului 
naval. Trebuie să vindem, Charlotte! Mă rog,.. în cazul în care ar 
fi posibil să vindem o firmă care nu realizează nici un profit. 

Acum se instalaseră în bufetul spitalului, în faţa unei cești cu 
ceai. Charlotte bău o înghiţitură din lichidul călduț, toropită de 
oboseală. Probabil Fiona se simţea afectată de problemă dacă îi 
spusese acele cuvinte dure, dar nu mai avea energia necesară ca 

să-i panseze rănile. În plus, o cunoștea foarte bine pe sora ei. Fiona 
nu-și prea controla limbajul. Nu avea obiceiul s-o ia pe ocolite ca să 
spună ce avea pe suflet. Era o trăsătură de caracter moștenită de la 
mama ei, cu care mai semăna și în multe alte privinţe, cum ar fi 
realismul cu care analiza diversele situaţii de viaţă. 

Așa cum îi plăcea ei însăşi să declare, Fiona își păstra mereu 
picioarele pe pământ , pe când ea, Charlotte, era mai mult cu 
capul în nori ... ca și tatăl ei, de altfel. Erau extrem de diferite una 
față de cealaltă, chiar și din punct de vedere fizic! Fiona era 
blondă și sora ei brunetă, prima era plinuță și scundă, pe când 
cealaltă avea o siluetă zveltă și sportivă. De altfel, oamenii se 
arătau mirati când auzeau că sunt surori. 

După ce își termină ceaiul, Charlotte se ridică de pe scaun cu 
un zâmbet forțat. 

— Trebuie să mă ducă Susie acasă. Mă odihnesc puţin și mă 
întorc pe la unsprezece. E bine așa? 

— Nu ne mai vom mai vedea. În seara asta trebuie să plec de 
aici cel târziu la ora opt. 

— Fiona, chiar trebuie neapărat să ieși în seara asta? 

Sora ei făcu o mutră enervată. 

— Mai slăbeşte-mă, Charlotte! Tata este bine îngrijit, doar 
suntem într-un spital, nu? După părerea mea, e cam exagerat să 
stăm toată noaptea de veghe lângă el. În cazul în care se va 
întâmpla ceva, vom fi anunțate. 

— Nu-ţi cer să stai la căpătâiul lui până mâine dimineaţă, ci 
numai până când mă întorc eu, îi răspunse Charlotte abia 
stăpânindu-și nervii. 

— Dar am o întâlnire! Eşti absurdă, ce Dumnezeu! 

— Poate că sunt ... dar tata e în comă și poate muri în orice 
clipă. Nu mi-aş ierta-o niciodată dacă acest lucru se va produce 
fără să aibă pe nimeni drag lângă el. 

După aceste cuvinte, Charlotte plecă, pentru a-și ascunde 
lacrimile care îi apăruseră în ochi. 

Când ajunse afară, o pală de vânt amestecată cu picături de 
ploaie îi răvăși buclele negre. Charlotte își ridică înfrigurată 
gulerul jachetei și căuta din priviri în parcare Renault- ul verde al 
lui Susie. 

La buletinul meteorologic se anunţaseră furtuni puternice. În 
aer se simţea mirosul foarte pronunţat de sare. Probabil că marea 
era dezlănţuită. În mintea fetei apăru imaginea valurilor care 
umpleau furioase estuarul și inundau hangarul aflat în micul golf 
din spatele şantierului naval. 

De ce oare își imaginase acest scenariu catastrofic?  Slavă 
Domnului, clădirile şantierului naval erau făcute să reziste la toate 
calamităţile pe care le-ar putea trimite cerul asupra lor. Wells 
Boats fusese bântuit de furtuni din 1875, şi unele au fost și mai 
puternice decât cea de acum! O clădire solitară din piatră, de trei 
etaje, nu se putea prăbuși ca un castel din cărți de joc la prima 
pală de vânt. 

Zgomotul produs de un claxon o făcu să tresară. Sosise Susie. 
Charlotte se urcă repede în mașină şi se însenină brusc când văzu 
figura veselă a prietenei sale. 

— Mulţumesc, Susie! Eşti de neînlocuit. Chiar mă întreb ce 
m-aș face fără tine. 

Susie își petrecu o șuviță de păr după ureche și zâmbi 
pasagerei sale, pe care o privi cu un ochi critic. 

— Dar rău mai arăţi! N-are nici un rost să te culci la niște ore 
imposibile și ... 

— Oh, nu! Nu începe și tu! Și Fiona mi-a ținut același discurs. 

— Nu te supăra, dragă Charlotte ... O facem din cauză că 
suntem îngrijorate de soarta ta. Abuzezi de forțele tale. În 
calitatea mea de infirmieră, trebuie să te anunţ că, dacă o ţii tot 
aşa, nu vei mai rezista mult. 

— Medicul a spus că nu mai are de trăit decât câteva zile. Poate 
numai câteva ore ... 

— În cazul acesta, te invit la mine! Îţi voi pregăti o cină bună și 
după aceea, la culcare! Te vei simţi mai bine la mine acasă decât 
în apartamentul acela mic și trist! 

— Eşti foarte drăguță, Susie, dar vreau să mă aflu acolo, în cazul 
în care voi fi sunată de la spital. Te asigur că voi mânca bine și pe 
lângă asta, șantierul naval îmi dă destulă bătaie de cap. Trebuie să 
mă gândec la niște soluţii pentru a-l repune pe picioare. Am deja 
câteva idei care îmi umblă prin cap. 

— Înseamnă că situaţia nu e chiar atât de gravă cum credeai. 

— Oh, nu e deloc strălucită! Tatăl meu limitase activitatea 
firmei la lucrări de întreţinere și iernarea vaselor. Tot ceea ce 
înseamnă construcţia de vele şi carcase a fost abandonat. Acest 
lucru e cu atât mai reprobabil cu cât Wells Boats deţine 
potenţialul de producție cel mai mare dintre toate șantierele din 
Shalmonth! Am putea să construim fără probleme patru sau cinci 
bărci de salvare pe an și chiar să ne lansăm în proiecte de mai 

mare anvergură. De alfel sper că l-am descoperit pe salvatorul 
șantierului Wells Boats. E un tânăr pe care l-am întâlnit 
săptămâna trecută într-un bar care vrea să participe la o cursă 
solitară de traversare a Atlanticului. A conceput el însuși planurile 
unui trimaran și caută un constructor local. În cazul în care aș 
putea să rezolv problema finanțării, sunt sigură că am fi la 
înălțimea aşteptărilor lui! 

— Oricum, dacă entuziasmul ar fi de-ajuns pentru a avea 
succes, toate problemele tale ar fi rezolvate! Când te aud vorbind 
așa, stau şi mă întreb ce naiba ai căutat în sălile de licitaţie 
londoneze. E foarte clar că locul tău este aici, în lumea 
ambarcaţiunilor. 

— Așa este, acesta este mediul în care mă simt cel mai bine ... 

Schimbă subiectul, cerându-i lui Susie vești despre gemenii ei, 
doi drăcușori adorabili, ale căror ultime pozne o amuzară foarte 
mult pe Charlotte. 

— Aş vrea să mă lași la garajul Paxtons, îi spuse Charlotte 
prietenei sale, în timp ce mașina se îndepărta spre centrul orașului. 

Neavând mașină, tânăra se folosea de cea a tatălui său de când 
sosise la Shalmouth. Din păcate, bătrânul Ford avea mereu câte 
un stop defect. 

— Sper că mașina este reparată. Mi-au promis că e gata în seara 
asta. Dacă nu, biata mea Susie, va trebui să mă duci tot tu la spital. 

Tânăra se încruntă. 

— Îți petreci zilele la șantier și noptile la căpătâiul tatălui tău! 
Îmi pare rău că trebuie să insist, Charlotte, dar nu procedezi 
rațional. Mai e puţin și urmează să te băgăm și pe tine în spital! 

— Stai liniştită! La prima vedere așa par, dar am o capacitate de 
rezistență demnă de invidiat! 

Tânăra nu prea era convinsă de ceea ce spunea, dar ... 

Când ajunse a doua zi dimineaţă la șantierul naval, fu nevoită 
să se confrunte cu un maistru demoralizat și o secretară cu ochii 
plini de lacrimi. 

— Furtuna a smuls aproape jumătate din ţiglele adăpostului 
pentru ambarcatiunile cu pânze, o anunţă maistrul. Încă o ploaie 
ca cea de azi-noapte și vom fi nevoiţi să scoatem apa afară cu 
găleata! 

— Doamne sfinte! Numai asta ne mai lipsea! 

Era greu de crezut că numai vătămarea acoperișului provocase 
tristeţea Deliei. Agajată cu jumătate de normă la șantierul naval, 
frumoasa roșcovană de douăzeci de ani răspundea la telefon și 
uneori bătea la mașină câteva scrisori. 

— Are probleme sentimentale, îi spuse Geoff Charlottei în timp 
ce vizitau zona depozitului. 

De fapt, Geoff Bates cam exagerase. Gaura din acoperiș nu era 
mai mare de patruzeci de centimetri, dar suficient să provoace 
pagube serioase în cazul în care va ploua din nou. 

Când se întoarse în biroul ei, Charlotte se hotări să ia legătura 
neîntârziat cu firma de asigurări și-i ceru Deliei să-i aducă dosarul 
cu polițele respective. 

— Trebuie să reparăm acoperișul cât mai curând posibil, fie și 
numai provizoriu ... M-a căutat cineva, Delia? 

— Da, a sunat un oarecare domn Smithson în legătură cu un 
trimaran . A vorbit Geoff. 

— Da, i-am spus că nu facem decât construcţii din PVC, spuse 
Geoff cu un aer indiferent. 

— Ce i-ai spus? Geoff, l-am întâlnit pe domnul Smithson la 
Bach Inn în urmă cu câteva zile și speram foarte tare să ne dea 
nouă comanda pentru vasul lui! 

Maistrul abordă o figură neîncrezătoare. 

— Tatăl tău nu a lucrat niciodată cu polimeri armati cu fibră de 
sticlă. EL spunea că se vor găsi întotdeauna clienţi pentru 
carcasele din lemn care sunt mai sigure ... 

— Nu te contrazic, Geoff, dar cei care se angajează în curse 
solitare nu pun mare preț pe securitate! Pentru ei este importantă 
viteza şi manevrabilitatea ambarcaţiunii. Sunt conștienți de faptul 
că își riscă viața în orice clipă. 

— Bine, bine! Nu-mi vorbi pe tonul acesta ... 

— Sper că nu deranjez ... 

Mai auzise vocea aceea caldă și profundă ... Charlotte ar fi 
recunoscut-o dintr-o mie. Nu era nevoie să se întoarcă pentru a ști 
cine era. Trecuseră cinci ani fără să-l vadă și fără să-i vorbească, dar 
prezenţa lui Tony producea întotdeauna asupra ei un efect fulgerător. 

Geoff îl salută pe nou-venit pe un ton plin de respect. 

— Bună ziua, Tony. Cărui fapt datorăm plăcerea de a ne vizita? 

— Tocmai am aflat de boala lui Jonathan. Chiar acum m-am 
întors dintr-o călătorie în Caraibe şi mi s-a spus că se află în spital. 

Vocea lui păstrase și acum sonoritatea răgușită de altădată. 
Luptându-se din greu cu ameţeala care o cuprinsese, Charlotte se 
pregătea psihic pentru confruntare. În cele din urmă, se întoarse 
cu faţa la el. 

— Tata este în comă, se auzi ea spunând ca prin vis. Medicii 
sunt de părere că mai are de trăit numai câteva zile. 

Cuvintele acelea erau și așa destul de dureroase prin simpla 
lor rostire, dar când tânăra întâlni privirea pătrunzătoare a lui 
Tony Meredith, un alt fel de durere i se trezi în suflet. 

— Bună ziua, Charlotte. S-ar părea că te-ai întors definitiv la 
Shalmouth. 

Nu se schimbase deloc. Era același bărbat dur, sincer şi 
nemilos, şi având în vedere ritmul trepidant în care bătea inima 
Charlottei, încă mai avea asupra ei o putere uriașă. Și ea care îşi 
imaginase că putea să facă faţă fără probleme întâlnirii cu el ... 
Acest fapt o enerva la culme pe tânără. 

Văzându-și imaginea în oglinda de deasupra biroului, observă 
că avea figura total lipsită de forță de seducţie. Avea faţa palidă și 
cearcăne adânci sub ochi ... Ca să nu mai vorbim despre haine: un 
tricou prea lung al tatălui ei și niște blugi uzaţi. Charlottei nu-i 
prea păsa cum arată, considerând că nu era nici frumoasă și nici 
prea ispititoare pentru bărbaţi. Cu toate acestea, credea că avea 
succes la ei. Eroare! O singură privire a lui Tony Meredith a fost 
de-ajuns ca să-i trezească în suflet îndoieli și întrebări vechi. 

Această constatare tristă o făcu să-i răspundă pe un ton mai 
aspru. 

— Bună, Tony. Nu ne-am văzut de un car de ani. Ce mai faci? 

— Aşa şi aşa. Dar tu? Am auzit că ai de gând să te stabilești 
pentru totdeauna în Shalmouth. 

— Da ... m-am hotărât să mă ocup de Wells Boats. 

— De ce-a mai rămas din el, bombăni Geoff cu ironie. 

Charlotte îl fulgeră cu privirea. 

Dat fiind că îi tremurau mâinile, şi le înfundă în buzunarele 
pantalonilor, în speranţa că Tony nu va observa nimic. 

— Tata este bolnav de ceva vreme și asta a afectat mersul 
afacerilor, dar șantierul naval are încă viitor. E nevoie de câteva 
idei noi și-și va regăsi dinamismul de odinioară. 

Charlotte nu-și putea dezlipi ochii de pe figura lui Tony în timp 
ce vorbea. Îmbrăcat în blugi, pulover de marinar și impermeabil, 
părea mai înalt decât îl știa, mai solid îi mai impozant. Trăsăturile 
feţei lui îşi păstraseră în întregime virilitatea. Cu pielea lui 
măslinie, sprâncenele dese și părul negru tuns scurt și cret, Tony 
avea frumuseţea clasică a zeilor Antichității. 

Așadar, abia se întorsese din Caraibe. Probabil că livrase o 
ambarcaţiune unui client bogat. Charlotte auzise că și acum făcea 
livrări tot personal și acest lucru extinsese și mai mult aria 
activităţilor lui. Într-adevăr, după spusele lui Tim Fennel, un 
prieten comun de la clubul de navigaţie, Tony conducea și o 
şcoală de navigaţie numită Shalmouth Sea School, şi avea 
profituri mari de pe urma unei firme de administrare a unor 
staţiuni turistice de la malul mării. În orice caz, Charlotte 
cunoștea pasiunea lui Tony pentru mare. N-ar fi lăsat niciodată pe 
altcineva să ducă ambarcaţiunea de partea cealaltă a oceanului, 
deși nimeni nu-l obliga s-o facă. 

Pornea la drum indiferent de distanţă sau anotimp, ca și cum 
nu s-ar fi putut afirma decât prin efort fizic. 

Era marinarul cel viteaz din Shalmouth, eroul ținutului, își 
spuse Charlotte ironic. Curajul și calităţile lui de navigator îi 

creaseră o anumită faimă în orașul lor și era respectat de toată 
lumea. De altfel, și simpla lui prezenţă în acel birou se părea că e 
un eveniment. Ea, Geoff și Delia îl priveau cu respect și el, plin de 
încredere în forțele proprii, părea să considere acest lucru foarte 
firesc. Încrezutul! 

Oare Tony observase ostilitatea ei? Când văzu umbra care îi 
întunecă privirea, tânăra ştiu că el își amintise de trecut. Se 
încordă în mod instinctiv, ca și când s-ar fi pregătit de atac. 

— Ai ceva idei noi? o întrebă Tony cu ironie. 

Charlotte îşi aruncă pe spate cu un gest nervos coama de păr 
negru. 

— Da, am o grămadă de idei... și o mulțime de lucruri de făcut. 
Asta e tot, Tony? 

Urmă o tăcere apăsătoare. 

— Da, asta e tot, îi răspunse în cele din urmă Tony cu o voce 
aspră. Îmi pare rău că tatăl tău se simte rău. Era un prieten 
minunat. Mă voi duce să-l vizitez la spital. 

"E inutil", era gata să-i spună Charlotte, dar își stăpâni la timp 
nevoia puerilă de a jigni un om pe care nu-l mai văzuse de cinci 
ani de zile şi care, în definitiv, nu era decât un străin pentru ea. 

Întâlnirea cu tony Meredith îi lăsă Charlottei un gust amar, dar 
avu și un oarecare profit de pe urma ei: ironiile lui au stimulat-o 
să meargă mai departe în realizarea planurilor ei. Nevoia de a-și 
dovedi sieși că era la înălțimea scopurilor pe care și le fixase îi mai 
atenuară pentru o vreme oboseala și neliniștea cauzate de boala 
tatălui ei. 

Joi eforturile sale fură încununate de succes. 

Charlotte îl găsi pe domnul Smithson și folosindu-și întrega 
putere de convingere, îi smulse acceptul verbal pentru 
construirea trimaranului său. Se duse la bancă unde avu o lungă 
discuţie cu directorul acesteia, care îi dădu mari speranţe. 
Întorsătura evenimentelor o determină chiar să se gândească la 
angajarea unui arhitect naval pentru supervizarea proiectului. 

Îi surâdea norocul, șantierului Wells Boats! Charlotte nu va 
permite pesimismului incorigibil al lui Geoff să-i afecteze 
dinamismul! Cum putea să nu se bucure de succesul ei? Era în joc 
viitorul firmei și în același timp și viitorul lui! Se părea că nu-și 
dădea sema de acest lucru. De când îl știa, Geoff lucra pentru tatăl 
ei. Era un om blajin şi un meseriaș excepțional, dar total lipsit de 
motivaţie. Era de datoria ei să insufle un pic de entuziasm micii ei 
echipe. În orice caz, Charlotte nu-l va lăsa pe Geoff să-i scadă 
moralul. Nici pe el, nici pe altcineva. 

Totuşi, vineri seara fu copleșită de o senzaţie de lehamite 
atunci când ajunse în apartamentul tatălui ei. Erau atâtea de făcut 
la șantierul naval! Numai punerea în ordine a dosarelor îi va lua 
zile întregi de muncă. Da fapt era o harababură generală! Astăzi, 
de exemplu, sunase un client care voia să-i fie trimisă barca în 
Mexic la primăvară. Charlotte pierduse două ore preţioase 
căutând catargul acesteia în stiva din depozit. Aruncate claie peste 
grămadă, majoritatea nu aveau etichetă de identificare. 

Nu trebuie să mă las doborâtă, își spuse Charlotte. Încet-încet, 
totul va reveni la normal. Se uită în frigider, mai mult ca să-și 
umple timpul decât de foame. Peste câteva minute se instală în 
fața televizorului cu un sandviș și un pahar cu lapte. 

Micul apartament de pe malul mării nu putea fi numit în nici 
un caz luxos, ci numai funcţional. Se aflau în el câteva mobile de 
calitate, majoritatea provenind din casa în care locuiseră părinţii 
ei în afara orașului, dar decorația lui se limita la strictul necesar, 
asemănătoarea cu cea de pe ambarcaţiunile lui. Nu avea covoare 
pe jos, pereţii erau goi și nu era nici urmă de bibelouri pe mobilă. 
Singurele pete de culoare erau reprezentate de rafturi lungi pline 
de cărți și maldărul de reviste de navigaţie. 

Furată de șirul gândurilor, fu cuprinsă de somnolenţă. Trebuia 
totuși să se ducă la spital! Făcu un duș, după care, spre mirarea 
ei, începu să fredoneze o melodie. În definitiv avea și motive s-o 
facă! Afacerea încheiată cu domnul Smithson îi mai alinase 
durerea din suflet şi viaţa îi apărea acum în cu totul altă lumină. 
Activitatea șantierului naval va fi reluată și, cine știe, poate că și 
tatăl ei se va însănătoși. 

În seara aceea chiar avu chef să arunce cât colo eternii ei blugi 
și tricoul obișnuit și să-și pună o fustă lungă de culoare kaki și o 
jachetă din catifea reiată cu motive florale. Se uită rapid la 
imaginea ei din oglindă. Ce rău arăta! Fiona și Susie nu 
exageraseră deloc. Pe trăsăturile ei frumoase își lăsaseră amprenta 
mulțimea grijilor și lipsa de somn. Tocmai își machia ușor buzele 
și ochii, când sună telefonul. Starea tatălui său se agravase brusc. 
Charlotte trebuia să vină la spital în cel mai scurt timp posibil. 

La mult timp după aceea, nu-și mai amintea nimic din cei 
cincisprezece kilometri parcurși până la spital, în afară de 
expresia infirmierei și reacţia ei uluită atunci când aceasta o 
anunţa că tatăl ei murise cu câteva minute în urmă. 

Charlotte insistă să-l vadă. Figura lui era senină și împăcată. 
Totuși, atunci când a fost scoasă din încăpere, tânăra simţi că este 
copleșită de o teribilă senzaţie de vid interior. 

Dintr-o dată se simţi îngrozitor de singură și dezorientată. Se 
îndreptă spre lift încercând să se gândească la ce avea de făcut în 
continuare s-o anunțe pe Fiona și să începă derularea 
formalităţilor pentru înmormântare. Atunci când ușile liftului se 
deschiseră, se izbi de un bărbat brunet și înalt care ieșea din el. 

Uşor dezechilibrat, bărbatul o prinse pe Charlotte de braţ. 
Când încercă să se elibereze, el o strânse și mai tare. Și astfel 
ajunse tânăra să plângă în hohote pe umărul lui Tony Meredith. 


Capitolul 2 


— Bea, Charlotte! 

Ea se uită cu o privire absentă la paharul cu whisky pe care i-l 
pusese Tony în mâini. 

— Bea! repetă el. 

Tânăra îl ascultă. Alcoolul era atât de tare, încât o făcu să 
tușească. 

— Ia-o încet! Nu-l bea pe tot dintr-o dată! 

Ea se încordă, jignită de tonul lui autoritar. Era clar că Tony 
Meredith nu se schimbase deloc. Purta aceeași mască rece și era 
la fel de grosolan ca înainte! 

— Te simţi mai bine, din câte văd. Ţi-a apărut roșeaţa în obraji, 
spuse el după câtva timp. 

— Nu erai obligat să mă aduci la tine, îi spuse Charlotte brusc. 

— Jonathan era un vechi prieten al meu și tu ai fost fiica lui 
preferată. Ce voiai să fac? Să te las să plângi în hohote în lift? 

Simpla pomenire a numelui tatălui ei fu de-ajuns s-o întristeze 
din nou pe Charlotte. 

— Oh, Tony! Nu reuşesc să cred că a murit tata! Îmi va fi atâta 
dor de el! 

Încercă disperată să-și stăpânească plânsul. Nu putea suporta 
gândul că urma să facă o nouă criză în faţa lui Tony. Avea o inimă 
de piatră, cum ar fi putut s-o înţeleagă? 

Speriată, văzu că tânărul se apropie de canapea. După ce se 
aşeză lângă ea, o trase spre el fără nici un fel de menajamente și 
o lipi de pieptul lui. 

— Nu-ţi face griji pentru mine, Tony ... Totul va fi bine. 

— Plângi, Charlotte, nu trebuie să ţii tristeţea în tine, descarcă-te ... 

Firește că rostise acele vorbe cu o anumită asprime, dar cum 
putea să refuze alinarea pe care i-o oferea el? Charlotte avea mare 
nevoie de căldură umană şi se simţea foarte bine în braţele acelea 
puternice ... Cu ochii pe jumătate închizi, se lasă pe umărul lui, 
în timp ce el îi spunea cuvinte liniștitoare, ca și cum ar fi fost 
copil. Atunci când, peste un timp, se depărtă de ea, Charlotte 
regretă că rămăsese atât de curând fără acel refugiu sigur. 

Tony îi oferi, cu o amabilitate neobișnuită la el, un șerveţel de 
hârtie ca să-și șteargă lacrimile. 

— Nu te-am mai ţinut de multă vreme în braţele mele, observă 
el fără nici o emotie în voce. Ai mai slăbit, Charlotte. Ce ai făcut 
în acești cinci ani? 

Te-am zărit numai la înmormântarea mamei tale, anul trecut, 
dar în afară de asta ... 

— Cum adică? Tata nu ţi-a vorbit niciodată despre mine? 


24 CLARE HARRISON 


— Ba da. Știu că ai urmat cursurile şcolii de Arte Frumoase de 
la Norvich şi că lucrezi la o casă de licitaţii din Londra, dar s-ar 
părea că ai abandonat totul. E o hotărâre ințeleaptă? 

— Ce întrebare! În lipsa unei puteri supranaturale, nu văd cum 
aş putea să-mi păstrez şi postul din Londra și să mă ocup și de 
conducerea șantierului Wells Boats! 

— Aşa este ... 

Charlotte observă în privirea lui Tony ceva care o făcu să nu se 
mai simtă în largul ei, fără să poată descoperi sensul exact al 
sclipirii surprinse în ochii lui negri. 

— Eşti sigură că știi la ce te înhami, Charlotte? 

— Da absolut sigură. Nu uita că familia noastră construiește 
ambarcaţiuni de două generaţii. Nu înseamnă că dacă sunt 
femeie, am mai puţine înclinații pentru meseria asta. 

Deodată se simţi foarte obosită. Tony Meredith nu prea 
reprezenta compania ideală pentru acea seară. Se săturase de 
ironiile și de insinuările lui. Voia să plece. 

— Tony, acum aș vrea să mă duc acasă. 

— Te duc la Fiona. 

— Nu. Nu vreau să dorm la Fiona! răspunse repezit, fără să se 
gândească totuși că pe Tony ar fi trebuit să-l mire refuzul ei, dar 
cum să-i explice că sora ei era ultima persoană pe care dorea s-o 
vadă în seara aceea. 

Parcă o și auzea rugând-o să-și revină şi să fie curajoasă. Nu, 
tatăl ei era mort și Charlotte voia să fie singură cu tristeţea ei. 

— În cazul ăsta, poţi să-ţi petreci noaptea aici ... 

— Nu , mulţumesc! 

Perspectiva aceea nu-i surâdea deloc. Răspunsul ei scurt îl făcu 
să zâmbească pe Tony. 

— Nu mai face pe fetița inocentă și speriată, Charlotte. Casa e 
destul de mare. Dacă îţi faci griji pentru reputaţia ta, atunci ... 

— Nu e vorba despre reputaţia mea! Vreau să mă întorc în 
apartamentul tatălui meu și nimic mai mult. Faptul că 
întâmplarea a făcut să ne întâlnim în seara asta nu înseamnă că 
trebuie să te simţi răspunzător pentru mine! Consider că noi doi 
nu suntem decât niște străini! 

Tony se întunecă la față. 

— Străini, zici? Măi să fie! ... Recunosc că au mai rămas multe 
lucruri de aflat unul despre celălalt, dar de aici și până a ne socoti 
niște străini ... Ai uitat micul nostru aranjament în trei vreme de o 
lună pe o barcă? E evident că în condiţiile acelea, în spaţiul limitat 
al unei bărci, poţi să afli multe despre tovarășii de călătorie! 

Charlotte simţi că se înroșește la faţă, dar de data asta băutura 
n-avea nici o vină. Tony era total lipsit de delicateţe dacă 
îndrăznea să dezgroape acele amintiri din trecutul lor comun! 

— Nu vreau să vorbesc despre subiectul acesta. 

— Voiam numai să pun lucrurile la punct. 

După aceea el luă paharul și-l goli dintr-o înghiţitură. Era un 
gest a cărui violență lăsa să se înțeleagă că nu era atât de calm şi 
de relaxat pe cât voia să pară ... 

— Cum poţi să-ți aduci aminte de niște lucruri atât de lipsite de 
importanţă? 

— Poftim? Asta poate e părerea ta. Eu îmi amintesc totuși, că 
era gata să te îneci într-o noapte furtunoasă. Poate că într-adevăr 

am o memorie prea bună, dar, ce să fac, eu unul nu uit prea uşor 
genul acesta de evenimente neînsemnate. 

— Ce vrei de la mine? Să cad din nou în genunchi în faţa ta și 
să-ți mulțumesc că mi-ai salvat viaţa? 

— Nu-mi amintesc să fi căzut vreodată în genunchi în faţa mea. 
Eu îmi amintesc numai cum stăteam amândoi goi în sacul de 
dormit și că tu voiai să-ţi demonstrezi recunoştinţa într-un mod 
cu totul diferit! 

Aproape fără să vrea, Charlotte simţi cum ridică mâna spre el 
şi-i trase lui Tony o palmă răsunătoare pe obraz. Se uită apoi la 
urma lăsată de degetele ei pe faţa lui, îngrozită de îndrăzneala 
gestului ei. Ironia îi dispăruse din ochi, dar el nici nu clipi. Se lăsă 
o tăcere lungă și apăsătoare, după care el șopti cu răceală în glas: 

— Charlotte, mi-ai arătat adineauri o nouă faţetă a caracterului 
tău. Nu știam că poţi să fii şi agresivă atunci când vrei. 

— Probabil devin violentă numai atunci când am de-a face cu tine! 

Și așa și era. Charlotte nu pălmuise pe nimeni în viaţa ei. 
Totuși, în clipa aceea simţea pentru Tony o ostilitate cruntă. 

— Mă duci acasă sau chem un taxi? 

— Nu te las să stai singură în apartamentul tatălui tău în seara 
asta, aşa că nu mai protesta. Menajera mea te va conduce într-o 
cameră în care îţi vei putea petrece noaptea. 

— N-am nici un chef să dorm aici ... 

— Mi-e indiferent ce crezi tu, oricum nu ai de ales. Nu vreau să 
mă mai cert cu tine în seara asta. 

În timp ce vorbea, o prinsese de braţ cu forţa și o împingea 
spre uşă. Deși era obișnuită cu comportamentul agresiv al lui 

Tony, se simţea revoltată. De câte ori îl auzise în trecut dând 
ordine așa cum făcea acum?! Totuși, evenimentele din seara 
aceea o slăbiseră atât de tare de puteri, încât ideea unei noi 
confruntări o determină să capituleze. 

— Nu am cămașă de noapte. 

— Asta e un fleac. Îţi găsesc eu ceva cu care să te imbraci. 

Tony îi dădu instrucțiuni menajerei cu aceeași voce aspră şi 
Charlotte, resemnată, se lăsă condusă spre camera de oaspeți. Era 
o încăpere spațioasă mobilată frumos și cu o ambianţă plăcută. 
Înainte de a se retrage, doamna Bolton, o persoană foarte 
simpatică, de altfel, îi dădu Charlottei așternuturile și obiectele 
de toaletă de care urma să aibă nevoie. 

— Chiar nu vreţi să mâncaţi nimic, domnişoară? o întrebă ea pe 
Charlotte. Dacă nu vă supăraţi, îmi permit să vă spun că arătaţi 
foarte palidă ... 

Charlotte zâmbi. 

— Mulţumesc, doamnă Bolton, sunteţi foarte amabilă, dar nu 
sunt în stare să pun nimic în gură. 

Într-adevăr, deşi la cină nu mâncasem decât un sandviş, nu 
avea nici un pic de poftă de mâncare. Probabil din cauza emoţiilor 
şi tristetii din acea seară. 

Grăbindu-se să se culce, Charlotte se dezbrăcă şi își puse 
cămașa care îi fusese dată. Oare a cui era? A doamnei Bolton? [i 
venea greu să şi-o închipuie pe durdulia menajeră în cămășuța 
aceea din satin roz brodată cu gri ... Charlotte îşi imagină cu 
strângere de inimă singura explicaţie posibilă. Tony avea o 
prietenă care își lăsa la el hainele pentru noapte. Sau ... sau poate 

că Tony se căsătorise? Era o ipoteză la care Charlotte nu se 
gândise încă de la început. Totuși, nu prea credea în varianta asta. 
Cunoscând neincrederea totală a lui Tony în femei, era puţin 
probabil să fi găsit modelul de virtute capabil să răspundă 
aspirațiilor lui. Pe de altă parte, dacă s-ar fi însurat, ar fi aflat până 
acum. Dar cine știe? Totul era posibil. 

În fond, ce importanţă mai avea? își spuse Charlotte. Viata 
personală a lui Tony Meredith n-o interesa absolut deloc. 

Dat fiind că era foarte obosită, tânăra spera să adoarmă 
imediat ce ar fi pus capul pe pernă. Din nefericire însă, somnul se 
cam lăsa așteptat, așa că până la urmă se ridică din pat și, după ce 
se spălă pe faţă, deschise fereastra și rămase sprijinită cu coatele 
de pervaz, inspirând aerul sărat care venea din estuar. Și în acea 
seară era furtună pe mare. Un vânt rece încovoia crengile subțiri 
ale tamarinilor și nori groși se rostogoleau pe cer. Charlotte se 
gândea la reparația provizorie a acoperişului şantierului naval. Dă 
Doamne să reziste la rafalele de vânt! Nu mai lipsea decât ca 
mâine, când ar fi sosit acolo, să găsească tot acoperișul smuls ... 
Tristeţii cauzate de moartea tatălui ei i se adăugă un sentiment de 
descurajare. 

Charlotte oftă adânc și se aplecă și mai mult pentru a putea 
localiza mai bine zona în care se afla. În afara luminilor satului 
aflat pe malul celălalt al estuarului, nu mai zări nici un alt vecin 
prin apropiere. Se părea că vechiul conac fusese construit pe o 
proprietate imensă, expus vânturilor și ploilor venite dinspre 
mare. 

Marea ... Charlotte și-o imagina zgâlțâită de furtună, cu valuri 
de câţiva metri, ca în noaptea aceea fatidică în care Tony, ea și 
Colin trebuia să ducă o barcă în insula Minorca. 

Tinându-și răsuflarea, Charlotte închise ochii în fața imaginilor 
care îi năvăleau în minte, de parcă în felul acesta reușea să le 
alunge. Era însă în zadar. Vorbele grosolane ale lui Tony 
stârniseră amintirile acelea vechi. Asemenea unui film pe care 
nu-l poţi uita niciodată, drama se derulă în mintea ei cu o frenezie 
uimitoare ... 

În noaptea aceea, furtuna atinsese o violență nemaiîntâlnită 
până atunci. De obicei, navigația în Marea Mânecii în luna iulie nu 
prezenta nici un risc din punct de vedere meteorologic, dar vara 
aceea probabil era una plină de surprize. La mai puţin de o 
jumătate de oră de la plecarea lor din Plymouth, se stârni un vânt 
cu forța de șapte noduri și atunci când ajunseră în largul coastelor 
Franţei, atinse forța zece. Barometrul scăzuse brusc şi se anunţa 
o noapte foarte grea. 

În aceste împrejurări, Colin se hotărî să-i anunţe că avea rău 
de mare ... 

Valurile impresionante începuseră să inunde bordul bărcii. 
Tony ordonă să se închidă gurile de acces și hublourile, după care 
îi trimise pe Colin și pe Charlotte în cabină. Numai el rămăsese pe 
punte, dar tânăra se gândea cu groază la ce se putea întâmpla cu 
el în asemenea condiţii. Începu să tremure pentru viaţa 
bărbatului cu zece ani mai mare ca ea pe care îl adora și al cărui 
caracter independent și învăluit în mister o cucerise de foarte 
multă vreme. 

Foarte curând, i se păru insuportabil să mai rămână acolo, 
inactivă și inutilă, uitându-se la Colin, care se învineţise de frică, 
fiind convins că își va găsi moartea în timpul furtunii. Ar fi murit 
de tânăr, fără măcar să afle rezultatele examenului său de 
bacalaureat! 

Așadar, se întoarse pe punte unde fu întâmpinată de mii de 
stropi pulverizaţi de vânt, care îi izbiră faţa. În jurul bărcii valurile 
atinseseră o înălţime nemaiîntâlnită de ea până atunci şi se 
spărgeau cu zgomot de carcasă. Își prinse hamul de siguranță și 
porni cu curaj în căutarea lui Tony. 

Nu vedea aproape nimic. La fiecare pas trebuia să găsească 
puncte de sprijin ca să nu se dezechilibreze. Nici nu se punea 
problema să mai vorbească sau să se mai facă auzită într-un 
asemenea vacarm. Oricum, Tony avea destule griji pe cap ca să 
mai fie ironic cu ea. Cât de greu trebuie să-i fie să păstreze 
echilibrul bărcii în lupta cu valurile uriașe care se izbeau de etrava 
lui "Menorquina"! Nu era de mirare că refuzase s-o lase pe ea la 
cârmă. 

Charlotte înainta cu mare greutate. Puntea aluneca de sub 
cizmele de cauciuc, de parcă s-ar fi învârtit în niște călușei. Totuşi, 
observă că Tony debranşase girueta, considerând probabil că 
marea era prea agitată ca să mai poată fi folosit pilotul automat. 
Catargul mic vibra în partea din faţă a bărcii, existând riscul să fie 
distrus de rafale. Ascultând de instinct, Charlotte se îndreptă 
clătinându-se ca să strângă pânza de pe el. Gestul ei fu răsplătit 
de Tony cu un semn aprobator care o umplu de mândrie. Găsise 
în sfârșit un mijloc prin care să-i fie de ajutor! Reușise să-i fie utilă 

în lupta cu elementele naturii, bărbatului pe care-l idolatriza! 
Poate că de acum încolo o va trata cu mai mult respect. Cine știe? 
Poate o va considera chiar egala lui! 

Charlote se ocupa încă de pânză cu sufletul exaltat de 
speranţe nebunești, când o mișcare bruscă a bărcii o făcu să se 
dezechilibreze. Cerul se făcu una cu marea și într-o fracțiune de 
secundă, se prăbuși în mare! Apa sărată îi intra în gură, îi 
pătrundea în plămâni ... Charlotte se sufoca! Se gândi ca prin 
ceaţă că în definitiv Colin poate nu se înșelase, că le bătuse ceasul 
şi Că se va îneca! 

Trecură câteva secunde de groază. În clipa în care Charlotte 
atinse limitele rezistenţei fizice, capul îi ţâșni afară din apă. 
Tuşind şi scuipând, deschise larg gura ca să respire aer în piept, 
dar fu înghițită din nou de un val furios și scenariul se repetă cu 
forța unui supliciu. Charlotte nu se ridica la suprafaţă decât 
pentru a se cufunda iar și iar sub asaltul talazurilor. Singura ei 
speranță pentru supravieţuire era frânghia de siguranță care o 
lega de barcă, frânghie care era mult prea fragilă pentru marea 
aceea dezlănţuită ... 

Pe puntea lui "Menorquina", Tony și Colin se chinuiau s-o 
aducă la bord, dar cum să aibă succes în condiţiile acelea? 

"Nu vor reuși" striga o voce disperată în mintea Charlottei. Din 
cauza hainelor ude, probabil că era foarte grea.! În timp ce 
furtuna își făcea de cap, Charlotte se lupta cu coșmarul acela 
îngrozitor, rugându-se la Dumnezeu să nu se rupă frânghia. 

Cu voia Domnului, se produse o minune. Se trezi întinsă pe 
puntea bărcii, prea epuizată ca să realizeze că greul trecuse și că 

șuieratul vântului în pânze se mai domolise. Celor doi bărbaţi le 
luaseră zece minute ca s-o aducă la bord. 

Dat fiind că se clătina pe picioare, Colin încercă să o ridice și 
s-o sprijine cu braţele lui, dar fu în zadar. Trupul ei atârna greu și 
legănarea bărcii nu-l ajuta deloc. Tony fu cel care o duse în 
cabină, ordonându-i lui Colin să preia conducerea cârmei. Apoi 
începu s-o dezbrace de hainele ude cu o frenezie pe care nu 
încercă să şi-o explice pe moment. Charlotte se lăsă în voia 
mâinilor lui, renunțând la pudoarea obișnuită. De fapt, nici nu 
mai reușea să gândească lucid, ca şi cum frigul i-ar fi blocat toate 
facultăţile mentale. Tremura din tot corpul și-i clănțăneau dinții 
în continuare. 

— Am înghețat, Tony. 

O fricționă cu un prosop aspru, ca să-i pună sângele în 
mișcare. Deodată, se opri și își scoase şi el cizmele și pelerina de 
ploaie cu gesturi grăbite. Apoi o luă din nou în braţe, o întinse în 
una din cuşete și o înfăşură în sacul de dormit. 

Dacă nu vrei să mori de hipotermie, va trebui să mă lași să mă 
culc lângă tine. 

Cu mintea amorţită, Charlottei nici nu-i trecu prin cap să 
protesteze. Tony nu mai așteptase aprobarea ei și se dezbrăcase 
rapid de haine. Rămânând numai în slip — din respect pentru 
tinereţea ei? — se strecură lângă ea și trase fermoarul sacului de 
dormit. 

Stând lipită de Tony, trupul ei pătruns de frig începu să se 
încălzească treptat și Charlotte simţi cum îi circulă din nou 
sângele prin vene ... Curând, fu învinsă de oboseală și adormi 

vlăguită lângă el. Totuși, când se trezi și descoperi că stătea 
ghemuită în braţele lui, situaţia se schimbase. De fapt, era foarte 
normal să fie aşa. Faptul că se ştiuse goală lângă acel bărbat care 
o tulbura avusese un efect fulgerător asupra simţurilor și minţii ei 
înfierbântate ... 

Zguduită de un fior, Charlotte renunţă la rememorarea acelor 
amintiri din trecut. La fereastră era rece și cămășuţa subțire din 
satin nu reușea să o apere de frigul nopţii. Mai bine se culca și 
încerca să adoarmă. 

Se strecură în căldura plăcută a patului și își ridică pătura până 
la bărbie, hotărâtă să-şi alunge din minte gândurile care o 
bântuiau. De ce naiba își amintise episoadele acelea ale 
trecutului? Făcuse o grămadă de greșeli şi acea călătorie generase 
tensiuni între ea, Tony și Colin ... 

În cele din urmă, oboseala o dobori pe Charlotte și atipi, 
dându-l uitării pe Tony Meredith și chiar tristeţea pricinuită de 
moartea tatălui ei. 

Fu trezită devreme de vibrația și trosnetele provocate de tevile 
de apă, care probabil fuseseră montate în secolul anterior. Erau 
zgomote care aveau o rezonanță cunoscută în sufletul Charlottei. 
Acestea o purtară în urmă cu mulţi ani, în casa veche a părinților, 
cu superba ei scară din mahon pe care îi plăcea să o coboare 
stând călare pe balustradă, supărând-o teribil pe mama ei. 

Cu mult mai vechi, conacul lui Tony, cu zidurile lui groase din 
piatră, ferestrele cu ornamente din plumb și podeaua denivelată 
data probabil din secolul al XVI — lea. O rază firavă de soare se 
strecurase printre perdelele grele din brocart și răspândea în 

încăpere o lumină plăcută. Afară furtuna se oprise și nu se mai 
auzea decât uguitul porumbeilor din copaci. În vechea clădire 
domnea o liniște ciudat de apăsătoare. 

Totuși, bucuria de a se trezi în zorii unei alte zi se risipi 
imediat ce se făcu lumină în mintea Charlotei. Tatăl ei murise! 
Atinsă drept în inimă de disperare, își afundă faţa în pernă ca să 
nu izbucnească în plâns. Viaţa îi apăru dintr-o dată ca un peisaj 
tern şi cenușiu. Fu nevoie de toate rezervele ei de voinţă ca să se 
dea jos din pat, să facă un duș și să coboare apoi în bucătărie. 

Ajunse aici după ce parcurse un adevărat labirint de coridoare, 
luându-se după mirosul apetisant de şuncă prăjită. Când intră, 
Charlotte rămase încremenită, surprinsă s-o vadă nu numai pe 
doamna Boloton, ci și pe Tony în persoană conducând 
operaţiunile pregătirii micului dejun. 

Purta niște blugi și o cămașă în carouri, o ţinută care îi scotea 
în evidență farmecul foarte viril. La picioarele lui erau culcaţi doi 
câinii labrador pe care Charlotte îi mai văzuse și când venise. 
Când intră ea, cei doi se ridicară și se apropiară, dând bucuroşi 
din coadă. 

Tony îi aruncă o privire veselă Charlottei și o salută. 

— Bună dimineaţa. Ai dormit bine? 

— Da, mulțumesc. 

— Vrei un ou? 

— Nu, mulțumesc. Îmi ajunge o felie de pâine prăjită și o 
ceașcă de ceai. 

— Poftim? Refuzi un ou cu bacon și roșii? Înainte, era micul tău 
dejun perfect! 

De ce trebuie să-i dovedească tot timpul că memoria lui 
înregistrase şi cele mai mici amănunte? 

— E adevărat, dar ... în dimineaţa asta nu mi-e prea foame. 

— Ascultă-mă, azi vei avea o zi foarte încărcată. Dacă vrei să-i 
faci faţă cu brio, trebuie s-o începi cu o masă ca lumea. După 
aceea te voi duce la Shalmouth. 

O silise apoi să se așeze la masa uriaţă din lemn de pin și îi 
pusese în față o furculiță și un cuţit. Înainte să aibă răgazul să se 
opună, acestea fură urmate de un pahar mare cu suc de portocale 
și o farfurie plină cu mâncare. După aceea, Tony se așeză pe 
scaunul de vizavi de ea și începu să mănânce liniștit. 

Decât să rămână tăcută cu nasul în farfurie, Charlottei nu-i 
rămase altceva de făcut decât să facă la fel. După ce înghiţi 
primele imbucăuri, simţi că i se face foame și la sfârșit nu mai lăsă 
nici o firimitură de mâncare în farfurie. 

Tony aprecie că Charlotte îl ascultase. 

— Foarte bine, Charlotte. Altădată erai mai dolofană. Nu mi-ar 
plăcea să ajungi ca o scobitoare. 

— Dolofană sau nu, oricum nu mi-a plăcut niciodată de tine, îi 
replică destul de imprudent tânăra. 

Observă în ochii lui Tony o sclipire ironică ce o făcu să se 
simtă prost. 

Urmă o tăcere scurtă, dar jenantă, după care Tony se ridică 
pentru a duce în bucătărie faruriile goale cu economia de gesturi 
care îl caracteriza. Rămasă înțepenită la masă, Charlotte se simți 
apăsată de o tensiune înăbușită. Oftă adânc şi închise ochii. Slavă 
Domnului că totul se va sfârși curând. După ce se va întoarce la 

Shalmouth, va avea grijă să evite cât mao mult posibil acest 
personaj incomod! 

— Uite și ceaiul și pâinea prăjită. Cu dulceaţă de portacale, 
bineînţeles. 

Charlotte deschise ochii și schiță un zâmbet politicos. 

— Îţi multumesc. Ce serviabil ești! ... Dar mă întreb de ce îmi 
acorzi atâta atenţie. 

— O preferi pe doamna Bolton? Sâmbătă dimineaţa se va duce 
să facă cumpărături la supermarketul din Exeter. 

În timp ce vorbea, se așezase din nou la masă, cu o ceașcă de 
cafea în mână. 

— Cum te simţi azi, Charlotte? 

Vocea lui căpătase o intonaţie caldă și Charlotte se crispă 
instinctiv. Putea suporta ușor toate ironiile lui Tony, dar dovezile de 
afecţiune o tulburau enorm, cu atât mai mult cu cât ştia că acestea 
erau provocate de milă. Tony o compătimea pentru nenorocirea 
care o lovise. N-are decât să-și țină mila pentru el! Charlotte n-avea 
nevoie de ea ca să înfrunte tristeţea, singurătatea și toate necazurile 
care ar fi putut să se abată asupra ei de acum încolo! 

— Mă simt bine, îi răspunse ea pe un ton rezervat, evitându-i 
privirea pătrunzătoare. 

— Aseară erai foarte afectată. E adevărat că trebuie să fie 
cumplit să-ţi pierzi tatăl la puţin timp după moartea mamei. Eşti 
prea tânără ca să poţi face faţă acestei drame, ca să nu mai vorbim 
și despre responsabilităţile tale de la șantierul naval. 

— Nu uita că am douăzeci și patru de ani și vreme de câţiva ani 
am trăit departe de orașul ăsta. Te asigur că acum sunt total diferită 

— ... de adolescenta naivă pe care am luat-o drept coechipier 
în urmă cu cinci ani? îi continuă Tony ideea. 

— Te rog ... aș vrea să uităm toate aceste lucruri ... 

— Sunt de acord să uităm de trecut și să ne gândim mai 
degrabă la viitor. Ce ai de gând să faci cu șantierul naval? Bănuiesc 
că tu şi Fiona sunteţi moştenitoarele lui. 

— Probabil. Vom afla la citirea testamentului,. Când mă voi 
întoarce la Shalmouth îl voi suna pe notar. 

— Te-ai gândit unde ai să locuiești? Poate în apartamentul 
tatălui tău? 

Charlotte dădu din umeri. 

— Habar n-am. Probabil că eu și Fiona îl moștenim, dar în cazul 
în care sora mea va cere partea ei imediat, va trebui să-mi caut o 
altă locuinţă. 

Acest răspuns fu însoţit de o privire aspră îndreptată spre 
Tony, privire care nu-i scăpă acestuia. 

— Consideri că toate astea nu mă privesc, nu-i așa? 

— Exact. Nu văd în ce măsură te-ar putea interesa planurile 
mele de viitor. 

Fără să se arate supărat de vorbele ei, Tony îi răspunse: 

— Îţi place sau nu, tatăl tău îmi era un prieten foarte bun la 
care tineam foarte mult. În plus, trebuie să recunoaștem că între 
noi există oarece legături ... 

Charlotte își puse la loc în farfurie felia de pâine prăjită de care 
abia se atinsese și se ridică brusc de pe scaun. 

— Da, recunosc! A fost o vreme când eram destul de proastă ca 
să te înalt pe un piedestal! Tu reprezentai pentru mine tot ce 

visam eu să fiu. Plecai singur pe mare vreme de câteva săptămâni 
ca să livrezi ambarcaţiuni până la celălalt capăt al lunii. Îţi 
invidiam libertatea de care te bucurai, libertate rezervată numai 
bărbaţilor! 

Se ridicase și Tony în picioare. O sclipire amuzantă apăruse în 
ochii lui mijiţi. 

— Nimic nu le împiedică pe femei să facă şi ele la fel. Totul e 
să vrei cu adevărat, dar, din câte îmi amintesc, pe vremea aceea 
nici nu visai să-i imiţi pe băieţi! 

Enervată de sarcasmul lui, ea se crispă. 

— În adolescenţă făceam cu toţii multe greşeli, pe care dorim 
din tot sufletul să le dăm uitării. Necazul e că există unii indivizi 
care se pricep de minune să ne aducă mereu aminte de ele! 

Fierbând de indignare, își încrucișă apoi braţele pe piept și 
continuă: 

— Dacă nu te deranjează, aș vrea să plec imediat la Shalmouth. 
Așa cum ai spus și tu, mă așteptă o zi foarte grea. 

— Nu mă deranjează deloc. Oricum, nu e un moment potrivit 
pentru o asemenea discuţie. 

— Crezi Că va exista vreodată un asemenea moment? 

— Cu siguranţă, Charlotte. 

Tonul glacial al ultimelor lui cuvinte încă îi mai răsuna în urechi 
Charlottei atunci când coborî din nou ca să plece. Acesta nu prevestea 
nimic bun în viitor, nici o speranţă de impăcare sau prietenie. 

De fapt, de ce i-ar fi părut rău? Așa era de o mie de ori mai 
bine! Doamne fereşte să mai aibă şi alte încurcături sentimentale 
cu Tony Meredith! 


Capitolul 3 


— Sunt convins că după ceremomia de înmormântare, viaţa ta 
va reintra în normal, observă domnul Adams politicos. 

Charlotte schiță in zâmbet în direcţia bătrânului notar. 

— Să sperăm că așa va fi, deși mă întreb ce mai înseamnă o viaţă 
normală. Poate că vi se va părea îngrozitor de prozaic, dar acum 
trebuie să aflu totul despre situaţia mea financiară. Am renunțat 
la postul din Londra ca să mă ocup de șantierul naval și n-am nici 
un fel de economii. În plus, a mai apărut și surpriza asta 
neplăcută de asigurare ... 

— Surpriză neplăcută? Cum adică? se interesă domnul Adams 
cu un aer îngrijorat. 

— Tatăl meu nu achitase toate primele la zi. 

— Aşadar șantierul naval nu era asigurat? 

— Să spunem că este doar parţial. Ambarcaţiunile sunt 
asigurate prin contract, dar nu și clădirile. Am stidiat ieri 

chitanțele împreună cu Delia și Geoff. Sunt cam îngrijorată: 
imaginaţi-vă ce va spune bancherul meu atunci când va afla că 
banii primiţi ca avans pentru trimaran urmează să fie folosiți la 
repararea hangarelor. 

— Într-adevăr, asta este o mare problemă ... Biata mea 
Charlotte, tare mi-e teamă că tatăl tău a cam neglijat în ultima 
vreme aspectele administrative ale afacerilor lui. Sărmanul de el 
era bolnav și moartea soţiei lui a înrăutățit şi mai mult lucrurile. 

— Acum ştiu toate astea. Din păcate, tata a reușit să-mi ascundă 
faptul că era bolnav până a căzut de pe scară. Poate dacă aș fi venit 
să-l văd mai des ... 

Cuprinsă de remușcări, își mușcă buza de jos, lăsând fraza 
neterminată. 

— Nu te socoti vinovată pentru toate cele care s-au întâmplat 
în ultima vreme, Charlotte. Eu sunt prieten cu tatăl tău din 
copilărie, așa că pot să spun că îl cunosc foarte bine. Jonathan era 
prea orgolios ca să-ți spună că e bolnav. Nu uita nici de faptul că 
moartea mamei tale l-a afectat foarte mult. În adâncul sufletului, 
nutrea încă speranţa de a-și relua viaţa alături de ea. 

În privirea domnului Adams apăru o umbră de melancolie. 

— Tata nu dorea să divorţeze? 

— Nu. Jonathan greșise de multe ori faţă de ea și recunoștea 
acest lucru, dar credea cu fermitate în căsnicie, în viaţa de familie. 

Cuprinsă brusc de emoție, tânăra îl întrebă şovăitoare: 

— Domnule Adams ... v-a spus cumva vreodată tata de ce s-au 
despărțit ei doi? 

— Copila mea... 

— Se certau adesea în legătură cu mine. Mama și-ar fi dorit să 
fiu ca Fiona, cochetă și feminină, însă tata mă plăcea așa cum 
eram, cu apucături băiețești, dar pe de altă parte nu voia să o 
supere pe mama. Așa se face că în timp ... certurile s-au înmulţit 


Domnul Adams clătină cu tristeţe din capul acoperit cu păr 
alb. 

— N-ai nici o vină că părinţii tăi au divorțat, Charlotte. În viata 
mamei tale exista un alt bărbat. 

— Un alt bărbat? 

Charlotte făcu ochii mari de uimire. Îi trebuia multă 
imaginaţie să-și poată închipui că mama ei avusese o legătură 
extraconjugală! O femeie atât de demnă, de serioasă ... 

— Cum se numește? 

Pe trăsăturile notarului apăru expresia unei rezerve specifice 
profesiunii sale. 

— Bărbatul respectiv a murit, Charlotte. Numele lui n-ar 
schimba cu nimic lucrurile. Ti-am dezvăluit acest detaliu numai 
pentru a nu te mai crede tot timpul vinovată de despărțirea 
părinţilor tăi. 

După aceste cuvinte, domnul Adams veni lângă Charlotte și-i 
puse mâna pe umăr cu un aer plin de afecţiune. Bunul domn 
Adams ... Era dotat cu o mare înțelepciune, ceea ce îi încuraja pe 
oameni să i se confeseze. 

— De ce nu mă puneti în temă acum în legătură cu conţinutul 
testamentului? De ce trebuie să mai aştept? 

— Aș prefera să fie prezenţi toţi cei interesaţi. 

Așa ar fi mai simplu. Avem destul timp la dispoziţie. Cred că 
Betty v-a pregătit ţie și Fionei o cină gustoasă. 

Să aibă răbdare ... Din câte se părea, Charlotte nu va reuși să 
obțină nimic mai mult deocamdată. 

Ceva mai târziu, atunci când Betty îi invită să ia loc în fotoliile 
confortabile acoperite cu huse de bumbac, Fiona își exprimă și ea 
nerăbdarea. 

— Se pare că domnului Adams îi cam plac misterele, îi spuse ea 
lui Betty. Ce Dumnezeu, doar testamentul tatălui nostru nu poate 
fi atât de complicat! 

Betty dădu prudentă din umeri, apoi se scuză şi se retrase în 
bucătărie ca să verifice dacă se rumenește friptura. 

Charlotte deveni neliniștită. Deşi nu era de acord cu tonul 
agresiv al Fionei, începea și ei să i se pară cel puţin ciudată 
purtarea domnului Adams. Regia teatrală a scenei nu prea îl 
caracteriza. 

Nemaiputându-se abtine, îi spuse și ea notarului: 

— Așa este, domnule Adams. Din moment ce toti cei interesaţi 
sunt de faţă, cred că am putea să dăm citire testamentului tatei, 
nu-i aşa? Ca să spun sincer, aşteptarea a devenit de nesuportat. 

— Te înţeleg foarte bine, dar ... 

După ce își drese glasul, notarul se îndreptă spre fereastră și 
dădu ușor la o parte un colţ al perdelei, pentru a se uita afară. 
Charlotte şi Fiona se uitară mirate una la alta. 

Domnul Adams se aşeză apoi din nou în fotoliu și le anunţă: 

— Îmi pare rău, dar mai există și un alt moștenitor interesat. 
Aştept să vină şi el ca să putem începe ... 

— Un alt moștenitor? repetă Charlotte. 

Rămase încremenită de uimire. Despre cine putea să fie vorba? 
În afară de ea și Fiona, nu mai exista nici o persoană care să-l 
poată moşteni pe tatăl ei ... 

Fiona deveni și mai nervoasă. 

— Domnule Adams, ne chinuiti deja prea mult! Vă rog să ne 
spuneţi imediat cine este acest alt "moştenitor". 

— Fiul lui Gay Simpson, un vechi prieten al tatălui vostru. 

— Dar Gay şi Mary n-au avut copii! protestă Fiona. 

— Anthony este fiul natural al lui Gay. Tatăl vostru și Gay și-au 
făcut studiile împreună la universitate, au făcut stagiul militar 
amândoi la marină în timpul războiului și sunt prieteni de foarte 
mult timp. Probabil știți că prima soţie a tatălui vostru a fost sora 
lui Mary Simpson. 

Cele două tinere dădură din cap a aprobare, urmărind cu 
atenţie fiecare cuvânt rostit de domnul Adams. 

— Cu multă vreme în urmă, Gay l-a ajutat financiar pe Jonathan 
la șantierul naval. Ajunsese în pragul falimentului din cauza unui 
client care se răzgândise chiar înainte de livrarea unei 
ambarcaţiuni. Astfel Gay a devenit comanditorul lui ... 

— Ştiam asta! exclamă Charlotte. Mai știu și faptul că tata și 
prietenul lui în cele din urmă s-au certat. Asta se întâmpla cu mult 
înainte de nașterea mea! 

— Aşa este. S-au învrăjbit tocmai din cauza lui Anthony, 
continuă domnul Adams. Gay Simpson era ceea ce în mod 
obișnuit se numește un fustangiu și cusurul acesta a dus la 
numeroase neînţelegeri între el și tatăl tău. Bănuiesc că Jonathan 

îi purta pică din cauza lui Mary. Nu e mai puţin adevărat însă că 
în urmă cu circa treizeci de ani, Gay a avut o scurtă legătură cu o 
tânără grecoaică pe care o angajase să aibă grijă de soția lui atunci 
când era bolnavă. Anthony este fructul acestei aventuri. 

Notarul se opri și se duse să se sprijine de placa de deasupra 
şemineului. 

— Tatăl tău nu i-a iertat niciodată lui Gay ușurătatea de care a 
dat dovadă în toată afacerea asta. 

Faptul că o înșelase pe Mary, că băiețașul a fost încredinţat 
unui orfelinat pentru a fi adoptat ... 

— Toate astea sunt foarte emoţionante, dar nu văd nici o 
legătură cu testamentul tatălui meu! îl opri Fiona pe un ton acru. 

— A lăsat cumva o parte din șantierul naval acestui Anthony? 
repetă Charlotte cu o voce pierită. 

— Exact. Anthony moștenește patruzeci la sută, iar tu și Fiona 
câte treizeci fiecare. 

— Oricum, pentru mine, treizeci la sută nu înseamnă nimic! 
exclamă Fiona. Nu mă văd conducând șantierul naval ... 

— Fiona! i-o reteză Charlotte, jignită de exagerarea din vorbele 
surorii ei. 

— Spun exact ce gândesc. Ar fi mai bine dacă am vinde! 

În acel moment, interveni domnul Adams. 

— Mi-am permis să-l informez pe Anthony despre conţinutul 
testamentului. L-am invitat azi aici ca să vă puteţi întâlni și să staţi 
de vorbă ... Scuzaţi-mă pentru că i-am dat lui primul vestea, dar 
era nevoie de puţină diplomaţie. De fapt, nu știam în ce măsură 
Anthony era la curent cu aspectele legate de originea lui. Ar fi fost 

lipsit de delicateţe din partea mea să afle abia în seara asta 
adevărul, în prezenţa altor persoane. 

Charlotte nici nu-l mai asculta. Moralitatea evidentă a vorbelor 
domnului Adams nu reușeau s-o emoţioneze în starea de 
tulburare în care se afla în acel moment. 

— Nu înţeleg de ce tata nu mi-a vorbit niciodată despre toate 
astea. 

— Bănuiesc că a vrut s-o facă, Charlotte. 

Deodată, tânăra își aminti de seara aceea de neuitat în care 
tatăl ei încercase să-i spună ceva chiar înainte să intre în comă. 
Domnul Adams avea dreptate: aceea era declarația importantă pe 
care voise să i-o facă! Tuburată, Charlotte își trecu mâna febrilă 
prin păr. Dar de ce să-i fi lăsat moștenire o parte din șantierul 
naval acestui Anthony? Ca să se achite de o datorie de onoare? Să 
fi văzut în el fiul pe care nu-l avusese niciodată? Aceasta era o 
ipoteză care îndureră sufletul Charlottei. 

— Am putea oare să răscumpărăm partea acestei persoane? 
întrebă ea cu timiditate. 

— S-ar putea să fie destul de dificil, răspunse notarul. Tatăl tău 
împrumutase bani ipotecându-și apartamentul lui și casa familiei 
în care locuia mama ta după divorţ. Întâmplarea face ca 
apartamentul să aparţină deja firmei care l-a împrumutat ... 

— Santierul ăsta a fost o adevărată gaură fără fund! Probabil 
tata a băgat în el sume uriașe! exclamă Fiona. 

Mai mult tristă decât indignată, Charlotte nu-i tinu isonul. 
Bietul tata, nu-i vorbise niciodată despre problemele lui,deşi 
îndurase chinuri cumplite de-a lungul anilor! 

Nu era de mirare că se îmbolnăvise. 

Poate că greșeala lui fusese că se certase cu Gay Simpson din 
motive de moralitate. În calitatea lui de bancher priceput și 
respectat, Gay reprezentase pentru tatăl ei asociatul ideal. Se 
completau unul pe altul. Jonathan era într-adevăr meşter în arta 
construcţiilor de ambarcaţiuni, în schimb nu avea deloc simţul 
afacerilor. Gay era cel care acoperea aceste lacune. 

— Din câte înţeleg, tata v-a spus totul despre povestea asta, îi 
spuse ea domnului Adams. V-a explicat cumva şi motivele care 
l-au determinat să întocmească astfel testamentul? 

Stânjenit, notarul dădu din umeri. 

— Jonathan era foarte grijuliu cu soarta lui Anthony. După 
părerea mea, a vrut să facă un gest de recunoștință, adică să 
repare cumva felul nedemn în care se purtase Gay Simpson. 

Pe buzele Fionei apăru un rânjet amar. 

— EI și sentimentele lui înălțătoare! Recunosc în gestul lui 
romantismul plin de idealuri! 

— Ajunge! exclamă Charlotte enervată la culme. Ar trebui să-ţi 
mai controlezi puţin limbajul, Fiona! Poate că tata avea multe 
defecte, dar te-a iubit foarte mult. 

— Dar cine ştie dacă nu cumva a avut un obiectiv mult mai 
realist decât puteţi să vă închipuiţi? sugeră domnul Adams. 

— Ah, da? Și care ar putea fi acesta? întrebă Fiona. 

— Poate avea motive să creadă că un al treilea acţionar ar 
dispune de capital pentru investiţii. 

Discuţia lor fu întreruptă brusc de către Betty, care intră cu 
faţa luminată de un zâmbet. 

— Veniti repede la masă! Sufleul meu de sparanghel trebuie 
mâncat în următorul minut! Cu atât mai rău pentru Anthony! Cei 
care întârzie vor avea numai de pierdut! 

Căzută pe gânduri, Charlotte se lăsă condusă în sufragerie. Pe 
fața de masă din damasc, cristalurile și argintăria strălucesau în 
lumina flăcărilor din șemineu și din bucătăria învecinată venea un 
miros apetisant de friptură de berbec cu mentă, specialitatea lui 
Betty. 

Charlottei îi plăcuse întotdeauna casa familiei Adams. Era 
cucerită mai ales de amestecul vesel de stiluri și culori al acestui 
conac din secolul XIX. Interiorul acestuia reflecta gusturile 
diferite ale proprietarilor săi în materie de decoraţiuni. Într-o 
asemenea clădire îşi dorea Charlotte să trăiască mai târziu. Și va 
mai avea și un motan asemănător Tarei, superbul persan care 
privea visător flăcările din șemineu. 

Deocamdată însă, mintea ei era frământată de dezvăluirile 
notarului. Treizeci la sută! Asta înseamnă că pentru fiecare 
decizie importantă trebuia să ceară aprobarea altcuiva! Și, colac 
peste pupăză, nici nu-l cunoștea pe acel nou acționar! Oare cum 
se va comporta? Care va fi politica lui în afaceri? Logic vorbind, 
Fiona ar trebui să se situeze în tabăra ei și în felul acesta ar deţine 
o majoritate confortabilă. Totuși, Charlotte o cunoștea foarte bine 
pe sora ei. Dacă nu-i va plăcea unul din planurile ei, Fiona nu se 
va jena să se opună și atunci numitul Anthony s-ar bucura de o 
libertate de manevră deplină. Perspectivele se anunțau destul de 
sunbre ... 

În momentul acela, sună cineva la ușă. 

Domnul Adams puse la loc pe masă sticla de vin pe care se 
pregătea s-o desfunde şi se duse să deschidă. Din hol se auzi 
ecoul înăbușit al unei discuţii, apoi ușa încăperii se deschise și în 
pragul acesteia apăru domnul Adams, care se dădu la o parte ca 
să-i facă loc musafirului său: un bărbat înalt, foarte brunet, 
îmbrăcat într-un elegant costum negru. 

În sfârșit, Charlotte urma să-l cunoască pe acest misterios 
străin pe care tatăl ei îl vârâse cu forța în viaţa lor. Îi pândea 
intrarea cu capul ridicat, nerăbdătoare să-și facă o impresie 
despre el. 

Trecând din semiintunericul holului în lumina puternică din 
sufragerie, fața bărbatului își făcu brusc apariţia în încăpere. 

Atunci, Charlotte simti că suferă un şoc. 

— A venit, în sfârșit! anunţă notarul nepărând să observe 
tensiunea care se abătuse dintr-o dată în jurul mesei. Anthony, 
permite-mi să ţi le prezint pe Charlotte şi pe Fiona Wells. 
Domnișoarelor, acesta este Anthony Simpson ... pe care cred că îl 
cunoaşteţi deja drept Anthony Meredith, directorul celebrei 
noastre școli de navigaţie. 


KKK 


Acum, cina se terminase. Charlotte abia se atinsese de felurile 
de mâncare, totuși delicioase, pregătite de Betty. Stând jos lângă 
ea, Tony sorbea liniștit dintr-un pahar de coniac. 

— Nu ești prea vorbăreaţă, Charlotte. Să trag concluzia că noul 
nostru parteneriat nu-ți stârnește nici un comentariu? 

Ea se uită urât la el. 

— Frai la curent cu toată povestea asta, nu-i așa? 

— Nu, în orice caz, nu în mod sigur. Jonathan îmi spusese ce 
avea de gând să facă în urmă cu mult timp, dar nu mi-am imaginat 
nici un moment că își va pune planul în practică. 

Tony îi aruncă printre gene o privire mângâietoare, care 
întârzie asupra rotunjimilor pieptului ei care împungeau mătasea 
subțire a bluzei. 

Când se simţi examinată cu o asemenea obrăznicie, indignarea 
Charlottei ajunse la culme. 

— Serios? În cazul ăsta, sper că vei fi de acord să-mi vinzi partea 
ta! 

— Cu ce vrei să cumperi? Cu bilete de Monopoly? 

— Voi face un împrumut la bancă! 

— Încă unul! ... Te împrumuţi ca să achiţi datoriile, să finanţezi 
ambițiosul plan al trimaranului, să repari acoperişul ... Necazul e 
că după aceea trebuie să-i mai și dai înapoi! 

Furia Charlottei era atât de mare, încât îi tremurau mâinile. 
Tot trupul îi tremura! 

— Din câte înţeleg, domnul deja a făcut o mică anchetă! De la 
cine ai informaţiile astea? De la Geoff sau de la Delia? 

Era evident că tonul ei înverșunat nu făcea decât să-l amuze şi 
mai tare pe tânăr. 

— Ştiu că nu e prea elegant să-mi denunţ "informatorul", dar 
dat fiind că vreau să-l scutesc pe nefericit mâine dimineaţă de un 

interogatoriu în toată regula, atunci prefer să mărturisesc. E 
Delia. 

— Mă dezamăgești, Tony! Să sustragi informaţii secrete de la o 
amărâtă de dactilografă! ... 

— "Să sustragi" poate că e prea exagerat spus ... 

Charlotte îl fulgeră cu privirea. O aducea la disperare tonul lui 
înfumurat și batjocoritor! 

— Legat de problemele sentimentale ale Deliei ... nu cumva tu 
eşti cauza? Ai ieșit cu ea? 

— Şi asta e cam mult spus. 

E adevărat că Delia are o înclinaţie uimitoare de a-mi ieși 
mereu în cale. 

Cu alte cuvinte, era îndrăgostită de el. Charlote nu se înșela. 
Se simţi însă în mod ciudat uşor enervată de acea constatare. 

— Ce noroc pe tine! Să poţi conta pe cineva atât de devotat! 

Privirea veninoasă care însoţi aceste cuvinte îl făcu să 
zâmbească pe Tony. 

Sper că n-ai de gând să dai în mine! Va trebui să-ţi calci puţin 
pe mândrie, fetițo! Te felicit pentru faptul că șantierul naval îţi 
stârnește entuziasmul, dar trebuie să-ţi spun că eu știu mai multe 
în anumite privinţe și va trebui să accepti acest lucru. 

Monstrul! Charlotte nu era fraieră! Tony îi provoca furia în 
mod intenţionat! 

— Ce te face să crezi că tu ştii "Mai multe ca mine"? Pentru că 
ești bărbat? Dacă așa stau lucrurile, află că te înșeli amarnic! E 
adevărat că ai colindat pe toate mările și oceanele lumii, dar nu 
eşti constructor de ambarcaţiuni! Pe când eu am moștenit acest 

talent de la tatăl meu, care îl dobândise de la tatăl lui. Tata era un 
meseriaș priceput ... 

— Şi eu sunt arhitect naval, o opri Tony fără s-o scape nici o 
clipă din ochi. 

Charlotte făcu tot posibilul să nu arate cât era de uluită. 
Această revelaţie o făcu să constate cât de necunoscut rămânea 
trecutul lui Tony pentru ea. Nu-i vorbise nociodată despre viaţa 
lui de dinainte de sosirea la Shalmouth. 

— Pari mirată, Chalotte. Nu știai? 

— De unde să știu? Ai întreţinut întotdeauna un văl de mister 
în jurul tău. 

— Mea culpa. Adevărul e că erai foarte mică, pe atunci ... 
Nu-mi închipuiam că mori de curiozitate să afli ce e cu mine. 

— Da, o puștoaică nu prezenta nici un interes pentru tine, 
înţeleg. Și acum am tot zece ani mai puţin decât tine, Tony, dar 
nu mai sunt un copil. În plus, nu numai față de mine erai 
secretos. Îmi amintesc zvonurile care circulau pe seama ta după 
ce te-ai stabilit la Shalmouth, zvonuri pe care le aflam de la tata. 
Și pot să spun că erau de toate felurile! 

Se simţi satisfăcută de data asta când văzu că pe fața lui de 
obicei cioplită în piatră apare o umbră de neliniște. 

— Ce fel de zvonuri? Dă-mi un exemplu. 

— Se spunea că ești un prizonier evadat, un terorist care 
aşteaptă ordine de la superiorii săi, și aşa mai departe ... 

Tony începu să râdă în hohote, fapt care atrase privirile 
curioase ale lui Betty și Fionei. 

-Şi tu ce părere aveai despre astea ? 

— Eu cred că aveam în jur de cincisprezece ani, pe atunci. În 
lipsa unor dovezi palpabile, ipotezele astea mi se păreau mai 
curând excitante. 

După ce o supuse unei examinări îndelungi, Tony spuse: 

— Ca să stopez orice alte speculaţii, poate aș face mai bine 
să-ți spun totul despre trecutul meu "misterios". Dă-i drumul, 
Charlotte! Pune-mi ce întrebări vrei. 

Iar râdea de ea! Charlottei nu-i plăcea să arate un interes prea 
mare pentru el, dar curiozitatea fu mai puternică decât mândria. 

— Ei bine, recunosc că sunt nedumerită în legătură cu relaţiile 
dintre tine şi tatăl meu. Cum se face că eu nu am fost informată? 

— Poate că tatăl tău își închipuia că acest subiect nu te-ar 
interesa prea mult. Cum vă înțelegeaţi voi doi? Eraţi apropiaţi 
unul de altul? 

— Foarte apropiaţi. Tata mi se destăinuia foarte des, nu-mi 
ascundea nimic. 

Chiar în clipa în care rosti acele cuvinte, Charlotte își dădu 
seama că din nefericire aceea era mai degrabă o dorință decât o 
realitate. Și Tony gândi la fel. 

— Poate că îţi povestea numai ce socotea el că vrei să auzi. 
Ţi-a vorbit despre problemele șantierului naval sau despre boala 
lui? 

— Nu... 

— E posibil să fi ezitat de teamă să nu-ti faci griji pentru el 

Charlottei i se păru că distinge în vorbele lui un dram de milă. 
În orice caz, era un sentiment pe care îl respingea total dacă 
venea din partea lui Tony. 

— S-ar putea, răspunse ea cu răceală. Să revenim la relaţiile 
dintre tine și tata. Cum ai aflat că ești fiul lui Gay Simpson? Ti-a 
urmărit evoluţia de-a lungul copilăriei? 

— Nu. Am venit la Shalmouth ca să dau de urma tatălui meu 
adevărat. Când a aflat, Jonathan a luat legătura cu mine. Trebuie 
să spun că întâlnirea cu Gay Simpson m-a cam dezamăgit, dar 
măcar am reușit să obțin informaţii despre mama mea adevărată. 

Ajuns în acest punct al povestirii, Tony se opri. Charlotte avu 
impresia că descoperă pe faţa lui o durere veche pe care se silea 
să şi-o ascundă. 

— Soţul ei o bătea. A fost închis pentru rele tratamente aplicate 
soţiei. 

Când îi văzu figura uluită, Tony adăugă: 

— Oribil, nu-i așa? 

Charlotte simţi pentru prima oară că i se înmoaie inima. Era o 
reacţie pe care o regretă imediat. Era o greșeală să-i fie milă de un 
om ca Tony! 

— Nu e mai oribil decât majoritatea faptelor diverse din ziare 
„„. Acum ştiu de unde ai moștenit pielea asta oacheșă. Domnul 
Adams ne-a spus că mama ta era grecoaică. 

— Da, mai exact grecoaică din Cipru. E un amestec nu prea 
obișnuit nu ţi se pare? Pe jumătate sunt fiul unui burghez englez 
şi pe jumătate fiul unei emigrante. 

Într-un astfel de context, ironia mușcătoare a vorbelor lui 
căpăta accente dureroase. 

— Şi părinţii tăi adoptivi cum erau? 

— Bill și Grace? 

Erau niște oameni de treabă, răspunse Tony cu afecţiune în 
glas. Locuiesc în vestul Scotiei. Bill conducea o mică şcoală de 
navigaţie și Grace era asistentă socială. Acum, amândoi sunt 
pensionari. Mă duc să-i văd când pot, dar am plecat de acasă de 
la vârsta de șaptesprezece ani, așa că am pierdut oarecum 
legătura. 

— Ai plecat ca să mergi la Universitate? 

— Nu imediat. Mai întâi am intrat în marină, unde am stat cinci 
ani, din care doi la bordul unor submarine nucleare. În treacăt fie 
zis, pentru mine acest stagiu a reprezentat o referință personală 
excelentă. Să stai două luni în șir în fundul mării în spaţii extrem 
de înguste e nevoie de un echilibru psihic perfect. Așadar, ai toate 
motivele să crezi că, în condiţii de stres, nu-mi voi pierde 
cumpătul prea uşor, încheie Tony cu umor. 

— Să sperăm, dar poate că în anul acela n-au prea fost amatori 
pentru recrutare ... 

Charlotte luă o înghiţitură de cafea ca să scape de privirile 
pătrunzătoare ale lui Tony. 

— Dacă trebuie tot timpul să ne săgetăm unul pe altul, cred că 
ar fi mai bine să ne limităm la o discuţie de afaceri. 

Liniştea care urmă o făcu pe Charlotte să devină conștientă de 
faptul că mica lor discuţie stârnea un anumit interes în jurul 
mesei, în special din partea Fionei. 

— Cred că seara asta nu e un moment potrivit pentru afaceri. 

— Păcat. Speram că putem aborda faimoasele tale "idei noi" cu 
care te lăudai zilele trecute. 

— Sunt sigură că deja le știi. 

Probabil că i-ai smuls bietei Delia şi cele mai mici detalii ale 
planurilor mele! 

Expresia de pe faţa lui Tony se întunecă. Privirea pe care i-o 
aruncă Charlottei avea sclipirea dură și glacială a platinei. 

Deaorece văd că nu ești dispusă să discutăm despre aceste 
probleme, vă propun să ne întâlnim mâine dimineaţă. Fiind 
acţionar majoritar, vă invit pe tine și pe Fiona să veniţi la biroul 
meu de la școala de navigaţie. O voi pune pe secretara mea să 
întocmească o ordine de zi. Primul punct supus dezbaterii va fi 
demolarea vechilor clădiri dărăpănate și crearea de spaţiu pentru 
un nou șantier naval și o școală de navigaţie. 

Se opri să-şi aprindă cu calm o ţigară de foi, apoi adăugă: 

— Ar fi bine să reflectezi la această sugestie înainte de ședința 
de mâine. 


Capitolul 4 


Biroul lui Tony era foarte luxos. O mochetă groasă din lână îi 
acoperea podeaua și pereţii erau împodobiţi cu panouri din lemn 
exotic. Ici și colo câteva obiecte decorative aminteau de lumea 
mărilor şi oceanelor: hărți, instrumente de navigaţie vechi, de pe 
vremea bărcilor cu pânze. Pe mobila lui acaju, machetele de 
ambarcaţiuni stăteau alături de aparatura electronică de ultimă 
generaţie. 

Așezată cu jenă pe marginea unui scaun, Charlotte se uita la 
secretară care turna cafea în cești la o masă de lângă ea. Se simţea 
ca o elevă prinsă cu mâţa în sac care fusese convocată în biroul 
directorului. Era o senzaţie pe care se străduia din răsputeri s-o 
alunge din mintea ei. Necazul era însă că obiceiurile vechi dispar 
destul de greu ... Ani la rând Charlotte îl idolatrizase pe Tony, îi 
invidiase inteligența ascuţită şi bogăţia cunoștințelor din 
domeniul maritim. În ciuda conflictului care-i situa în prezent în 

tabere opuse, Tony îi inspira în continuare un respect amestecat 
cu teamă. 

Fii puţin mai lucidă, ce naiba! Tony era un bărbat ca oricare 
altul, cu aceleași defecte și slăbiciuni pe care le au toţi! Și ce 
strident e luxul din biroul ăsta! își spuse Charlotte, încercând 
să-şi domolească starea de jenă criticând tot ce o înconjura. I se 
părea deplasată etalarea acelei bogății, în timp ce el se fâţâia de 
colo-colo îmbrăcat în niște blugi jerpeliţi, un tricou marinăresc şi 
părul ciufulit de vânt. De fapt, Tony fusese întotdeauna 
imprevizibil, Făcea parte din acea categorie de oameni care refuză 
să intre într-un tipar anume. Trăia în mijlocul unui spaţiu luxos, 
dar se îmbrăca precum un simplu căpitan de ambarcatiune numai 
cu scopul de a-i păcăli pe cei din jurul lui. Și asta dovedea pe 
deplin caracterul lui perfid! 

— Charlotte, nu prea ești conştientă de ceea ce se întâmplă cu 
adevărat, îl auzi ea spunând. Șantierul naval se află în pragul 
falimentului, clădirile s-au ruinat și asigurarea nu va acoperi 
cheltuielile de reparaţie. În plus, banca nu-ţi va mai împrumuta 
nici un bănuţ. Sper că ştii toate astea, nu-i așa? Ca să nu mai 
vorbim despre faptul că începând din weekendul următor nu vei 
mai avea nici măcar un acoperiș deasupra capului! 

Simţul realităţii nu a fost niciodată punctul ei tare, adăugă 
Fiona. Charlotte seamănă cu tata. Trăieşte cu capul în nori! 

Charlotte luă ceașca de cafea pe care i-o întindea secretara cu 
chipul împietrit. Se uită pe rând la Tony și la sora ei și i se păru 
că observă la cea din urmă semne de simpatie pentru Tony. Să fie 
oare Fiona îndrăgostită de el? Numai asta îi mai lipsea! Nu putea 

nici să-şi dea seama dacă sentimentele ei erau împărtășite și de el, 
deoarece Tony purta pe faţă o mască impenetrabilă. 

Nemaiputând să rămână mult timp nemișcată pe scaun, tânăra 
se ridică în picioare, se duse cu cafeaua la fereastră și lăsă privirea 
să-i rătăcească în depărtare. În zona apărată a estuarului se 
întindea cât vedeai cu ochii o încâlceală de pontoane din lemn 
lângă care se legănau sute de iahturi. 

— Locul în care voi locui nu privește pe nimeni, spuse ea în 
cele din urmă. Dimpotrivă, aş vrea să știu de ce intenţionezi să 
desființezi Wells Boats ca să construieşti un complex turistic. 
Priveşte puţin în jurul tău! Shalmouth e plin de asemenea 
stabilimente şi în fiecare an se construiesc altele noi! 

Tony se ridicase și el şi se dusese la fereastră. Dumnezeule, ce 
înalt era pe lângă ea! ... Apropierea de el o tulbura pe Charlotte 
mai mult decât voia să recunoască faţă de ea însăși! 

— Complexele suplimentare mă vor ajuta să rămân competitiv 
pe piaţă: concurenţa este foarte dură. 

— Poftim? Chiar speri să-mi pese cumva de prosperitatea 
afacerilor tale? 

— Vom fi şi noi acţionare! interveni Fiona nervoasă. În ziua de 
azi, petrecerea timpului liber este un domeniu mai profitabil 
decât construcţia de ambarcaţiuni. Ca să fiu sinceră, eu sunt de 
aceeași părere cu Tony. Planul lui mi se pare mult mai realist 
decât încercarea ta de a rentabiliza o firmă depășită ca Wells 
Boats! 

Charlotte se întoarse spumegând de furie spre Tony și sora ei. 

— Deci asta e tot ce vă interesează? Profitul? 

Nu vă pasă nici cât negru sub unghie de ce a făcut tatăl meu și 
tatăl lui? Respectul pe care îl merită nu are nici o valoare în faţa 
voastră, nu-i aşa? Ei bine, eu nu gândesc așa! 

Puse la loc pe masă ceașca de cafea cu un zgomot sec și 
încercă disperată să-și stăpânească furia care o cuprinsese. Fiona 
afișa o indiferenţă rece și Tony o detaşare asemănătoare. 
Charlotte înţelese că nu i-ar fi folosit la nimic să izbucnească în 
plâns sau să se enerveze. Era mai bine să să încerce să negocieze, 
să argumenteze. 

— Sunt de acord că și profilul este important, dar punctul în 
care părerile noastre nu coincid se referă la faptul că eu cred cu 
tărie că sunt în stare să rentabilizez Wells Boats. Dacă vom 
construi trimaranul lui Greg Smithson și dacă va obține un loc 
bun în cursa ambarcaţiunilor, vom avea parte de o publicitate 
sporită. Pe de altă parte, infrastructura ne-ar permite să construim 
pe puțin patru sau cinci bărci de salvare, fără să mai pun la 
socoteală și pe cele cu pânze. Să nu uităm că odinioară ne 
număram printre cei mai buni constructori din Shalmouth. Nu ne 
lipseşte decât ceva capital... 

— Ceva capital? interveni Tony calm. Vor fi necesare sume uriașe 
ca să pui pe picioare Wells Boats. După părerea mea, nu merită 
osteneala. În ceea ce privește trimaranul domnului Smithson. Wells 
Boats n-a construit niciodată tipul ăsta de ambarcaţie ... 

— Cu atât mai mult! Va fi o provocare pentru noi! 

— Sau o greşeală care ne va ruina. 

— Şi ce se va întâmpla cu muncitorii tatălui meu, conform 
planurilor tale? Îi vei concedia? 

Hotărârea ei de a rămâns calmă se dusese pe apa sâmbetei. 
Charlotte era din nou furioasă. Tony, în schimb, nu se schimbase 
deloc. 

— Câţi sunt? Cinci sau cel mult, șase, din care unii lucrează cu 
jumătate de normă, dacă nu mă înșel. 

— N-are importanță numărul lor! Sunt bărbaţi și femei , nu 
simple cifre în bilanţul tău! 

— Haide, Charlotte, linișteşte-te ... 

Se simţea o uşoară oboseală în tonul Fionei. Îşi luă servieta 
diplomat din piele și se ridică, netezindu-și cu graţie cutele fustei 

— Îmi pare rău, dar trebuie să vă părăsesc, îi anunţă ea. Trebuie 
să iau masa cu un client important. Vă descurcaţi voi și fără mine. 
Nu prea mă pricep la ambarcaţiuni de agrement... Acestea fiind 
zise, mi-e teamă, Charlotte, că ești pe cale de a face aceeași 
greșeală ca tata. E bine știut că în afaceri e mai bine să lași 
sentimentele acasă. 

După această înțepătură adresată Charlottei, Fiona dispăru. 

Plecarea ei fu urmată de o tăcere lungă și apăsătoare. Tony se 
așezase din nou în fotoliu și bătea darabana pe braţul acestuia cu 
un cuţit de tăiat hârtie. 

Fl fu acela care rupse tăcerea în cele din urmă. 

— Sora ta mă intrigă, Charlotte. Are un caracter foarte hotărât 
... Mai ales dacă ne gândim că are numai douăzeci și unu de ani. 

— Fiona este foarte pragmatică. Va ajunge foarte departe. 

Promptitudinea răspunsului şi amărăciunea tonului ei nu-i 
scăpară deloc lui Tony. 

— Am impresia că nu vă prea înţelegeţi. 

Jenată, Charlotte se feri de privirea lui iscoditoare. O luase 
gura pe dinainte. Pe viitor va trebui să fie mai atentă. De fapt, nu 
se gândise niciodată prea serios la legăturile ei cu Fiona. Poate că 
din cauză că până acum nu se ivise ocazia de a-și pune la 
încercare sentimentele uneia faţă de cealaltă? 

— Într-adevăr uneori ne mai ciondănim. Probabil că e vina 
mea. Nu întotdeauna mă pricep să comunic cu oamenii ... 

Tony clătină tăcut din cap, uitându-se la ea. 

— Nu cumva tu și Fiona, fără voia voastră, încercaţi să 
permanentizaţi între voi conflictul dintre părinţii voştri? 

— Scutește-mă, te rog, de analizele tale freudiene! Eu și Fiona 
avem caractere total opuse. Nu înseamnă că dacă suntem surori, 
trebuie să fim de acord întru totul în orice problemă! 

— Așa este ... În orice caz, Fiona pare să știe ce vrea în viaţă. 

Era evident că Tony fusese impresionat cu adevărat de Fiona. 
În sens pozitiv. Dar oare îi plăcea Fiona? Semnele de simpatie pe 
care le observase mai devreme fuseseră oare reciproce? La gândul 
acesta, Charlotte se simţi îngrozitor de geloasă. Era oare posibil 
ca ... sentimentele ei faţă de Tony să nu se fi stins total? Dar nu, 
el nu mai însemna nimic pentru ea ... absolut nimic! Acest fapt era 
în afara oricărei îndoieli! Nimic n-ar fi fost mai umilitor, 
într-adevăr, decât o competiţie între ea și Fiona pentru inima lui 
Tony Meredith! 

Simţindu-se rău, Charlotte fu nevoită să se sprijine de 
fereastră. Privirea îi rătăcise printre iahturile ale căror catarge din 
aluminiu străluceau în soare. În cele din urmă, spuse cu o voce 
ușor tremurândă: 

— E adevărat ca sora mea e realistă. Nu tine cont de sentimente 
atunci când trebuie să ia o hotărâre, dar și eu pot să fiu realistă! 
Sunt conștientă de faptul că nu pot face nici o obiecţie la 
testamentul tatălui meu și cu atât mai puţin să-l modific. Tu ești 
acţionarul majoritar și eu trebuie să acept acest lucru, dar rămân 
convinsă că șantierul naval poate redeveni o afacere rentabilă. 
Nu-ţi cer decât să-mi oferi o şansă. 

Charlotte se întoarse cu spatele la el, încă prea emoţionată ca 
să-i întâlnească privirea. Nu-și putu însă stăpâni tresărirea atunci 
când îi auzi vocea chiar lângă ea. 

— Cu alte cuvinte, aşteptaţi de la mine să-ţi dau bani pentru 
plata datoriilor și să finanţez proiectul construcţiei bărcii? 

— Da. 

— Cred că ţi-ai călcat foarte tare pe mândrie ca să-mi ceri așa 
ceva... În vocea lui Tony era o inflexiune ciudată pe care Charlotte 
nu reuși s-o descifreze. Nu era nici sarcasm, nici ironie. Atunci, ce 
era? 

Înarmându-se cu tot curajul de care mai era în stare, se 
întoarse cu faţa la el și apropierea lui Tony stârni în trupul ei o 
tulburare puternică. 

— Nu e niciodată ușor sau plăcut să ceri o favoare cuiva! 

— Şi în special mie, bănuiesc! 

— Chiar e necesar să-ți răspund? Când o să renunti oare la 
aluziile referitoare la trecut. Tony? Ti-a făcut o plăcere nebună să 
mă jigneşti în urmă cu cinci ani. Nu-ţi este de-ajuns? 

— O plăcere nebună? repetă el ironic, dar şi uşor nedumerit. 
Ciudată definiţie dai tu sentimentelor mele! 

— Cunoști alta mai bună? 

Trecură multe secunde până când Tony binevoi să-și deschidă 
gura. Simţindu-se fixată intens de privirea lui, inima Charlottei 
începu să bată într-un ritm accelerat. Tăcerea care se prelungea îi 
încordase nervii la maximum. 

Când îi răspunse, vocea lui i se păru mai răgușită decât de 
obicei. 

— Nu m-am priceput niciodată să-mi exprim sentimentele. 
Poate că între noi doi există ceva care ne împiedică să comunicăm 
unul cu altul. 

În timp ce vorbea îi mângâia obrazul cu degetul arătător,un 
gest care o făcu să se înfioare fără voia ei. Tony o privea fără 
încetare, și Charlotte, fascinată, avea impresia că se îneacă în 
adâncimea nesfârșită a ochilor lui. Când degetele lui Tony îi 
atinseră bărbia, apoi alunecară încet în jurul gâtului până la 
căldura cefei, simţi că i se taie respirația de emoție. Spiritul de 
conservare o făcu să se dea un pas înapoi și să se lovească de 
pervazul ferestrei. Probabil că Tony i-a citit spaima din privire, 
pentru că lăsă mâna în jos și expresia feţei lui se înăspri. 

— Foarte bine, Charlotte. Îţi dau o lună ca să dovedești ce poți. 
După acest termen, ne vom supune cerinţelor pieței. De acord? 

Aflată însă sub influența mângâierilor lui, îi veni greu să-și 
ascundă bucuria pe care i-o provoca acea veste. Totuși, va trebui 
să joace dur. 

— O lună? Nu e prea mult. Mi-ar trebui cel puţin șase luni ca să 
construiesc un trimaran de doisprezece metri! În ce studiu ar 
trebui să fie ca să consideri că am avut succes? 


64 CLARE HARRISON 


— Semnează contractul cu Greg Smithson. Eu mă voi ocupa de 
asigurarea clădirilor și acele faimoase facturi neplătite ... 

Ironia sorții! ... Tony Meredith era chiar ultimul om din lume 
la care se aştepta Charlotte să-i sară în ajutor, dar şi cel pe care 
și-l dorea cel mai puțin să joace acest rol! Dar acum, n-avea rost 
să mai facă și nazuri! 

— Îţi multumesc, îi spuse ea cu o voce care suna fals chiar și în 
urechile ei. 

Tony zâmbi ușor și ochii lui se desprinseră de cei ai Charlottei 
ca să coboare spre gura ei strânsă cu încăpățânare și apoi să se 
plimbe fără rușine peste rotunjimile trupului ei îmbrăcat în niște 
blugi strâmţi. 

— Sper că vei şti cum să-ți exprimi recunoştinţa, Charlotte ... 

— Ce vrei să spui? 

Când văzu exepresia scandalizată de pe faţa ei, Tony râse: 

— Vroiam să spun că sper să te porți mai .. rezonabil, să fii mai 
flexibilă. În calitate de asociaţi, nu ești prea ușor de suportat ... Tu 
ce ai înțeles din vorbele mele? 

Charlotte se înroși în obraji. Nu era deloc naivă. Sub aspectul 
ei inocent, întrebarea lui Tony nu era deloc lipsită de ironie. 
Enervată, îl fulgeră cu privirea, fără să-i răspundă. 

Tony se uită la ceas. 

— Am multă treabă în dimineaţa asta. Trei din căpitanii mei au 
gripă și trebuie să ţin câteva cursuri de pregătire. Ce-ar fi să ne 
întâlnim la masa de prânz? 

— Masa de prânz? repetă papagalicește Charlotte. 

Fu cuprinsă de panică, o panică stupidă și iraţională. 

Doar Tony nu-i lansase invitaţia cu scopul de a plăti pe loc 
pentru generozitatea lui! Se vede treaba că avea o imaginaţie prea 
bogată! 

— Voi veni să te iau de la șantier la ora unu. 

— Îmi pare rău, dar azi iau masa cu o prietenă. 

— Atunci, amânăm pentru cină. 

— Îmi pare rău, Tony, dar seara sunt prea obosită ca să ... 

— Pentru a convinge un arhitect de nave să se ocupe de 
planurile tale pentru trimaran? 

Replica ei promptă menită să-i descurajeze insistenţele îi 
rămase pe buze și tânăr dădu doar încet din cap. Tony zâmbi 
triumfător, iar Charlottei îi veni să-i dea o palmă peste faţă. 

— Voi trece să te iau pe la ora opt. 

După aceea, el luă de pe colțul biroului său un maldăr de acte 
și Charlotte, fără să mai spună nici un cuvânt, dispăru în direcţia 
scării exterioare care dădea spre port. 

Tony o manipulase din nou! Știindu-se stăpânul jocului, îşi 
impunea voinţa. Charlotte ura faptul că de acum încolo urma 
să-i fie datoare! Nu era o soluţie confortabilă și nici demnă de 
invidiat. În realitate, Tony Meredith era mai rău decât își 
imaginase până atunci. Cât de ticălos putea să fie, dacă îi făcea o 
atât de mare plăcere să se joace cu temerile ei în legătură cu 
viitorul şantierului naval, pentru ca mai apoi să-i acorde cu 
supergenerozitate un termen de o lună pentru încercări, 
asigurându-se în același timp de sprijinul Fionei ... 

Tânăra își petrecu dimineaţa blestemând şi nici măcar masa în 
compania lui Suzie și a gemenilor ei nu reuși să-i mai domolească 

nervozitatea. Prietena ei observă proasta ei dispoziţie, dar din 
delicateţe, nu încercă să-i afle cauza. Ca tuturor oamenilor din 
Shalmouth, conţinutul ciudatului testament al lui Jonathan Wells 
îi era cunoscut. Vorbăria necontenită a celor doi copii a făcut ca 
între ele să nu se poată lega nici un fel de conversaţie, dar 
Charlottei nu-i păru rău ... I se servise o masă gustoasă cu care se 
delectă, dar nu bău din vinul roșu. Trebuia să-și păstreze mintea 
limpede pentru după-amiaza pe care o va petrece la șantierul 
naval și pentru întâlnirea cu Tony din seara aceea. 

Când se întoarse în apartamentul ei de la subsol, Charlotte se 
afla sub efectul unei puternice tensiuni nervoase. Imaginea puţin 
măgulitoare pe care o văzu în oglindă o determină să treacă la 
fapte. Pentru început, dădu drumul la apă în cadă și o parfumă cu 
iasomie; apoi se cufundă în spuma subțire și închise ochii, 
lăsându-și trupul să plutească și gândurile să hoinărească în voie. 

Viaţa ei suferise mari schimbări în ultimele săptămâni și nu 
avusese timp să le analizeze. În urmă cu nici o lună de zile, 
Charlotte ducea la Londra viața trepidantă a unui evaluator de 
artă. Acum i se părea că se întorsese cu cinci ani în urmă. Se găsea 
din nou la Shalmouth, orașul copilăriei sale, cel în care crescuse 
împreună cu prietenii ei și petrecuse atâtea clipe fericite navigând 
în estuar cu Colin, Susie, Tim Fennel şi toţi cei de la Clubul 
nautic. 

Pe ecranul minţii ei apăru fața zâmbitoare și murdară de 
rugină a lui Colin și pe Charlotte o cuprinse un val de nostalgie. 
Intrase și el la facultate după vara aceea faimoasă. În ciuda 
tensiunilor care domniseră în timpul traversării pe "Menorquina" 


MARINARUL SOLITAR 67 


și apoi în vila Antoniei din Minorca, rămăsese foarte atașați de 
Colin. Din nefericire, se pierduseră din vedere și era păcat ... 

Luă buretele de pe fundul căzii și-l strânse ca să facă să curgă 
şuvoaiele de apă cu spumă pe umerii și sânii ei, pe care Charlatte 
îi considerase întotdeauna prea mici. Într-o anumită perioadă 
invidiase tare mult formele pline ale surorii ei. Adesea Charlotte 
avea impresia că trupul ei nu-i aparține. Modelat de anii 
îndelungaţi în care făcuse dans clasic, acesta era musculos, 
subțire și viguros. În ciuda complimentelor pe care le primise 
deseori de la bărbaţi, Charlottei nu-i plăcea cum arată, pentru că 
era lipsită de feminitate. 

Reveria melancolică îi fu întreruptă de ciocănituri ce se auzeau 
la ușa de uitare. leşi repede din apă, se șterse în grabă și își puse 
un halat de baie chiar în clipa în care loviturile deveniseră și mai 
insistente. Charlotte se duse să deschidă, lăsând pe parchet urma 
tălpilor ei ude. 

Era Tony! Silueta lui uriașă se profilase în cadrul ușii. 

— Oh, tu eşti! exclamă Charlotte, înfăşurându-și mai strâns 
halatul în jurul trupului. Ce cauţi aici? E abia ora șapte! 

— Ah, da? Îmi pare rău. Înseamnă că am venit mai devreme! Ai 
face mai bine să-mi dai voie să intru în casă. Dacă mai stai mult în 
curent, S-ar putea să te pricopseşti cu un guturai de toată 
frumuseţea. 

În timp ce vorbea, îi studia picioarele goale ce-i ieșeau de sub 
halat. Charlotte, care deja tremura, se dădu la o parte ca să-i facă 
loc să intre. Când ajunse în salon, Tony își scoase geaca din piele 
și se uită în jurul lui. 

— E cam sărăcăcios decorul ... 

— Tatăl meu avea gesturi spartane, dar asta e o chestiune de 
obișnuinţă. 

Uşor derutată de prezenţa lui acolo, ea arată spre bar. 

— Serveşte-te cu ceva de băut. Eu trebuie să mă duc să mă 
imbrac ... 

Învăluind-o într-o privire tandră, el îi șopti: 

— Într-adevăr ... Nu-ţi face probleme din cauza mea. Mă 
descurc și singur. Am mai băut aici ceva împreună cu tatăl tău. 

Charlotte dispăru rapid, bucuroasă că poate scăpa de privirea 
scrutătoare a ochilor lui căprui. 

Cu ce să se îmbrace? Tony era elegant, dar purta haine simple: 
pantaloni din catifea reiată de culoare bej, cămașă şi geacă din 
piele. Ca să păstreze aceeaşi notă, Charlotte îşi puse o 
fustă-pantalon gri care îi ajungea până la jumătatea gambei, o 
bluză din mătase crem și cizmulite cu tocul jos, tot de culoare gri. 

Inspecţia finală din faţa oglinzii n-o mulţumi prea tare. Arăta 
într-adevăr destul de rău. Părul ei inelat forma în jurul feţei o 
aoreolă întunecată care îi scotea în evidență paloarea pielii. Dacă 
nu va face ceva pentru a remedia acest defect, Tony va observa cu 
siguranță că muncea prea mult. Charlotte prefera să evite o 
discuţie pe această temă, așa că își aplică puţin roz pe obraji și 
pomeţi și, în ultima clipă, își înfășură în jurul gâtului o eșarfă de 
mătase cu motive foarte colorate. Efectul era destul de reușit ... 

Probabil că părerea ei fu împărtășită și de Tony, deoarece, 
când se întoarse în salon, o întâmpină cu un compliment. 

— Eşti fermecătoare ... 

— Îți mulțumesc, șopti ea rapid. Dacă eşti pregătit, putem să 
mergem. 

— Imediat. 

După ce își puse paltonul îmblănit, Charlotte îl urmă în 
noaptea îngheţată. 

Prin văzduh se răsuceau câţiva fulgi de zăpadă. Îi vedeau în 
fascicolul luminos al farurilor mașinii. Tony o luă în direcţia 
drumului de coastă. 

— Unde mergem? îl întrebă Charlotte. Sper că n-ai ales un 
restaurant prea scump. Am de gând să-mi plătesc partea mea din 
consumatie. 

Tony nu-i răspunse, dar Charlotte îl auzi scoțând un oftat de 
exasperare, apoi îi simţi privirea fixată asupra ei. 

— Ce-ar fi să facem pace, Charlotte? Recunosc că, având în 
vedere trecutul nostru comun, s-ar putea să existe între noi ... o 
anumită stânjeneală, dar ostilitatea asta permanentă a început 
deja să mă calce pe nervi! 

— Nu cumva confunzi ostilitatea cu dorința de independenţă? 

— Nu cred. În situaţia în care te afli, gradul de independenţă la 
care poţi spera este destul de limitat. 

— Așa este! Nu ratezi nici o ocazie să mă umilești. Mă întreb 
cum am putut să fiu atât de naivă încât să te admir în adolescenţă. 

— Asta ar trebui să-ţi fie de învățătură pe viitor, Charlotte. 
Oamenii care sunt așezați pe un piedestal au prostul obicei de a 
şi cobori din locul în care sunt cocoțaţi! 

— Încetează cu sarcasmele! Tu ai avut ideea de a ieşi împreună 
în seara aceasta, nu eu! Dacă stau ṣi mă gândesc mai bine, mă 

întreb dacă nu cumva nu mă va costa cam mult faptul că trebuie 
să te suport, numai ca să salvez șantierul naval al tatălui meu! 

— Serios? 

Replica dulceagă fu însoţită de un zâmbet ironic. 

Deodată, Charlottei îi stătu inima în loc. Tony încetinise și 
BMWul o luase pe un drum lateral. Opri apoi motorul și se 
întoarse spre ea. 

— la spune-mi, prezenţa mea ţi se pare chiar atât de 
respingătoare, sau îţi arde iar de joacă, așa cum făceai altădată? 

— Nu înţeleg ce vrei să spui. 

— Deci vrei să-ți explic? 

Fără să mai aștepte răspunsul ei, Tony o prinse cu o mână de 
talie și cu cealaltă de umeri și înainte ca ea să spună ceva sau să 
facă vreun gest, își lipi buzele de gura ei cu ardoare. 


Capitolul 5 


În fata acestei agresiuni, Charlotte încremeni. Trebuia să-i 
opună rezistenţă, să nu-i cedeze! Dar foarte curând în venele sale 
se răspândi o plăcere voluptuoasă. Strigătul de protest se 
transformă într-un geamăt înăbușit, în timp ce braţele ei, parcă 
mânate de o forță independentă de voinţa ei, căutau drumul spre 
umerii lui Tony și i se înlănţuiau în jurul gâtului. 

Cum poate să lupte împotriva ameţelii minunate care o 
năucise? Sărutul acela declanșa în trupul ei un val de emoţii care 
nu se supuneau controlului raţiunii. Și când Tony își strecură 
mâna sub bluza ei, Charlotte se agăţă de el, lipindu-se şi mai tare 
de trupul lui, neștiind dacă face asta ca să-l depărteze, sau să și-l 
apropie şi mai mult. Îl chema cu toată ființa ei, atentă la semnalele 
pe care le primea de la el: parfumul ameţitor amestecat cu 
mirosul mării, căldura mâinilor lui pe pielea ei, desfătarea 
produsă de buzele lui care porneau acum în căutarea gâtului ei... 

Erau niște senzaţii vecine cu nebunia, care aprinseră în trupul 
ei o dorinţă chinuitoare. 

— Tony ... Tony... nu, te rog, nu... 

De fapt ce voia să spună prin acea rugăminte? Charlotte n-ar fi 
putut să spună. 

— Lasă-te în voia plăcerii ... 

Abia reuși să mai recunoască vocea lui Tony, schimbată din 
pricina pasiunii pe care o simţea. 

Fu cuprinsă de un nou val de plăcere în momentul în care el 
îi Strânse între degete sfârcul unui sân, întărit și umflat în 
aşteptarea mângâierilor lui. Charlottei i se făcu frică de 
intensitatea emoţiilor sale. 

— Nu! 

După ce scoase acest strigăt de panică, începu să se zbată şi 
încercă să se retragă în capătul celălalt al canapelei. Fără să scoată 
un cuvânt, Tony îi imobiliză braţele. Vreme de câteva secunde, 
care ei i se părură nesfârșite, se uită la chipul ei cu privirea lui de 
nepătruns. 

— Linișteşte-te ... Nu-ţi fac nici un rău... 

O tinu de mâini până când își recăpătă sângele rece și apoi îi 
dădu drumul încet. Dupa aceea, porni motorul. Atunci când 
vorbi, vocea îi părea ciudat de distantă. 

— Ce-ar fi să mergem să mâncăm? Am o foame de lup. 

— Mie mi-a pierit ... 

Nu-și recunoștea nici vocea. Simţindu-se dintr-o dată foartă 
obosită, Charlotte își sprijini capul de tetiera scaunului, în timp ce 
mașina rula în întunericul nopţii. 

Închise pleoapele, sperând să-și mai poată domoli 
frământările sufletești. 

— Nu te tentează nici măcar o paella gustoasă? 

BMW-ul încetinise. Charlotte deschise ochii şi zări storurile cu 
dungi albe și galbene ale celebrului restaurant Bedleigh, faimos 
pentru specialităţile lui din fructe de mare, cu veranda lui 
luminată care avea vedere spre mare. 
financiare! 

El se întoarse spre ea și o prinse fără nici un fel de 
menajamente de braţ. 

— Uite ce e, Charlotte, dacă îţi închipui că mă voi mulțumi cu 
un sandviș, sau o friptură cu cartofi prăjiţi numai ca să nu te simţi 
tu prost, te înșeli. Mai întâi de toate am înţeles că facem pace, 
nu-i așa? Atunci, fă-mi plăcerea să fii rezonabilă măcar o dată. 
Măcar în seara asta. 

După ce rosti aceste cuvinte, Tony cobori din maşină și-i 
deschise portiera cu curtoazie. 

— În plus, ţin minte că îţi place paella la nebunie, adăugă el. 
Cea pregătită de Pedro poate că nu e la fel de bună ca cea pe care 
am mâncat-o la Cuidadela în port, dar nici asta nu e rea deloc. Hai 
să mergem ... 

— Dacă înţeleg bine, nu prea am de ales. 

Ea îl urmă, resemnată. 

Când intrară, sus-numitul Pedro le făcu o primire foarte 
călduroasă, așezându-i la una din cele mai bune mese, în 
apropierea ușii uriaşe de sticlă. 

După ce le dădu fiecăruia câte un meniu, scoase o brichetă din 
buzunar. 

— Aprind imediat lumânările, señor Meredith. Așa e romantic 
atunci când iei masa cu o domnişoară ... 

Observaţia fu însoţită de un zâmbet grăitor care o enervă 
foarte tare pe Charlotte. Romantic? Dacă ar fi știut el ... 

— De băut îţi recomand un vin alb sec, îi sugeră Tony. Ce 
părere ai? 

Charlotte fu de acord. Încă tulburată, evita să întâlnească 
privirea lui Tony. În schimb, el o studia fără nici o jenă. Ea simţea 
că privirea lui o învăluia cu o insistenţă cel puţin surprinzătoare. 
În cele din urmă, nemaiputându-se abţine, Charlotte exclamă: 

— Te rog, Tony, nu te mai zgâi atâta la mine! 

— Dacă nu te-aș cunoaşte atât de bine, m-aş lăsa impresionat 
de timiditatea ta feciorelnică ... 

— Credeam că am făcut pace totuși. Te previn că dacă mai faci 
o glumă pe tema asta, vei mânca paella singur. 

Buzele lui Tony schiţară un zâmbet. 

— Se vede treaba că nu putem petrece nici cinci minute 
împreună fără să ne certăm ... Cred că ar fi mai bine să evităm să 
vorbim despre anumite subiecte, cum ar fi cele personale sau 
șantierul naval ... 

Deși împrejurările erau nepotrivite, Charlotte fu amuzată de 
vorbele lui. Se prefăcu că reflectează câteva secunde, apoi spuse: 

— Atunci despre ce să vorbim? Despre bărcile cu pânze sau 
cărţile lui Bertolt Brecht? Sau preferi operele lui Verdi? 

— E cumva o aluzie la nivelul meu de cultură? 

— Deloc. Tin minte că, dimpotrivă, mă simţeam o ignorantă 
atunci când discutai cu Colin despre muzică sau literatură. 

— Glumești? N-ai rămas niciodată de căruţă în timpul 
dezbaterilor. De altfel, prelungeai adeseori aceste discuții cu 
Colin până târziu în noapte. 

Acest schimb de replici fu urmat de o tăcere lungă și 
apăsătoare. Oricât de prudenti ar fi fost, ajungeau mereu la o 
problemă provocatoare de ceartă! 

Din fericire, clipele de tensiune luară sfârșit în momentul în 
care apăru Pedro, care împingea un cărucior cu tot ce era necesar 
pentru pregătirea paellei. Cei de la mesele învecinate se uitau la 
ei curioși. Deodată, Charlotte își aminti de parcă ar fi fost ieri de 
seara în care ea, Tony și Colin mâncaseră același fel de mâncare 
la Ciudadela, pe terasa unei cafenele din bătrânul port.După ce 
ancoraseră"Menorquina" chiar în faţa restaurantului, săriseră pe 
cheiul pe care se plimbau o mulțime de oameni, veniţi să ia o 
gură de aer curat.. Erau cinci tineri veseli și destinși în aparenţă, 
dar care în realitate erau mistuiţi de tensiuni și incertitudini. 
Antonia și prietenul ei Griff, Colin, Tony și ea ... 

— Eşti cam visătoare, Charlotte ... Fă şi tu un mic efort ... Până 
la urmă, Pedro își va închipui că nu mai am succes la femei. 

Vorbele lui o făcură să tresară. Așadar, Tony obișnuia să vină 
în acel restaurant cu cuceririle lui? De fapt, ce era de mirare? Era 
posibil să fi adus-o aici, înaintea ei, pe Delia sau pe misterioasa 
posesoare a cămăşii de noapte din satin ... 

Se făcu din nou tăcere. Tony mai turnă vin în paharul pe 
jumătate plin al Charlottei, dar pe al lui îl umplu cu apă minerală. 

— Te mai vezi cu Colin? o întrebă el în aparenţă din simplă 
curiozitate. 

— Destul de rar. A făcut Filologia la Oxford și acum predă la un 
colegiu din Norfolk. Îmi pare rău că n-am mai ţinut legătura cu el. 
Ţineam foarte mult la Colin. 

— M-ar fi mirat să nu fie așa. Ca amant era mai bun ca mine? 

— Parcă hotărâsem să rămânem pe un ton neutru, Tony. 

Charlottei îi venea greu să-i răspundă, deoarece atacurile lui 
Tony erau extrem de dureroase. Dar, cine era de vină, nu ea? 
Dintr-o simplă întâmplare sau din nevoia inconștientă de a-și face 
rău, ea era cea care adusese vorba despre Colin în timpul 
discuţiei. 

— Așa ar trebui, într-adevăr, îi răspunse Tony, dar se pare că 
nici unul din noi nu e dotat cu talentul de a vorbi despre vreme. 

Așa era. Tony nu făcea parte din categoria aceea care pierdeau 
timpul cu pălăvrăgeli inutile. De altfel, nu-l speria să navigheze 
luni la rând, ba dimpotrivă. Cât despre Charlotte, amintirea acelui 
sărut o mai tulbura și acum ... Nu numai din cauza modului 
impertinent în care acesta o făcuse, dar și a felului în care îl 
primise ea. Dorinţa aceea fizică intensă, Charlotte n-o mai simţise 
în ultimii cinci ani. Ironia sortii făcea ca în urmă cu cinci ani tot 
același bărbat să fi reușit să declanșeze în simţurile ei aceea 
furtună de senzaţii. 

— Ajunge, Charlotte! Hai să nu ne mai jucăm de-a șoarecele şi 
pisica ... 

Nu fu nevoie de mai mult ca tânăra să fie cuprinsă din nou de 
panică. 

— Nu, Tony! N-are rost să mai dezgropăm trecutul. Ne-am 
lămurit în privinţa asta, nu mai e nimic de adăugat. 

Tony se întunecă la față. 

— Ascultă, trebuie să recunoști și tu că o aventură între noi era 
imposibilă. Tu nu erai decât un copil şi -i promisesem tatălui tău 
să am grijă de tine. 

— Te rog, Tony, hai să vorbim despre altceva. 

— Nu vreau. A venit vremea să punem lucrurile la punct. Știu 
că mă consideri un monstru, dar uiţi că tu ești cea care ai sărit 
din patul meu în cel al lui Colin! 

Charlotte se făcu albă ca varul la față. Se înfruntară din priviri 
nervoși, preţ de câteva secunde. În lumina lumânărilor, ochii lui 
Tony păreau și mai acuzatori. 

Deodată, tânăra se ridică în picioare. Nu-i mai rămăsese decât 
să plece, dar Tony o opri prinzând-o de mână ca un cleşte. 

— Stai pe loc, Charlotte! Şi dat fiind că evocarea trecutului te 
enervează, vom vorbi despre un subiect ... mai actual. 

Nedorind să stârnească un scandal, ea acceptă. 

— Vezi? Recunoști și tu că trecutul n-are nici o importanţă! 

— Nu asta am vrut să spun... 

Pedro, care se agita în jurul tigăii lui, le facă un semn. Paella 
era aproape gata. Discret ca o umbră, chelnerul umplu din nou 
paharul Charlottei. Se pregătea să-l umple şi pe cel al lui Tony, 
dar el îl opri. Se arăta a fi mai cumpătat ca ea, își spuse tânăra 
hotărâtă să-i urmeze exemplul ... 

Sprijinindu-se de spătarul scaunului, Tony o supunea tirului 
privirii lui pătrunzătoare. 

— Cum s-ar putea şterge trecutul? Toţi depindem de trecutul 
nostru, suntem produsul acestuia. 

— În cazul acesta, ce s-a ales de viata ta? îl întrebă Charlotte, 
curioasă. 

Pedro le servea niște porţii mari de paella. Charlotte gustă din 
a ei. 

— E o bunătate! exclamă ea răsplătindu-l pe Pedro cu un 
zâmbet larg. 

Chipul spaniolului se umplu de mândrie, după care se retrase 
cu o reverență solemnă, urându-le poftă bună. 

Tony continuă discuţia de unde fusese întreruptă. 

— Unele episoade ale vieţii mele m-au marcat foarte mult ... În 
special împrejurările venirii mele pe lume. Nu eram dorit de nici 
unul din părinții mei. Atunci când aud vorbindu-se despre 
dragostea maternă, îmi vine să râd. 

— Şi în consecinţă n-ai o părere prea bună despre femei, nu-i 
așa? 

De ce îi pusese întrebarea aceea? își spuse Charlotte. Cunoștea 
deja răspunsul la ea! 

— Să spunem că experiența personală mă împiedică să am 
încredere prea mare în ele. 

— De aceea nu te-ai însurat până acum? 

Vorbele îi ieșeau acum din gură aproape fără voia ei, ca și cum, 
neputându-și stăpâni o dorință masochistă, nu voia decât să 
sufere și mai mult. Tăcerea apăsătoare care urmă nu făcu decât 
s-o chinuie și mai tare. 

În cele din urmă veni și răspunsul îndelung așteptat: 

— N-am afirmat niciodată așa ceva. 

Îi veni fulgerător în minte cămașa de noapte. 

— Eşti căsătorit? îl întrebă ea dintr-o suflare. 

— Am fost. 

— De curând? Vreau să spun ... de la călătoria noastră în 
Baleare. 

— Nu. 

— N-a mers? 

— După câte se vede, nu. 

Expresia de pe fata lui Tony se întunecase. Își puse furculita la 
loc, în farfurie. 

Întrebându-se până unde putea să întindă coarda, Charlotte își 
continuă interogatoriul. 

— Ce n-a funcţionat între voi? 

— Tot ce poate să nu meargă într-o căsătorie. Te-am întrebat 
eu vreodată de ce te-ai certat cu Colin? 

— Noi nu eram căsătoriţi, asta-i diferenţa. 

Lăsă ochii în jos ca să nu fie nevoită să-i întâlnească privirea 
pătrunzătoare. 

— E posibil, dar din cât îmi aduc aminte, era foarte îndrăgostit 
de tine şi cred că în principiu nu împarți patul cu cineva fără să 
fii... foarte apropiat de el. 

— Uneori, aparențele sunt înșelătoare, Tony. Ai o minte prea 
complicată ca să recunoști că eu și Colin eram doar prieteni și 
că... 

— Numai prieteni? În concluzie, ai vrea să mă faci să cred că 
ceea ce s-a petrecut la Antonia în casă, era doar o mică distracție 

între prieteni? Nu ţine, Charlotte. V-am văzut cu ochii mei pe tine 
și pe Colin, dar probabil că ţi se pare mai ușor să-ţi ștergi din 
memorie această amintire. 

Ea se uită la el, uluită. Ah, ce mult ar fi vrut într-adevăr s-o 
poată șterge! Din nefericire însă, i se strecurase cu perfidie în 
minte și era prezentă până în cele mai mici detelii. 

Tony dormea la bordul vasului "Menorquina", dar se folosea 
de instalaţiile sanitare ale vilei. În dimineaţa aceea venise mai 
devreme decât de obicei şi deschisese uşa camerei în care stăteau 
Colin și Griff ca să-și ia obiectele de toaletă. O văzuse acolo, 
culcată lângă Colin, pe jumătate dezbrăcată ... Bineînţeles după 
părerea lui, dovada vinovăţiei ei era zdrobitoare. 

— Nu am nici un motiv să încerc să te conving din nou că n-ai 
dreptate. Dacă nu m-ai crezut acum cinci ani, de ce m-ai crede 
acum? Cu atât mai mult cu cât, ca să fiu sinceră, părerea ta despre 
acest subiect mă lasă rece! 

Tony păru amuzat. 

— Ia să vedem, ce poveste mi s-a îndrugat atunci? ... Părinţii 
Antoniei lipseau în weekend și Antonia și Griff erau atât de 
nerăbdători să-și împlinească poftele trupești, încât te-au forțat, 
pe tine și pe Colin, să împărţiţi aceeași cameră ca să le lăsaţi lor 
câmp liber de desfătare? Și toate astea în condiţiile în care era o 
altă cameră disponibilă în casă? 

— Ajunge, Tony! Nu mai vreau să vorbesc despre asta! E 
dezgustător! 

Tony se prefăcu mirat de reacţia ei. 

— De ce? 

Iubirile tinereţii sunt dictate în general de instincte impulsive, 
pasionale. Ceea ce mi se pare mie dezgustător este faptul că 
numai cu o săptămână în urmă îmi spuseseși că ești topită după 
mine! 

— Şi tu mi-ai dat de înţeles că după părerea ta nu sunt decât o 
puștoaică fără minte! 

— Nu cred că m-am exprimat chiar cu aceste cuvinte ... 

— Poate ai fost ceva mai concis, dar suficient de explicit! 
Oricum, slavă Domnului că o dată cu trecerea timpului oamenii 
se maturizează! Să nu-ţi închipui că mă poți jigni, Tony! În 
prezent farmecul tău mă lasă rece! 

Tony o prinse de mână pe și o tinu strâns în a lui. 

— Charlotte ... adineauri, când te-am sărutat în mașină, nu mi 
s-a părut că farmecul meu nu te impresionează absolut deloc! 

Ca şi cum contactul cu mâna lui ar fi ars-o, ea își retrase brusc 
mâna. 

— Ba da! Și mai întâi de toate, cred că atracţia fizică pe care poți 
să o simţi faţă de cineva n-are nici o legătură cu ... cu 
sentimentele! În definitiv chiar tu ai spus că sunt o femeia 
flușturatică! 

— Charlotte ... 

Tony se uită la ea cu un aer stânjenit și îşi trecu nervos mâna 
prin păr. De data asta părea tulburat cu adevărat. Câteva zeci de 
secunde, privirea lui rămase fixată asupra trăsăturilor Charlottei, 
după care făcu un semn ospătarului. 

— Vrei ceva ca desert? 

Ea clătină din cap. 

Tony comandă atunci două cafele. În timp ce așteptau să fie 
serviţi, între ei se așternu o tăcere apăsătoare. Ca să-și ascundă 
proasta dispoziţie, Charlotte se juca absentă cu colțul șervetului 
privind luminiţele îndepărtate ale orașului. Începuse să cadă o 
ploaie măruntă, care forma șiroaie subțiri pe geamul aburit. 

Fură aduse cafelele. 

— Mă întreb cum ai de gând să rezolvi problema locuinței, 
spuse Tony în cele din urmă. 

— Mă descurc eu ... 

— Cum adică? Doar n-o să începi să cauţi un acoperiș deasupra 
capului duminică seara, când vei părăsi apartamentul tatălui tău. 

Charlotte nu-i răspunse imediat, refuzând să recunoască 
faptul că nu avusese nici timpul și nici energia necesară ca să se 
ocupe de această problemă. 

— Stai liniștit, n-o să dorm pe sub poduri. Pentru câteva zile, 
pot să stau la Susie. 

— Sau la Fiona? 

— Fiona stă într-o garsonieră mică, așa că nu e o optiune care 
poate fi luată în consideraţie. 

— Nu doreşti sub nici o formă să locuiești cu ea? 

Charlotte dădu din umeri. 

— Tin mult la sora mea, dar nu ne înțelegem prea bine. O să 
găsesc eu o soluţie, chiar dacă poate voi fi nevoită să locuiesc o 
vreme la șantierul naval. 

— Sub tavanul ciuruit? 

Luând-o prin surprindere, Tony se ridică, plăti masa și o 
conduse pe Charlotte afară din restaurant, în ploaia torențială. 

— De ce atâta grabă? Vrei să scapi mai repede de mine? 

Întrebarea ei nu primi decât un răspuns scurt. 

— Vreu să-ţi arăt ceva. 

O luă tot pe drumul pe care veniseră și Charlotte își dădu 
seama unde o duce Tony. 

— Unde mergem? 

Simti cum îi crește tensiunea la gândul că va merge acasă la el, 
mai ales la ora aceea târzie, unde era sigură că-i va propune să 
doarmă în camera de oaspeţi ... 

— O să vezi ... 

— Opreşte, Tony! Nu mai sunt o puştoaică naivă! 

— Poate așa este, dar în clipa asta eu sunt patronul, așa că ai 
tot interesul să mă menajezi. 

— Nu fi prea sigur de asta! 

Exasperată, se retrase într-o tăcere posacă până când mașina 
coti pe aleea lungă mărginită de copaci care ducea la casa lui 
Tony. În momentul acela se aprinse brusc o baterie de 
proiectoare, declanşate probabil de cine ştie ce sistem electronic 
sofisticat. Se luminase toată aleea, ca și fațada conacului ale cărui 
coșuri se profilau în negura nopții. Găsindu-se încă sub efectul 
mortii tatălui ei. 

Charlotte nu observase acea instalaţie în seara când o adusese 
Tony aici. 

— E luminat ca ziua, şopti ea intrigată. 

— Din cauza doamnei Bolton am instalat proiectaorele. 
Menajera mea are o groază cumplită de întuneric. De aceea, toată 
proprietatea este luminată ca la bâlci. 

Peste câteva secunde Charlotte cobora din mașină, cuprinsă 
de o agitaţie ciudată. 

— Conacul e atât de izolat! ... S-ar putea crede că acest lucru 
deranjează anumite persoane ... 

— Tie ti-ar fi frică să locuiești aici? 

Charlotte reflectă câteva momente la întrebările lui. Ploaia 
stătuse și peste câmpia adormită se așternuse liniştea. 

— Nu, nu mi-ar fi frică. După părerea mea, unele străzi din 
Londra sunt noaptea mult mai periculoase! 

— Măcar asupra unui singur lucru suntem și noi de acord! 

Pietrişul de pe alee scrâșni sub tălpile lui Tony atunci când se 
apropie de Charlotte ca s-o ia de braţ. Ea se încordă brusc, dar în 
loc să se îndrepte spre intrarea în casă. Tony o ocoli și o lua pe o 
potecă întunecoasă care cobora spre plajă. Acolo, se afla, cu 
fațada spre estuar, o mică vilă rustică, zugrăvită cu var. După ce 
scoase o cheie din buzunar, Tony deschise ușa și aprinse lumina 
sub privirile temătoare ale tinerei. 

— Intră, îi spuse el, văzând că Charlotte rămăsese în prag. Îţi 
prezint Vila Cormoranilor. Doamna Bolton este convinsă că locul 
acesta este bântuit de o fantomă! 

— E fermecătoare ... 

Din fericire, nu se număra printre aceia care se lasă 
impresionați de asemenea aiureli. Intră înăuntru, privind curioasă 
în jurul ei. Podeaua era formată din dale de piatră cenușie, 
șlefuite de trecerea timpului. Austeritatea acesteia era înviorată ici 
şi colo de câteva covoraşe chinezești. Pereţii daţi cu var, ca și în 
exterior, erau susținuți de grinzi din lemn, datând evident de la 

construcţia casei. Și decorul dovedea că fusese conceput în 
spiritul căutării căldurii şi intimităţii: canapele joase acoperite cu 
huse înflorate, la ferestre perdele asortate prinse cu șnururi, 
buchete uriașe de flori uscate așezate pe mobilă sau atârnate de 
tavan. Exista chiar și un șemineu înnegrit de fum în fața căruia 
Charlotte își închipui că stă un motan persan care semăna cu Tara 
„.„. O imagine tulburătoare pe care se grăbi să şi-o şteargă din 
minte! 

— Cine locuiește aici? Bănuiesc că viluţa asta a fost construită 
în același timp cu conacul. 

— Nu chiar atunci, probabil că e din secolul al XVII-lea. Prie... 
o prietenă de-a mea l-a mobilat și l-a amenajat. E decoratoare de 
interioare. A locuit aici o vreme, după care a trebuit să plece în 
străinătate. Apoi a stat aici doamna Bolton, dar nu pentru multă 
vreme. I se părea că aude mereu noaptea niştre zgomote ciudate. 

În timp ce vorbea. Tony se plimba de colo- colo prin cameră. 
Pe o măsuță joasă, așezată lângă şemineu, stăteau două pahare şi 
o sticlă de whisky. După ce turnă în fiecare câte o portie, i-l 
întinse pe al ei cu un aer de nepătruns. 

— Dacă nu locuiește nimeni în vilă, de ce se găseşte aici o sticlă 
de whisky? Tony, vreau să ştiu ce se scop m-ai adus aici. 

El o privi cu un aer gânditor, apoi îi răspunse foarte calm: 

— Am uitat să discutăm despre contractul cu Smithson. 
Probabil ești de acord cu mine că ai nevoie de un arhitect naval în 
problema asta ... și că nu dispui de mijloacele financiare necesare 
ca să angajezi pe cineva. De aceea, îţi propun să-ţi ofer în mod 
gratuit serviciile mele, dar numai cu o condiţie ... 

— Care? Te ascult ... 

— Cu condiţia să renunţi la ideea stranie de a dormi pe 
canapea la Susie sau la șantierul naval. Dacă ești atât de trăsnită 
încât să-ţi petreci fie şi o singură noapte acolo, nu mai conta pe 
mine! Din respect pentru tatăl tău, e de datoria mea să-ţi fac rost 
de un acoperiș ca lumea deasupra capului. Te las să locuieşti în 
vila asta gratuit, cât timp vei dori. 

Văzând că ea își ridică bărbia într-o atitudine rebelă, el adăugă: 

— Şi nu mai vreau să aud nici un fel de discuţie! Toată seara 
ne-am certat încontinuu. Gata, s-a terminat! 


Capitolul 6 


Charlotte se uită uluită la Tony. 

— Acum încep să înţeleg ... Te simți vinovat de faptul că îmi vei 
rade de pe suprafața pământului șantierul naval și pentru a 
rămâne cu conștiința împăcată îmi oferi o locuinţă? 

— Dacă așa vezi lucrurile ... 

Expresia de pe faţa lui Tony se întunecase. 

Departe de a se simţi intimidată, Charlotte devenea şi mai 
furioasă. 

— Vrei să-ţi spun ce cred? Am impresia că îţi face o deosebită 
plăcere situaţia jalnică în care mă aflu! 

— Nu fi ridicolă, Charlotte! 

— Atunci, de ce te preocupă atât de mult bunăstarea mea? Ce 
ai de câştigat de te arăţi atât de generos cu mine? 

Charlotte nu se lăsa păcălită de dăruirea lui. Viluţa aceea avea 
un farmec aparte și Tony ştia acest lucru. În situaţia de fată, 

Charlotte nu putea să-l refuze, ceea ce de asemenea Tony știa. 
Dar propunându-i acea variantă, își crea obligaţii faţă de el, 
făcând-o să se supună total voinţei lui. Poate că în felul acesta i se 
părea că o va face să plătească pentru așa-zisele ei greșeli din 
trecut. Era nebun de legat! 

Cum să-i refuze propunerea? Asta era unica ei șansă de a salva 
șantierul naval, așa că ... 

Sprijinindu-se cu cotul de șemineu, Tony se uită la ea printre 
gene cu acea mască indiferentă pe care ei i-ar fi plăcut tare mult 
să i-o smulgă de pe faţă. 

— În orice caz, n-o faci ca să te culci cu mine. Stii foarte bine 
că nu-ti inspir nici o dorință în momentul de faţă. 

Tony nu tresări. Se mulțumi doar să soarbă dintr-o înghițitură 
restul de whisky și să pună paharul gol pe măsuță. 

— Ce agresivă și complicată poţi să fii, Charlotte! De ce cauţi 
atâtea pretexte de prost gust? Vreau doar să te ajut, atâta tot! 

— Să mă ajuţi? Dat fiind că propunerea vine din partea ta, 
dă-mi voie să mă îndoiesc de bunele tale intenţii! Mai întâi am 
înţeles că mă vei "ajuta" cu proiectul trimaranului numai dacă îţi 
accept pomana. Mă înșel cumva? 

— Pomană ... nu e termenul potrivit, dar altfel spus, ai 
dreptate. Astea sunt condiţiile mele. 

— Dar de ce? exclamă Charlotte speriată de hotărârea care se 
citea în privirea lui. 

— Trebuie să mărturisesc că îmi va face o deosebită plăcere să 
te văd călcându-ţi pe mândrie! 

Această jignire cumplită o făcu să sară în picioare. 

— Ce tupeu poţi să ai! Cine vorbeşti de mândrie! Nu cunosc pe 
nimeni mai arogant și mai orgolios ca tine! 

— Ne-am întors iar la insulte. 

Deși vorbea pe un ton calm, în vocea lui se ghicea o uşoară 
iritate. 

— La insulte? Mai degrabă la adevăruri! Cu ce drept mă ... 
manipulezi, mă tratezi cu atâta aroganță? 

Tony rămase nemișcat. Fremătând de indignare, Charlotte îl 
sfida cu primirea. Deodată, el o prinse de încheieturile mâinilor 
și o forță să se așeze pe canapeaua de lângă el. 

— Ce drept? Îti voi spune eu cu ce drept, dat fiind că se pare 
că nu știi! Eu sunt principalul acţionar al şantierului naval al 
tatălui tău. Sunt și arhitect naval, ceea ce înseamnă că pot să 
concep şi să construiesc orice ambarcatiune vreau, în cazul în 
care aș dori s-o fac. De asemenea, întâmplarea face că am destui 
bani ca să investesc în Wells Boats, fie ca să promovez construcţia 
de bărci, fie pentru a dezvolta o altă activitate mai rentabilă ... 

Charlotte încercă să se elibereze din strânsoarea lui, dar din 
nefericire nu reuși și atunci când deschise gura să-i dea replica, 
Tony o făcu să tacă. 

— Şi ca să terminăm odată cu adevărurile, aș mai adăuga că ai 
acţionat într-un mod absolut iresponsabil! 

— Nu-ţi permit ... 

— N-ai decât! Iresponsabil am zis! Ti-ai abandonat cariera în 
mod nesăbuit! Și pentru ce? Pentru o firmă aflată în pragul 
falimentului și, colac peste pupăză, fără să ai un ban, fără locuinţă 
şi cu cunoștințe mai mult decât insuficiente despre piaţa actuală 

a construcțiile navale ... Dacă nici asta nu se numește 
iresponsabilitate... 

— Exagerezi! Cunoștinţele mele sunt perfect valabile! Nu sunt 
atât de fraieră cum crezi! 

— Atunci, dovedește! Dacă nu ești fraieră, trebuie să accepti 
orice ajutor care ţi se oferă! Chiar și cel venit din partea mea! 

Acest schimb de cuvinte fie urmat de o tăcere ostilă, în timp ce 
se fixau unul pe celălalt cu priviri reci. 

— Dă-mi drumul la mâini, te rog, îi ordonă Charlotte cu o 
politețe glacială. 

El o eliberă imediat și ea se uită la urmele lăsate pe pielea 
delicată a încheieturilor ei. 

— Scuză-mă. Nu mi-am dat seama că te strângeam atât de tare. 

— Fireşte ... 

Tony se ridică, devenind deodată palid la faţă. 

— Scuză-mă, repetă el încordat. N-am vrut să-ţi fac vreun rău. 
Urăsc violenţa fizică. 

Era totuși pentru a doua oară în seara aceea când își impunea 
voinţa cu forța, își spuse Charlotte. Se feri însă să spună acest 
lucru cu voce tare, de teamă să nu se certe din nou cu el. Văzând 
ce întorsătură luaseră lucrurile în seara aceea, fu cuprinsă de un 
sentiment de oboseală și de neputinţă. De ce își pierduse timpul 
cu atâtea discuţii sterile? Între ea și Tony va exista întotdeauna un 
zid de neînţelegeri. Era mai bine să pună capăt intrevederii. 

— Tony, aş vrea să mă întorc la apartamentul meu. 

— Nu doreşti să-ți petreci noapte la conac? 

— Nu, mulţumesc. 

Drumul scurt parcurs pe țărmul mării se desfășură în aceeași 
tăcere încărcată de resentimente ca și la venire. Tony insistă să o 
conducă pe tânără până la ușa apartamentului. 

— Voi veni să te ajut la mutat în weekend. Și ca să ajungi la 
șantierul naval, poţi să stai liniştită, vin eu să te iau cu mașina. 

— Mulţumesc, dar nu e nevoie. Am un mijloc de locomotie. 

— Rabla aceea veche a lui Jonathan? 

— Aşa veche cum este, mașina asta este în perfectă stare de 
funcţionare. De altfel, i-am făcut reparaţii capitale. 

— În cazul acesta. ... Noapte bună, Charlotte, somn ușor. 

— Noapte bună! 

Charlotte reuși să închidă ușa fără să cedeze furiei care simţea 
că fierbe în ea. Ce faptă eroică! 


Susie spuse, cu un maldăr de cărţi în brațe: 

— Ai nevoie de o vacanţă, Charlotte! De câtva timp mi se pare 
că ești foarte încordată ... O săptămână la soare îţi va prinde foarte 
bine. Unde să pun cărțile astea? 

Charlotte termină de bătut un cârlig în perete înainte de a-i 
arunca o primire peste umăr râzând bănuitoare. Îmbrăcată într-o 
salopetă și o cămașă în carouri, având părul strâns la spate într-o 
coadă de cal, avea într-adevăr un aspect de băieţoi. 

— Pune-le pe etajera de lângă fotoliu ... Vacanţă, ai zis? 

Ce idee trăsnită! 

— De ce nu? Am primit de curând o carte poștală de la Griff și 
Antonia. Sunt în concediu la Minorca, la mama Antoniei. Zice că 
sunt doăzeci și două de grade! Îţi dai seama? Ce noroc au să se 
prăjească la soare în plină iarnă. Pe vremea când eram la școală 
împreună, spunea mereu că după bacalaureat nu va munci 
niciodată, îţi aduci aminte? 

— Da ... Ei bine, eu una nu prea o invidiez. După părerea mea, 
Antonia se plictiseşte de moarte. Banii îi fac viaţa mai ușoară, e 
adevărat, dar de fapt nu știe cu ce să-și mai omoare timpul. 

După ce rosti aceste cuvinte, Charlotte se uită în altă parte, ca 
să închidă subiectul. Minorca, viața poleită cu aur a Antoniei, 
toate astea îi stârneau amintiri prea dureroase. Luă ciocanul în 
mână și spuse: 

— Şi la urma urmei nici nu sunt încordată, ci doar un pic 
nervoasă din când în când. 

— Chiar mă întreb de ce! Dacă aș fi avut și eu privilegiul de a 
trăi o săptămână în vila asta minunată, m-aș simţi extrem de 
liniștită! 

Susie făcu semn spre salonașul în care se găseau, pe ferestrele 
căruia se zăreau bărcile amarate la malul râului. 

— Tot pământul ăsta este al lui Tony? 

Charlotte, care se uita cu admiraţie la acuarela pe care o 
agățase pe perete, făcu un semn de aprobare din cap. 

— Da, şi mai posedă o fâșie lată de-a lungul țărmului. Astfel, 
pot să mă plimb în deplină siguranță atunci când vreau să mă 
relaxez seara, după ce vin de la serviciu. 

S-ar părea că te amuză chestia asta, dar au avut loc în zonă, o 
mulţime de agresiuni asupra femeilor singure, în ultima vreme. 
Lui Peter nu-i place deloc să mă duc să mă plimb cu gemenii prin 
locuri izolate. 

— Asta pentru că te iubește și-și face griji pentru tine. 

— Poate că şi seducătorul tău Tony Meredith simte același 
lucru în ceea ce te privește. 

— Numai că motivele lui nu sunt la fel de curate. 

— Îmi imaginez că, dat fiind că locuieşte la câţiva pași de aici, 
te vizitează destul de des? o întrebă Susie cu un aer inocent. 

— Nu l-am mai văzut din weekendul trecut, când mi-a dat 
cheile de la casă. 

Ceea ce o făcuse să se simtă și ușurată, dar și decepționată, 
chiar dacă Charlotte n-ar fi recunoscut faţă de nimeni că-i lipsea 
Tony. 

— Şi Fiona? Ai ceva vești de la ea? 

— Da, mi-a făcut o vizită în cursul săptămânii. 

— Şi? 

— Și ea este la fel de uluită ca și mine! Sora mea nu reușește 
să-și explice nici ea generozitatea lui Tony Meredith. 

Susie schiță un zâmbet enigmatic. 

— După părerea mea, cred că nu i-ar fi displăcut deloc să se 
instaleze și ea aici! Biata Fiona! A fost mai puţin norocoasă ca tine. 

Charlotte o privi nedumerită. 

— Cum poţi să vorbeşti aşa? Mie mi se pare că e mai avantajată 
ca mine. E plină de farmec și siguranță de sine, place bărbaţilor, 
are succes în carieră ... 

— Şi e o scorpie și jumătate! În cazul în care nu știai, află de la 
mine că e îndrăgostită la nebunie de Tony Meredith! Să fiu în 
locul tău, m-aș grăbi să-mi obțin drepturile înainte ca lucrurile să 
nu ia O altă întorsătură! 

Charlotte se înroși la faţă. Întoarse capul prudentă și se 
prefăcu că se uită cu admiraţie la apa albăstruie a râului. 

— Ce drepturi ar trebui să obțin? 

— Să fim serioase, Charlotte, pe cine vrei să păcălești? S-ar 
putea ca Tony Meredith să fie un filantrop, dar mă cam îndoiesc! 
De ce crezi că ţi-a împrumutat vila asta? 

— Ca să aibă conștiința împăcată. 

— Astea sunt doar niște prostii! Ce are să-și reproșeze, mă rog? 
Ti-a dat voie să construieşti timaranul, nu? 

— Da, am acordul lui, dar nu sunt sigură că va sprijini 
într-adevăr acest proiect. Nu m-aș mira dacă în cele din urmă s-ar 
răzgândi ... Dar, întorcându-ne la Fiona, trebuie să-ţi mărturisesc 
că n-o prea văd trăind în Vila Cormoranilor. Ei nu-i place decât 
un cadru modern și izolarea de aici ar îngrozi-o. De fapt, ceea ce 
o deranjează e "generozitatea" lui Tony faţă de mine. 

— Exact, Fiona e geloasă. 

— Geloasă? Nu văd motivul! Vila asta a fost mobilată și decorată 
de o prietenă a lui Tony care a plecat temporar în străinătate E 
evident că este vorba de o prietenă foarte intimă. Cât despre 
mine, eu am onoarea nemeritată de a locui în casa lui pe timpul 
cât lipseşte ea. Deci, așa cum ştii, Susie, nu e absolut nimic între 
mine şi Tony. Oricum, nu sunt genul care place bărbaţilor ... 

— Peter nu e de aceeași părere, îi răspunse Susie ironic. 

Lui i se pare că ai o privire incendiară, ca aceea a Charlottei 
Rampling sau a Jacquelinei Bisset. 

— Mai degrabă caracterul ei l-aș numi incendiar! 

Charlottei i se păru că i se oprește inima în loc. Tony îşi făcuse 
apariţia ca prin farmec în salon. De când se afla acolo? Oare auzise 
ce spusese despre prietena lui, decoratoarea? Îi venea să intre în 
pământ de rușine! 

— Obişnuiești să te strecori tiptil în casele oamenilor și să le 
asculti conversațiile? 

— Am bătut, dar nu mi-a răspuns nimeni și, dat fiind că ușa era 
deschisă, am intrat. Nu-l cunosc pe Peter, dar trebuie să recunosc 
că are dreptate. Ai aceeași ochi fascinanţi ca Jacqueline Bisset. 

Susie, care se pregătea să plece, spuse revoltată: 

— Soţul meu are gust! Dovada cea mai bună e faptul că s-a 
însurat cu mine. Dă-mi voie să mă prezint: Susie Helston, spuse 
ea întinzând mâna spre Tony. Și dat fiind că Charlotte nu mi te va 
prezenta, sunt nevoită să fac presupuneri. Cred că ești Tony 
Meredith. Mă înșel cumva? 

— Absolut deloc. 

Atunci când strânse mâna lui Susie, pe faţa lui Tony înflori un 
zâmbet, lucru care pe Charlotte o tulbură profund. Cât farmec 
putea avea uneori! 

Susie spuse cu vocea ei melodioasă: 

— Dragă Charlotte, eu te părăsesc! Probabil că cei doi 
drăcuşori ai mei și-au pirdut deja răbdarea. Contez pe tine să vii 
seara asta să bei ceva la noi, ne-am înţeles? 

— Sigur că da! 

În cazul în care tu şi Peter vreţi să ieşiţi singuri în oraș, pot să 
am grijă de gemeni. Soţul tău lucrează în weekend, nu-i așa? 

Fiind pilot, Peter avea un program foarte neregulat și se 
întâmpla adesea să lipsească zile în șir de acasă. 

— Nu. Peter are două zile libere. Serios? Nu te deranjează să ai 
grijă de copii? Mă cam codesc să-i las cu alți oameni, pentru că 
sunt foarte neastâmpăraţi! 

— Ce îndrugi acolo? Noi trei ne înțelegem de minune. Dar nu 
trebuie să pleci atât de repede, Susie, mai stai ... 

În vocea ei era o notă rugătoare, care o supără pe Charlotte. 
Nu trebuia ca Tony să creadă că era înspăimântată de gândul de a 
rămâne singură cu el! 

De altfel Susie plecă imediat și Charlotte fu nevoită să se 
confrunte cu el... 

— Te-ai instalat? o întrebă Tony, vesel. 

— Da, după cum poţi să vezi și singur. 

Se uită la el pe furiș în timp ce arunca o privire în jurul lui. 
Tony purta niște pantaloni negri din catifea reiată și un tricou de 
aceeași culoare. Era o ţinută care îi scotea în evidenţă farmecul 
perfid și forţa virilă și care o radia persoana lui. Fără să înțeleagă 
de ce, Charlotte îşi aminti sărutul lor din mașină. Așteptă ca el să 
rupă tăcerea, mai jenată ca oricând. 

Tony îi studie cu atenţie colecţia de plăci vechi de faianță pe 
care le agățase deasupra șemineului. Charlotte îl întrebă: 

— Sper că nu te deranjează că am pus niște obiecte pe pereți. 

— Deloc. Astea sunt cel puţin neobișnuite. 

— Majoritatea plăcilor datează din epoca victoriană. 

Nu au cine știe ce valoare. 

— Faci colecţie? 

— Da, mă amuză. Am început cumpărând câteva bucăţi la o 
licitaţie. Mi s-au părut drăguțe. Pe vremea aceea, nu știam că 
există o adevărată piaţă de plăci vechi. Le-am descoperit la un mic 
vânzător de mărunțișuri din Londra, care mi le-a vândut pe câteva 
lire. Începând de atunci, de fiecare dată când intru într-un 
anticariat, scotocesc tot magazinul în speranţa că voi mai găsi și 
altele. 

— Ţi-e dor de activitatea ta de la Londra? 

— Oarecum, dar există magazine de antichităţi şi în Devon. 
Când voi avea chef, pot să intru din nou în ambianța respectivă. 

Cine putea ști? Era posibil ca Tony să încerce s-o alunge de la 
Wells Boats aducându-i aminte de cariera pe care o abandonase... 

Aplecat asupra unei cutii de cărţi, se uită în treacăt la titlurile 
volumelor. Charlotte îl privea, mereu la pândă, dar Tony rămânea 
tăcut. Curând, indiscreţia de care dădea dovadă o enervă. 
Nemaiputându-se abtine, îl întrebă: 

— Voiai ceva anume, Tony? 

Înainte să-i răspundă, el puse la loc în cutie volumul pe care-l 
răsfoia, o ediţie veche a cărţii "Romeo și Julieta”. 

— Da, doream să-ţi aduc la cunoștință că doamna Bolton vrea 
să vină aici de două ori pe săptămână să facă menajul și să-ţi calce 
rufele. N-ar fi frumos s-o refuzi, deoarece a considerat 
întotdeauna Vila Cormoranilor ca fiind propriul ei teritoriu. 

— Nu-i mai e frică de fantome? 

— Ziua nu! 

— Bine, în cazul acesta ... nu vreau s-o supăr pe doamna 
Bolton. Asta e tot ce aveai să-mi spui? 

— Nu. Am mai venit să te rog să-mi fii mâine coechipier. 
Trebuie să livrez o ambarcaţiune unui client la Hamble. 

— De ce trebuie să merg eu neapărat? Ai angajat peste o duzină 
de căpitani pentru iahturile de croazieră, nu-i așa? 

— Aș vrea să mă însoțeşti tu. Am putea să imbinăm plăcutul cu 
utilul. 

— În ce fel? 

— De exemplu, vom vorbi despre trimaranul lui Greg ... Merge 
şi el. 

Devenind brusc entuziasmată, Charlotte îi răspunse: 

— Ah, dacă așa stau lucrurile ... 

Pentru nimic în lume nu i-ar fi mărturisit acest lucru lui Tony, 
dar hotărârea finală a lui Greg Smithson o cam neliniștea. Poate 
că termenul de o lună o făcea prea anxioasă ... Dar dacă Tony se 
întâlnise cu Greg și-l invitase să vină cu ei pe barcă, era un semn 
bun! Şi asta din două puncte de vedere. Pe de-o parte, asta 
însemna că Greg nu intenţiona să se răzgândească şi pe de alta că 
Tony vrea să se ţină de cuvânt în legătură cu viitorul șantierului 
naval. 

— Atunci voi veni, bineînţeles, spuse Charlotte. 

Tony zâmbi ironic. 

— Pentru util sau pentru plăcut? 

— Ce vrei să spui? 

— Nimic altceva decât că atunci când m-am întâlnit aseară cu 
Greg Smithson la Beach Inn, mi-a vorbit despre tine în niște 

termeni foarte elogioși. Bănuiesc că este vorba despre o altă 
"cucerire" de-a ta. 

— Nu fi caraghios! Cu Greg n-am decât relaţii de afaceri. 

— Înseamnă că a fost impresionat de simţul tău în afaceri, îi 
răspunse Tony râzând mânzește. N-a fost deloc ușor să-l convingi 
că Wells Boats este în stare să răspundă cerinţelor lui. Mai ales 
dacă luăm în considerare faptul că n-ai decât douăzeci și trei de 
ani și nici un fel de experienţă în domeniu. 

Bănuind că vorbele lui sunt cu două înţelesuri, Charlotte se 
simți jignită, dar nu răspunse la provocare. N-are decât să 
meliţeze cât o vrea, se va preface indiferentă! 

Stătea cu braţele încrucișate pe piept și-l privea sfidător când 
deodată, spre marea ei surpriză, Tony o trase spre el și-și lipi 
buzele de ale ei. Totul dură doar câteva secunde, după care el se 
dădu puţin înapoi și se uită atent la faţa ei. Flacăra pe care o văzu 
sclipind în ochii lui o derută atât de mult, încât gura ei căpătă o 
expresie mirată. O clipă mai târziu, Tony o sărută din nou, dar de 
data asta cu atâta seriozitate încât Carlotte, tulburată, începu să 
tremure în braţele lui. Cucerită de pornirea lui, nu-i opuse nici o 
rezistență când el o lipi strâns de trupul lui, mângâind-o cu 
voluptate, în timp ce sărutul lor atinse perfecțiunea. 

Nici măcar expresia triumfătoare de pe faţa lui atunci când în 
cele din urmă se depărtă de ea nu reuși să trezească spiritul de 
revoltă al Charlottei. Cucerită total de farmecul lui, îl sorbea pe 
Tony din priviri, nesimţindu-se în stare să-și domine emotia care 
o copleșise. Charlotte avea impresia că astfel de săruturi, 
ameţitoare precum șampania, te lasă fără vlagă. Apărarea ei, pe 


100 CLARE HARRISON 


care o credea solidă, se dovedise a fi extrem de fragilă sub asaltul 
pasiunii lui ... 

— Trec să te iau mâine dimineaţă. Să zicem pe la șase jumătate. 
Nu e prea devreme? 

Nefiind în stare să vorbească, Charlotte dădu uşor din cap. 
Prea devreme? Nu. Dormea destul de prost şi de câtva timp se 
trezea înainte de ivirea zorilor și simțea că și în noaptea 
următoare se va întâmpla la fel ... 


Kk 


Vânturile şi mareele le vor fi favorabile. Cel puţin așa a prezis 
Tony când plecară din Shalmouth a doua zi dimineaţă. Cât de 
bucuroasă fu Charlotte să urce la bordul ambarcaţiunii! Se simţea 
în formă. Un vânt răcoros umfla pânza principală. Deloc deranjată 
de el, îi plăcea să-l inspire până-n adâncul plămânilor și să-l simtă 
biciuindu-i faţa. 

Contrar așteptărilor ei, Charlotte dormise tun toată noaptea. 
Se trezise la ora cinci dimineața când auzise soneria ceasului 
deşteptător şi rămăsese în continuare în căldura așternuturilor ca 
să rememoreze sărutul lui Tony din ziua anterioară și senzațiile 
noi pe care le stârnise în trupul ei. 

Probabil că dădea dovadă de vanitate, dar i se părea că 
descoperă o anumită tandrete și afecţiune în modul în care o 
sărutase, lucru care nu se mai întâmplase până atunci. În mod 

ciudat, pe Charlotte acest fapt o umplea de bucurie. În dimineața 
aceea nimic nu părea să-i poată strica euforia, nici amintirile 
neplăcute din trecutul ei și nici măcar fantoma misterioasei 
decoratoare de interioare. 

Întinse mai bine pânza triunghilară cu ajutorul frânghiilor. 
Gestul ei fu apreciat de Tony. După ce aruncă o privire 
anemometrului, acesta anunţă: 

— Vânt de forța 5. Vom zbura mai iute ca gândul! 

Așezat la cârmă, Greg le adresă un zâmbet vesel care făcu să-i 
strălucească ochii albaștri. Mai tânăr decât Tony cu câţiva ani, 
dădea dovadă de un entuziasm puţin cam pueril, dar care 
Charlottei i se părea emotionant. 

— E formidabil! Am petrecut prea mult timp în faţa planșetei 
de desen și prea puţin pe apă de câteva săptămâni încoace! Barca 
asta se manevrează cu o ușurință nemaipomenită, Tony! 

— Da, sunt destul de mulțumit de concepţia ei, îi răspunse 
acesta consultând sonarul și harta de navigație. Virează la tribord, 
Greg, ne apropiem de un banc de nisip. 

-Tu ai proiectat vasul ăsta? îl întrebă Charlotte pe Tony. 

Nu făcea o impresie bună că nu știa prea multe lucruri despre 
"asociatul" ei, dar curiozitatea fusese mai puternică. 

— Da. La Shalmouth Sea School se folosesc foarte multe bărci 
de tipul acesta. 

— Cine le-a construit? 

— O uzină mare din apropierea orașului Southampton, care le 
fabrică în serie. 

Ghicindu-i gândurile, Tony adăugă: 

— Nu, Wells Boats n-ar putea să construiască așa ceva. În orice 
caz, nu în sediul actual! Wells trebuie să se limiteze la bărci 
unicate cum ar fi trimaranul lui Greg, nu să facă producţie de 
serie! Conștientă de adevărul spuselor lui, Charlotte nu mai 
insistase. Într-adevăr, ştia foarte puţine lucruri despre Tony! 
Multă vreme tânăra nu văzuse în el decât un simplu marinar care 
își conduce școala nautică. Ce eroare! Tony era de fapt un 
adevărat manager al mărilor. Stăpânind arhitectura navală și 
tehnicile de fabricaţie, era atât de profesinist, încât testa el însuși 
prototipurile pentru a le cunoaște limitele. În fond, Tony avea 
dreptate. Ea nu era decât o fată naivă lipsită de orice experienţă 
în domeniul afacerilor, pe când el ... 

Gândindu-se mai bine la acest aspect, Charlotte își spuse că 
era posibil ca Tony să aibă o avere deloc neglijabilă. Numai 
conacul și hectarele de teren din jurul acestuia valorau cât 
greutatea lor în aur. Ce reprezintă oare Wells Boats pentru Tony? 
Un fleac! Acum înţelegea mai bine hotărârea tatălui său: 
Lăsându-i lui Tony o parte din acţiuni, Wells Boats se alegea cu un 
manager care avea și mijloacele financiare și tehnice de a-l 
susține. Astfel, oferea firmei singura șansă de a o scăpa de 
faliment. 

Charlotte se gândea la toate aceste lucruri stând în cabina 
cârmaciului şi privind cum se depărtează vasul de țărm. Greg o 
scoase din reveria ei. 

— Eşti cam gânditoare, Charlotte. Îmi pare foarte rău pentru 
pierderea tatălui tău. Cred că ai fost foarte şocată! 

Ea dădu trist din cap. 

— Da ... toată viaţa mi-a fost dată peste cap ... 

Era ciudat că era încă dureros să pomenească despre acest 
subiect. Dacă se gândea mai bine, nu trecuseră decât câteva 
săptămâni de la moartea tatălui ei. De atunci, se întâmplaseră atât 
de multe lucruri, încât nici n-avusese răgazul să-l jelească. 
Cuvintele lui Greag treziseră acum în inima ei ghimpele tristeţii. 

— Mi-a spus Tony că ţi-ai pierdut și mama. Dacă simţi nevoia 
unui umăr pe care să plângi, al meu îti stă la dispoziţie. 

— Mulţumesc, Greg! N-o să uit asta, îi răspunse Charlotte 
zâmbind ușor. 

— Ce-ar fi să fixăm de pe acum o zi? Te invit la cină în uma din 
serile săptămânii viitoare, ce zici? 

— Păi... 

Tânăra ezită, fiind conștientă că lui Tony nu-i scăpase nimic 
din schimbul lor de replici. Să ai o discuţie între patru ochi pe un 
vas de mici dimensiuni ar fi fost o adevărată performanţă! Atunci 
când îi întâlni privirea, văzu în ea o sclipire ironică ce o făcu să 
aibă o strângere de inimă. În orice caz, era un monstru de cinism! 
Nu e de mirare că s-a destrămat căsnicia lui, din moment ce nu 
vedea cu ochi buni orice conversaţie nevinovată între un bărbat și 
o femeie! Ce aștepta de la ea? Să se poarte urât cu Greg, cu riscul 
de a pereclita comanda trimaranului? Deși poate că acest lucru în 
definitiv, i-ar conveni ... 

Începând din acel moment, ezitările ei dispărură. 

— Îţi mulţumesc, Greg, mi-ar face plăcere, răspunse ea. 

— Excelent! Ce mâncare preferi? Franţuzească, italienească, 
creolă? ... 

— Nu avem prea mult de ales. Shalmouth nu e Londra! 

— Îi place mâncarea spaniolă, vinul franțuzesc și cafeaua tare! 
spuse Tony. 

Expresia glacială din privirea lui era în contradicţie cu tonul 
nepăsător pe care-l folosise. 

Greg păru un pic derutat, dar Charlotte tremura de indignare. 
Ce tupeu avea individul! De ce se amesteca în discuţia lor? 

Îi răspunse numai pentru a-l putea pune la punct. 

— Îmi pare rău, dar informaţiile tale nu mai sunt de actualitate. 
Îmi place mult mai mult bucătăria chinezească decât cea spaniolă. 
Gusturile se mai schimbă o dată cu trecerea timpului ... 

— Şi mie îmi place bucătăria chinezească! interveni și Greg. 
Cred că noi doi avem foarte multe puncte comune, Charlotte! 

Era o declaraţie care îi provoca o reală indispoziţie tinerei. 
Urmă o tăcere lungă care fu tulburată numai de pocnetul 
pânzelor și scrâșnetul frânghiilor. Tony stătea cu spatele la ei. 
După modul ţeapăn în care stătea, Charlotte bănui că era foarte 
încordat. Neștiind cum să procedeze pentrui a mai destinde 
atmosfera, exclamă cu o veselie falsă: 

— Ce bine mă simt când vântul îmi biciuiește obrajii! N-am 
navigat de foarte multă vreme. Nu te deranjează, Greg, dacă trec 
și eu puţin la cârmă? 

— Absolut deloc! 

Se dădu ușor la o parte, ca Charlotte să ia maneta. În timp ce 
ea conducea velierul, cu un ochi la compas și cu celălalt la Tony, 
care stătea mai departe de ei contemplând marea, Greg începu să 
vorbească despre el și pasiunea lui pentru vasele cu pânze. 

— Deci nu ești arhitect de nave? Eşti numai arhitect? 

— Cele două discipline se îmbină una cu alta. Fie că faci o 
ambarcaţiune sau o clădire, trebuie să proiectezi aceleași structuri 
care să fie în stare să reziste la presiune. Cea mai delicată rămâne 
însă alegerea formei, pentru că ea este determinată de modul în 
care foloseşti velierul. Nu ești de aceeași părere, Tony? 

— Da, mi se pare logic. Principala problemă în concepția 
vaselor cu pânze constă în echilibrul exact între viteză și 
siguranţă. 

Trăsăturile lui Greg se luminară de un zâmbet, pentru că nu 
observa notele de sarcasm pe care Charlotte le descoperise în 
tonul lui Tony. 

— Așa este; dar cursa atrage concurenți foarte rapizi. În proba 
asta viteza e cea mai importantă! 

— Navighezi de mult timp? îl întrebă Charlotte. 

— De trei ani. Da, știu că e puţin, dar navigația a devenit o 
adevărată pasiune pentru mine. Familia mea spune că am 
înnebunit! M-am împrumutat de bani de la părinţii mei şi m-am 
îndatorat la toţi prietenii ca să pot duce la capăt acest proiect. 

— Ce curaj ai! şopti Tony. 

Bănuitoare, Charlotte se uită la el. Privirea lui părea la fel de 
indiferentă ca și tonul vocii. 

— Cine nu încearcă, nu câştigă! îi răspunse Greg bine dispus. 

— Da, dar cei prea îndrăzneţi riscă să se căiască mai târziu ... 

După această replică tăioasă, Tony le întoarse din nou spatele 
pentru a-și concentra atenţia asupra hărţii de navigaţie. Charlottei 
îi venea să-i tragă câteva palme. ÎI invitase pe Greg să meargă cu 

ei pentru a-i vorbi în felul acela! Rolul lui trebuia să fie acela de 
a-l încuraja, nu de a-i scădea moralul! 

Previziunile lui Tony referitoare la vânt și maree se dovediră a 
fi exacte. Drumul fu parcurs într-un timp record, fix treisprezece 
ore! Din nefericire, călătoria care la început se anunţa a fi una de 
plăcere, se termină cu frig și oboseală maximă. De aceea, răsuflă 
ușurată când văzu că ajunseseră la destinaţie. Se înnoptase deja 
când urcau pe râul Hamble pentru a amara la un ponton aflat în 
apropierea hotelului. 

Neștiind unde își vor petrece naoptea, Charlotte îşi luase cu ea 
sacul de dormit, deși perspectiva de a dormi în cușetele lipsite de 
confort ale velierului nu-i prea surâdea, deoarece era extenuată 
de ziua petrecută pe apă. 

Curajul îi mai reveni totuși atunci când văzu trosnind un foc 
strașnic, în sala de mese a hotelului. La insistenţele lui Tony, 
personalul acceptă să le servească masa, în ciuda orei târzii. 
Înfrigurată, tânăra alese masa cea mai apropiată de şemineu. 

— Charlotte, arăţi superb! 

Într-adevăr, tânăra avea ochii strălucitori și obrajii îmbujoraţi 
de aerul mării. Charlote îi zâmbi lui Greg, jenată de ocheadele lui 
îndrăzneţe, dar măgulită de faptul că nu-i era indiferentă ... 

El adăugă, învăluind-o cu aceeași privire indiscretă: 

— Dacă mai ai și acum mâinile și picioarele înghețate, dă-mi 
voie să ţi le încălzesc eu. 

Sau preferi să fac asta după aperitive? 

— Da, aș vrea să beau un whisky, dar în cazul în care focul nu 
va reuși să mă încălzească, am notat propunerea ta. 

Îşi dădu apoi la o parte şuviţele de păr care îi intraseră în ochi 
şi se sprijini leneș de spătarul scaunului, frântă de oboseală. Ziua 
aceea fusese lungă și istovitoare, dar cu toate astea avea un 
sentiment de deplină satisfacţie că și-o petrecuse pe mare. 

O privire scurtă aruncată în direcţia lui Tony fu de-ajuns însă 
ca să-i strice buna dispoziţie. Acesta avea o figură încruntată și 
tăcerea apăsătoare care domni între ei în timp ce Greg se duse să 
comande băuturile creă o atmosferă neplăcută. 

În cele din urmă, Tony rupse tăcerea: 

— A semnat deja ceva? 

— Ce vrei să spui? 

— Greg Smithson a semnat vreun contract cu Wells Boats 
pentru construirea trimaranului său? 

— Nu, nu există nici un angajament scris, dar cred că nu va mai 
dura mult. Cursa are loc în august și va trebui să se pună pe 
treabă cât de curând. 

— Ai văzut planurile ambarcaţiunii? 

— Desigur! Mi s-au părut foarte bune. Concepţia acestuia e 
plină de idei originale. De exemplu, amenajarea cabinei pilotului 
e proiectată în așa fel, încât velierul să poată fi manevrat fără nici 
o dificultate de către un singur om ... 

Tony se mulţumi să clatine din cap cu o expresie indescifrabilă 
pe chip. Văzând că tăcerea lui durează la nesfârșit, Charlotte își 
pierdu răbdarea. 

— De fapt, despre ce este vorba, Tony? Unde vrei să ajungi? Am 
observat că azi n-ai chef de nimic. Care era obiectivul acestei 
plimbări? 

Să scapi cu dibăcie de Greg Smithson ca să laşi câmp liber de 
acțiune buldozerelor tale? 

— Nu fi stupidă! 

— Atunci ce rost au întrebările astea? Și de ce ești atât de prost 
dispus? Ieri am crezut că ... 

Se opri brusc tulburată de flacăra care văzu că se aprinde în 
privirea lui. 

— Continuă! Ai crezut că ... 

— Oh, nimic! 

Greg veni spre ei cu o tavă de băuturi în mână. Enervată de 
discuţia cu Tony, Charlotte îl întâmpină cu căldură, bucuroasă să 
găsească în el un partener de discuţie fără probleme. 

În timp ce studiau meniul, Tony le sugeră: 

— Dacă vreţi, putem să dormim la acest hotel. Doar dacă nu 
preferaţi să vă congelaţi la bordul ambarcaţiunii sau să închiriem 
o mașină și să ne întoarcem cu ea la Shalmouth 

— E o idee bună să dormim la acest hotel, aprobă Greg. Mă duc 
să mă interesez de prețuri, sunteți de acord? 

Se pregătea să se ridice de pe scaun, când Tony îl opri cu un 
semn: 

— Stai jos, Greg. Dat fiind că velierul meu nu dispune de 
încălzire, Shalmouth Sea School va achita factura de hotel. 

După ce rosti aceste cuvinte, dispăru în direcţia recepției, de 
unde reveni după puţin timp cu trei chei în mână. 

Masa se desfășură într-o atmosferă de calm relativ. Într-adevăr, 
conversaţia era destul de animată, dar nici vinul roșu de 
Burgundia și nici ambianța plăcută a sălii de mese nu reuşiră să-l 

tempereze pe Tony. Armonia acelei seri era stricată de o stare de 
neliniște difuză. 

Văzând evidenta lui proastă dispoziţie, în cele din urmă, 
Charlotte se întoarse spre Grig, pe care îl incită să vorbească 
despre familia lui stabilită în Somerset și în special despre fraţii și 
surorile lui. Cu ajutorul vinului, discuția căpătă o întorsătură mai 
personală și Greg deveni mai îndrăzneţ, începând să-i facă ochi 
dulci tinerei. Îi spuse că fusese logodit, dar se despărțise de aleasa 
inimii lui când observase că ea nu-i va împărtăși niciodată 
dragostea pentru navigaţie. Femeia vietii lui, adăugă el, ar semăna 
cu Charlotte, ar fi cineva în stare să navigheze fără însă să își 
piardă din feminitate. 

Cum să mai îndrăznească să se uite la Tony după o asemenea 
mărturisire? Atunci când o făcu, fu întâmpinată cu zâmbetul 
ironic că retrăiește evenimentele din Minorca, de data asta cu 
diferenţa că în mod conştient sau nu, îl încuraja pe Greg să 
flitreze cu ea ... 

Simţindu-se dintr-odată epuizată, Charlotte se ridică în 
picioare. Abia de-şi mai putea ţine ochii deschişi. 

— Pe mine, domnilor, vă rog să mă scuzaţi, dar pic de somn. 
Mă duc să mă culc. 

În timp ce căsca și se întindea ca o pisică leneșă, prin gesturile 
ei îşi scoase în evidenţă sânii și acest spectacol atrase privirile 
lacome ale lui Greg. 

— Vrei să te conduc până la ușă, Charlotte? 

— Nu, mulțumesc. În caz că nu găsesc drumul corect, vin să te 
iau, de acord? 

Văzând că Tony se ridică brusc de pe scaun, Charlotte crezu că 
gluma ei provocase inevitabilul. Cât de amenințător părea! 
Doamne sfinte, nu cumva va ridica mâna asupra lui Greg? Câteva 
secunde se scurseră într-o tensiune extremă. Din fericire, 
sângele-rece proverbial al lui Tony o salvă. Catastrofa fusese 
evitată deocamdată. Totuși, vocea lui tremura de furie atunci când 
vorbi. 

— Charlotte, mă duc să-ţi iau sacul de dormit de pe barcă. 

— Nu te mai deranja. Sunt atât de obosită, încât nu cred că mai 
am puterea să te aştept. 

— Urcă în camera ta! Îţi aduc eu bagajele! Cum îndrăznea s-o 
umilească în halul acela în faţa lui Greg? O tratase ca pe o 
puștoaică. Charlotte îşi propuse să rămână totuşi calmă. Nu voia 
să declanșeze ostilitățile în prezența lui Greg. Îşi vor regla 
conturile mai târziu, dar câtă stăpânire de sine îi trebui ca să nu 
spună nici un cuvânt! 

Tremurând de furie, îl salută pe Greg cu un semn din cap. 

— Noapte bună, Greg. Pe mâine! 

După aceea urcă imediat în camera ei și aşteptă sosirea lui 
Tony, pregătită să nu-i cedeze cu nici un chip. 


Capitolul 7 


Charlotte se plimba furioasă de colo-colo prin cameră. 
Somnul îi pierise și Tony se părea că n-avea de gând să se 
grăbească! 

În speranța că va reuși să-și recapete sângele-rece, în cele din 
urmă se închise în baie și se spălă pe mâini și pe faţă. Chiar în acel 
moment, Tony bătu la ușă. 

Tânăra se duse să deschidă cu pași hotărâți. Îi smulse sacul de 
dormit din mâini cu un gest furios și îl aruncă în spatele ei. Îi 
spuse apoi, fără nici un fel de introducere: 

— Spune-mi şi mie ce joc mai e şi ăsta? 

Închipuieşte-ţi că și eu aveam de gând să-ți pun aceeași 
întrebare! 

Tony intrase cu forţa în încăpere și trântise ușa în urma lui. 
Ochii lui străluceau la fel ca ai Charlottei. Din câte se părea, 
ostilitatea ei nu-l impresiona absolut deloc. 

Charlotte nu se aștepta la atâta agresivitate din partea lui. 
Derutată, făcu un pas înapoi, se împiedică de sacul de dormit, se 
dezechilibră și se trezi stând pe pat. 

— Scumpul nostru Greg, crede că are serioase șanse cu tine! 
continuă Tony. Chiar trebuie să agăţi orice bărbat care-ţi iese în 
cale? 

Cum îndrăznea să spună așa ceva? Charlotte se ridică 
fulgerător în picioare. Abia putea să vorbească din cauza furiei: 

— Bietul de tine! Eşti un monstru de cinism și ai o imaginaţie 
atât de perversă încât ... nu ești în stare să deosebești răul de bine. 
leși afară imediat! 

— Stai ușor ... Ţineam doar să te informez că poți să-ţi iei 
gândul de la noul tău admirator. A șters-o fără urmă. Îmi pare rău 
pentru tine, Charlotte ... 

Ea îl fixă într-o tăcere ostilă, străduindu-se să înţeleagă vorbele 
lui. Greg plecase? Asta însemna că renunţa la construcția 
trimaranului? Deodată, având o bănuială, Charlotte se gândi la 
altă ipoteză, mult mai josnică: oare Tony se bătuse cu el? Doamne 
Dumnezeule ... Această eventualitate o făcu să se blocheze. Era 
posibil ca Tony să se coboare atât de mult? Tânăra refuză să 
creadă așa ceva, deși, având de-a face cu un om atât de hotărât, 
totul era posibil! 

— Spune-mi, Tony ce s-a întâmplat cu Greg? 

— Stai liniștită ... Ştii foarte bine că urăsc violenţa. Nu i-am dat 
în cap, e încă întreg. 

— Poate așa e, dar îmi închipui că despre trimaran nici nu mai 
poate fi vorba, nu-i așa? Am înţeles perfect! Eşti dezgustător! Te 

urăsc! Dar, mai întâi de toate, spune-mi și mie cu ce drept 
îndrăznești să intri în camera mea ca la tine acasă? N-ai nici un 
drept asupra mea! Nu-ţi aparțin! 

leşindu-și din sărite, Charlotte renunță la orice reţinere. 
Începu să-l lovească pe Tony, care îi pară loviturile fără să scoată 
nici un cuvânt. În cele din urmă își pierdu și el răbdarea. O 
imobiliză pe Charlotte, cu o mână de fier care aproape îi tăie 
răsuflarea. 

— Ajunge! Poate că asta e și problema ... că nu ești a mea. Ce 
părere ai de ideea asta! 

El o strânse la pieptul lui și ea se încordă. Deodată vocea lui 
Tony își schimbă tonalitatea. 

— Mă costă foarte mult să-ţi fac mărturisirea asta, Charlotte. 
Numai Dumnezeu știe cât de mult am luptat cu sentimentele pe 
care le am faţă de tine. Am nevoie de tine, nu pot să mai trăiesc 
fără tine ...Pur și simplu mă obsedezi ... 

Posesivă și aproape brutală, gura lui Tony se lipi de cea a 
Caharlottei, înăbușindu-i protestele şi cu o mişcare bruscă, o 
trânti pe pat. 

Cu câteva clipe mai devreme, atunci când era înverșunată 
impotriva lui Tony, tânăra se credea în stare să-i opună rezistență. 
Acum, i se spulberaseră iluziile. Tony o săruta cu o patimă 
răvăşitoare și ceea ce începuse ca o luptă sălbatică se transformă 
curând într-o zbatere simplă a trupurilor care o târa pe Charlotte 
într-un vârtej de emoţii. Tony explora trupul tinerei, ca și cum ar 
fi dorit să-și imprime amintirea acestuia în memorie. Îi scoase 
puloverul și începu să-și descheie cămașa fără ca ea să facă vreo 

mișcare în acest timp. În ea, flacăra furiei se îmbina cu cea a unei 
dorinșe atât de pasionale, încât se simţea total ameţită. 

Curând, sutienul ei fu aruncat pe mochetă lângă pulover și 
bluză. Tinerei i se păru că sânii îi iau foc sub flacăra privirii lui. 

— Tony ... nu, te rog... 

Cuvintele îi rămăseseră însă în gât în clipa în care îi prinse 
delicat cu buzele sfârcul întărit al sânului. Răvășită de voluptatea 
stârnită în trupul ei de sărutările și mângâierile lui, Charlotte 
începu să se mlădieze sub corpul lui, cu mâinile vârâte în părul 
lui bogat și negru. 

Tentaţia îndelung, reţinută crescu și mai mult ca urmare a 
îmbrăţişării lui furtunoase. Era total dominată de pasiune, 
gemând și oftând senzual. Dar atunci când simţi că el îi umblă la 
fermoarul pantalonilor, reveni brusc la realitate. Trebuia oare să i 
se dăruiască acum și aici lui Tony? După toate certurile dintre ei 
și neîncrederea pe care o avea în el? Ar fi o adevărată prostie! 

— Nu! Oprește-te! strigă ea. 

— De data asta, Charlotte, e prea târziu. Ştii foarte bine că mă 
dorești la fel de mult cât te doresc eu. 

Aceste cuvinte fură rostite cu atâta hotărâre, încât Charlotte se 
îngrozi. Profitând de faptul că Tony își scotea cămașa de pe el, 
tânăra se răsuci până la marginea cealaltă a patului, apoi dintr-un 
salt, alergă și se închise în baie. Abia respirând, se lipi de tăblia 
ușii, ca pentru a-l împiedica să între peste ea. I se înmuiară 
picioarele și fu străbătută de fiori din cap până-n picioare. Fiori de 
spaimă, de frig sau de dorinţă neîmplinită? ... Charlotte nu știa ce 
să mai creadă ... 

Luă jacheta din lână pe care o lăsase în baie ceva mai înainte 
și şi-o aruncă pe umeri. Apoi, ciuli urechile. Nu se auzi nici un 
zgomot ... Oare Tony se dusese în camera lui? Nu. Avea 
presimțirea că se afla tot în același loc. 

Într-adevăr, curând se auzită niște ciocănituri ușoare în uşa 
băii. 

— Îmi pare rău, Charlotte ... Deschide, n-ai de ce să-ţi mai fie 
teamă ... 

Vocea își pierduse din duritate. Oare chiar regreta ce făcuse? 
Charlotte era tot nehotărâtă. 

— Te rog să-mi deschizi ... 

În cele din urmă, tânăra întredeschise cu prudenţă ușa. Tony 
o luă în braţe şi începu s-o legene şi s-o mângâie cu tandrete pe 
păr. Era pentru prima oară când se purta atât de blând cu ea și de 
aceea îi apărură lacrimi în ochi. 

Ce bine se simţea la pieptul lui! Pielea trupului gol până la 
brâu era extrem de fină și fierbinte la atingerea obrazului ei și 
parfumul lui o făcea să se cufunde din nou într-un ocean de 
amintiri senzuale. De ce mai era nevoie pentru a reaprinde în ea 
flacăra care de fapt nu se stinsese niciodată? 

Fu nevoită să facă un uriaș efort de voinţă ca să se smulgă din 
căldura îmbrăţișării lui. 

— Dă-mi drumul, Tony. 

— Îmi pare rău, Charlotte ... Dacă ai ști cât regret ... 

Ea se duse și se aşeză pe marginea patului fără să scoată un 
cuvânt. Pe noptieră, într-o scrumieră, o ţigară stătea să se stingă. 

Tony se apropie de pat. 

Privirile li se întâlniră și tânăra fu cuprinsă de o emoție ciudată 
când văzu trupul bronzat al bărbatului. Era superb. Tony avea 
aspect şi musculatură de sportiv și emana din el atâta forță, încât 
i se tăie răsuflarea. 

— Scuză-mă! Știu că nu e frumos să fumezi în camera altcuiva, 
dar mă simțeam prea nervos ... 

După aceste cuvinte, trase ultimul fum de țigară și apoi o strivi 
în scrumieră. După tremurul vocii și gesturile agitate, Charlotte 
își dădu seama că era la fel de încordat ca și ea. 

— Ar trebui să te lași de fumat. Nu face bine la sănătate. 

Lăsă apoi privirea în jos şi adăugă: 

— Aș vrea să pleci, Tony. Sunt foarte obosită. 

— Trebuie să stăm de vorbă. 

— Nu în seara asta. N-am nici un chef. 

El își puse mâinile pe umerii ei. 

— Uită-te la mine, Charlotte! 

Dat fiind că ea se încăpăţâna să privească în jos, el îi ridică 
bărbia cu degetul. 

— Dacă trebuie să-i fie rușine cuiva de ceea ce s-a petrecut în 
seara asta, acela sunt eu, nu tu. Poţi să mă priveşti în faţă. 

— În cazul ăsta, puneti cămașa pe tine. 

Cum să se mai uite la el din moment ce simpla atingere sau 
priveliștea trupui său pe jumătate gol erau de-ajuns s-o facă să-și 
piardă minţile? Tony execută ordinul. 

— Gata ... Acum e mai bine? 

Charlotte aprobă cu un semn din cap. După expresia din ochii 
lui, înţelese că el știa. Ghicise cauza neliniștii ei. Ei bine, n-are 


MARINARUL SOLITAR 117 


decât! Oricum, nu voia să riște vreo scenă umilitoare și jenantă ca 
aceea de mai devreme. 

— Mi se pare că ești cam palidă, observă Tony. Sper că nu ești 
bolnavă. Vrei să-ţi fac un ceai? 

— Da, aș dori un ceai, dar stai liniștit, nu sunt bolnavă, ci doar 
obosită, chiar foarte obosită. Și îți spun pentru ultima dată, Tony, 
te rog să mă lași în pace! 

Tony ridică receptorul și ceru să i se aducă ceai. În sfârșit, 
Charlotte putea să se culce și să-şi găsească liniștea în somn ... 

Dar se înșelase ... Tony nu părea dispus să plece. 

— Charlotte ... începu el. 

Tânăra se încordă instinctiv. Văzu apărând în ochii întunecaţi 
ai lui Toni o expresie chinuită. 

— Adineauri, când ai fugit de mine, mărturisesc fără nici un fel 
de rușine că eram furios la culme. Trebuie să știi că n-am fortat în 
viaţa mea o femeie să facă dragoste cu mine! 

Se opri, își trecu mâna peste frunte cu un gest obosit și apoi 
continuă, zâmbind cu tristeţe: 

— M-am purtat foarte urât ... Așa se întâmplă mereu atunci 
când sunt cu tine. 

Mă las luat de val! 

— De ce? 

Simţea nevoia să ştie şi în plus, evenimentele din seara aceea 
o tulburaseră foarte tare din punct de vedere emoţional și era mai 
vulnerabilă decât de obicei. 

— Ieri, când m-ai sărutat, am avut impresia că ... ţii la mine, că 
nu mă mai dispreţuiești, şopti ea. 

El o învălui cu o privire atât de intensă, încât se simţi de-a 
dreptul hipnotizată. 

— Eu să te dispreţuiesc? N-am facut niciodată așa ceva, 
Charlotte. 

— Ba da! În urmă cu ceva timp m-ai acuzat că ţi-am făcut 
avansuri și apoi am sărit în patul altui bărbat! Purtarea ta din seara 
asta dovedește că nu s-a schimbat nimic de atunci! Intrând aici, 

m-ai jignit. Ştii că n-ai nici un pic de respect faţă de mine! 

După ce stătuse câteva secunde pe pat, Tony se ridică încet şi 
se duse la fereastră. Rămase acolo, cu spatele la Charlotte, privind 
în întuneric. Fiecare secundă care trecea mărea tensiunea care 
umplea atmosfera. 

În cele din urmă, când deja Charlotte își luase gândul, Tony 
rupse tăcerea. 

— Când aveam optsprezece ani, am cunoscut o fată de nici 
șaptesprezece. Pentru mine, a fost una din acele iubiri nebunatice 
ale tinereţii de care oamenii își cam bat joc. Mă înrolasem de 
curând în marină și eram în căutarea unui ideal ... a cuiva care 
să-mi "aparțină" numai mie și nimănui altcuiva. Pe vremea aceea 
aveam o fire romantică, de aceea atunci când Jenifer mi-a jurat că 
mă iubeşte la nebunie, am fost suficient de naiv să cred că e 
sinceră. 

Tony schiţă un zâmbet trist. 

— În timpul unei escale, m-a anunţat că e însărcinată și atunci 
am luat-o de nevastă. Ce a urmat a fost dezgustător. În cele din 
urmă a reieșit că n-a existat nici un copil. Cât despre "căsnicia" 
noastră, n-a rezistat lungilor perioade de despărțire impuse de 

meseria mea de marinar. În ziua în care m-am întors acasă fără 
s-o pot anunţa în prealabil, am prins-o pe Jenifer în pat cu cel mai 
bun prieten al meu. 

— Oh, Tony... 

— Toate acestea sunt deja de domeniul trecutului. Prietenul 
acela mi-a mărturisit, evident, pentru a-și scuza comportamentul, 
că nu era nici pe departe singurul care a profitat de favorurile lui 
Jenifer. 

— Tony... 

— Pe scurt, ca să nu mai intru în detalii, am divorțat, am mai 
petrecut patru ani în marină și apoi am intrat la facultate. După 
care am venit la Shalmout, unde l-am cunoscut pe adevăratul meu 
tată. Am descoperit în el un om superficial, seducătorul cel mai 
egoist care mi-a fost dat să-l întâlnesc vreodată. 

Tony întoarse spre tânără un chip trist și posomorât. 

— Ti-am mai spus că nu ştiu să-mi exprim sentimentele. Vreau 
doar să te fac să înţelegi, Charlotte, cât de mult m-au marcat 
aceste evenimente. Până de curând aveam o părere proastă 
despre toată lumea și în cele din urmă n-am mai avut încredere în 
nimeni. Cum pot să cred încă în dragoste, în generozitate și în 
toate aceste sentimente frumoase, când am trecut prin asemenea 
încercări? 

Cuvintele lui o îngheţară pe Charlotte. Obsedată de 
resentimente și de furie, nu-și dăduse seama că de fapt simţea 
ceva pentru Tony și dorea ca sentimentul să fie reciproc. Acum, 
nu mai avea rost să-și facă iluzii. Tony nu era în stare să iubească. 
Îi dovedise acest lucru într-un mod cât se poate de clar. 

Charlotte se ridică brusc în picioare, încercând să nu 
izbucnească în plâns. 

— Unde vrei să ajungi, Tony? Ce legătură este între "vechea 
poveste” și ceea ce s-a întâmplat între noi? 

Din fericire, fură întrerupți de un ciocănit în ușă. Tony se duse 
să deschidă. În prag stătea o chelneriţă cu ceaiul comandat mai 
devreme. După ce Tony îi dădu un bacşiș uriaș, ea îi zâmbi și 
plecă, dar nu înainte de a arunca o privire curioasă peste umăr în 
direcţia Charlottei, care stătea în picioare în mijlocul camerei cu 
braţele încrucișate la piept şi cu un aer nefericit pe față. 

După ce rămaseră din nou singuri, Tony puse tava pe noptieră 
şi-i turnă ceaiul în ceașcă, după care i-o întinse. 

— Ia şi bea ... 

Doborâtă brusc de oboseală, Charlotte se așeză pe marginea 
patului și bău ceaiul fiebinte cu înghiţituri mici, sub privirea 
satisfăcută a lui Tony. După ce goli ceașca, el i-o luă din mână și 
o aşeză la loc pe tavă. 

— Acum culcă-te, Charlotte. Eşti epuizată. Să navighezi timp de 
treisprezece ore nu e o treabă ușoară ... 

— Și mai greu e să respingi avansurile nedorite! îi răspunse ea 
împinsă de un drăcuşor nevăzut. 

Tony, care se îndrepta spre ușă, se opri brusc şi se întoarse 
spre ea. Pe trăsăturile feţei lui apăruse o expresie îndurerată. 

— Așa ai simtit tu? Așadar, îţi sunt atât de ... nesuferit? 

Charlotte vru să mintă în mod intenţionat ca să-l facă să plece 
de lângă ea. 

— Da! Ai găsit cuvântul potrivit. 

Mi se pare că ești un nesuferit. Și acum pleacă, lasă-mă în pace! 

— Charlotte! 

Tony părea distrus. 

— Pleacă, am spus! Vreau să rămân singură! 

El o mai privi cu tristeţe, câteva secunde, apoi, fără să mai 
spună nimic, părăsi camera. 

Abia se închise ușa în urma lui că Charlotte se și prăbuși pe 
pernă, zguduită de hohote înăbușite de plâns. 


kkk 


Următoarele două săptămâni fură îngrozitor de grele ... Ca să 
nu se mai gândească la Tony, Charlotte munci pe brânci la 
șantierul naval, dar noaptea se trezea numai cu ea însăși și 
somnul îi era tulburat de gânduri negre. 

De când se întorseseră la Shalmouth, drum parcurs în mașină 
într-o tăcere ostilă, Charlotte nu mai știa nimic de Tony. Uneori 
zărea BMW-ul plecând de la conac. 

Mult mai îngrijorătoare însă era tăcerea lui Greg Smithson. El 
nu reînnoi invitaţia la restaurant, ceea ce nu era de mirare, dată 
fiind comportarea lui Tony. Totuși, fu stabilită o întâlnire între ea, 
Tony și Greg pentru a discuta planurile trimaranului. Situaţia 
părea să se normalizeze, cu atât mai mult cu cât Charlotte vorbise 
cu Greg o dată sau de două ori la telefon, în termeni foarte 
amicali. În vinerea respectivă însă, lovitură de teatru! Greg anunță 

că nu putea veni și contramandă întâlnirea, fără să fixeze o dată 
ulterioară. Zilele trecură fără ca el să mai dea vreun semn de viaţă. 
Charlotte îl sună de câteva ori, dar în zadar. Nu-i răspunse la 
telefon. 

Incertitudinea îi provoca o stare atât de anxioasă, încât începu 
să-i fie afectată sănătatea și oglinda îi reflecta o imagine deloc 
măgulitoare: avea tenul palid, cearcăne sub ochi și fața obosită. 
Dar în asemenea împrejurări, cum să fie veselă? Charlotte 
consacrase deja multe ore studierii trimaranului. Se apucase să 
studieze piața, căutând prin toată ţara furnizorii cei mai 
competitivi şi asigurându-se că aceștia puteau să-i livreze la timp 
piesele din fibră de sticlă, rășinile și toate celelalte materiale 
necesare pentru construcţia vasului. Nu-i venea să creadă că Tony 
se hotărâse să saboteze în mod intenţionat munca aceea uriașă. Ar 
fi fost monstruos din partea lui! 

Charlotte se abţinu din mândrie să-l sune ca să se intereseze 
de intenţiile lui Greg. Poate că totuşi, Tony nu avea nici o legătură 
cu dispariţia acestuia. În cazul acesta, dacă l-ar fi sunat i-ar fi dat 
de înțeles că acest contract era compromis. Nu putea suporta 
ideea de a-l vedea bucurându-se și prefăcându-se în același timp 
că-i era milă de ea. În plus, amintirea ultimei lor întâlniri de la 
hotel îi stârnea și acum o emotie atât de puternică, încât se temea 
să dea ochii cu el și prefera pur și simplu să-l evite. 

Pe scurt, toate mergeau anapoda ... 

— Taxele pe navigația de plăcere au omorât construcţia de 
ambarcaţiuni. 

Și criza economică, evident. 

Aceasta fu părerea exprimată de Geoff în timpul pauzei de 
cafea din după-amiaza aceea de la șantierul naval. 

Charlotte, aplecată asupra cifrelor pesimiste ale bilanţului 
financiar-contabil, îi răspunse: 

— Credeam că, dimpotrivă, a fost anunţată o creștere record. 

— Nu pentru noi! Navigaţia de plăcere rămâne un lux. În 
perioadele de prosperitate, este unul din primele sectoare care 
sunt afectate. 

Dar care era situaţia financiară a lui Greg Smithson? se întrebă 
cu tristeţe în timp ce pleca de la birou în seara aceea. Oare trecea 
şi el printr-o perioadă de austeritate "neprevăzută"? Se hotărâse să 
renunțe la cursă pentru că nu avea bani suficienţi? Sau l-a 
informat Tony despre dificultăţile de la Wells Boats și-l 
determinase să-și ducă schițele în altă parte? Toate ipotezele erau 
valabile și cea ce din urmă era cea mai demnă de luat în seamă ... 
Supărat de idila de pe barcă, dintre ea și Greg, Tony putuse foarte 
bine să se răzbune în acest mod. 

Data fatidică fixată de la început de către Tony se apropia cu 
pași repezi. Nu era oare încă din start decât o escrocherie uriașă? 
Poate că-i acordase acest termen numai din plăcerea de a o vedea 
dând greș? Poate ... poate... Toate aceste supoziţii o făceau să-și 
piardă minţile. 

În drum spre conac, Charlotte zări un fuior de fum 
înălțându-se deasupra Vilei Cormoranilor. Probabil că doamna 
Bolton trecuse pe acolo. Tânăra se simţi ușor vinovată de faptul 
că beneficia de serviciile doamnei Bolton. Când se întorcea acasă, 
găsea așternuturile călcate, curăţenia făcută și uneori chiar o 

mâncare gătită la cuptor, numai bună să fie încălzită. Dar, dat 
fiind că nu-i putea interzice să intre în vilă de teamă să n-o 
jignească, Charlotte n-avea ce face. Doamna Bolton părea să aibă 
o slăbiciune pentru ea şi, ca să fie sinceră, Charlottei nu-i 
displăcea să fie răsfăţată astfel. 

Atunci când trecu pe lângă conacul luminat ca ziua de 
reflectoare, îi atrase atenţia prezența unei mașini parcate în faţa 
acestuia. Era o Morgan galbenă ca lămâia, cu capota lăsată pe 
spate, ceea ce era o imprudență, dat fiind că cerul era acoperit de 
nori groși. 

Oare cine putea fi proprietarul, sau proprietara acesteia? se 
întrebă Charlotte intrigată. De fapt ce importanță avea? Viaţa 
personală a lui Tony n-o privea absolut deloc! 

Când ajunse la vilă, se duse să se așeze în faţa focului de 
lemne, direct pe covor. Charlotte se gândi cu recunoștință la 
doamna Bolton. Mireasma buștenilor de stejar care ardeau în 
vatra căminului se îmbina cu aceea de ceară de albine, folosită la 
lustruirea mobilei. Ce plăcut era să locuiască în casa aceea! 

Curând, cuprinsă de un val de toropeală, Charlotte își sprijini 
capul de canapea și încet-încet, pleoapele i se îngreunară ... 

Soneria telefonului o făcu să tresară. Se frecă derutată la ochi 
apoi ridică receptorul sperând ca la capătul celălalt al firului să 
audă vocea lui Greg. 

— Bună seara, Charlotte. Sper să nu te deranjez. 

— Nu, nu ăă ... De fapt dormeam. M-a trezit soneria 
telefonului. Tu ce mai faci? 

— Dormeai? Dar nu e decât nouă jumătate! 

— Ah, da? 

— Draga mea, vreau să-ți dau o veste, dar te avertizez că nu știu 
dacă ceea ce am să-ți spun te va bucura... 

Cuprinsă de îngrijorare, Charlotte așteptă urmarea. 

— Imaginează-ţi că am luat prânzul săptămâna asta cu 
seducătorul Tony Meredith, care mi-a făcut o propunere pe care 
nu pot s-o refuz! îi spuse Fiona. În plus, pot să te asigur că în 
restaurantul în care am luat masa, femeile nu aveau ochi decât 
pentru el! 

— Mă bucur că aţi petrecut câteva momente plăcute împreună 
... Fiona, aș vrea să-ţi pun însă o întrebare: tu chiar mă urăști? 

La capătul celălalt al firului se făcu tăcere pentru câteva clipe. 

— Bineînţeles că nu! Ce idee ciudată ti-a trecut prin cap! Eşti 
sora mea mai mare și tin foarte mult la tine. 

— Atunci, de ce faci tot posibilul să mă superi? Unde este 
loialitatea ta faţă de familie? 

— După părerea mea, valorile de genul ăsta nu prea au 
importanţă. Ti-o spun fără să mă rușinez, Charlotte, că am vedere 
mai ales interesul meu! În nici un caz nu vreau să fiu victima unei 
cauze pierdute! De altfel, în privinţa asta eu şi mama avem același 
punct de vedere. 

— Care era cauza pierdută "a mamei"? Tatăl nostru? Sau eu? 
Din acest motiv a avut o legătură cu un alt bărbat? Pentru că s-a 
gândit numai la interesul ei? 

Charlotte regretă acele cuvinte dure, dar acum era prea târziu. 

— Dacă ai de gând să mă șochezi în felul acesta, eu zic să 
renunti, pentru că știu toate astea. 

Mai ştiu și cine era bărbatul respectiv. Tu îl ştii? 

— Nu ... Domnul Adams n-a considerat necesar să-mi dezvăluie 
identitatea lui. Se pare că a murit. 

— Așa este. S-ar putea însă ca numele lui să te intereseze. Este 
vorba despre Gay Simpson! 

— Tatăl lui Tony? 

Chrlotte simţi cum i se înmoaie picioarele și fu nevoită să se 
aşeze pe scaunul de lângă telefon. 

— Mama şi Gay Simpson? șşopti ea cu o voce lipsită de orice 
inflexiune. Când ... Vreu să spun, când a început legătura dintre 
ei? 

— Stai liniștită, n-avem nici o legătură de sânge cu Tony, dacă 
asta e problema care te frământă, îi răspunse Fiona cu un râs 
răutăcios. 

Charlotte era uluită. 

— Fiona ... de unde ai informaţiile astea? 

— Chiar mama mi-a vorbit despre Gay Simpson și când am aflat 
că el era tatăl lui Tony, am abordat acest subiect cu Tony. L-am 
întrebat dacă noi două suntem sau nu fiicele tatălui nostru. 

— Doamne Dumnezeule! 

— De ce ești atât de scandalizată? De faptul că mama a avut o 
legătură extraconjugală sau din pricină că bărbatul respectiv a fost 
Gay Simpson? 

— Cred că din ambele motive ... 

— Nu te înţeleg deloc! Mama a procedat foarte normal. După 
ce s-a operat de cancer, probabil a aflat că zilele îi erau numărate. 
A vrut să se bucure de toate plăcerile pe care i le putea oferi viaţa! 

Problema ta e că ești prea idealistă, aștepți de la oameni să se 
poarte ca nişte îngeri! Și cum nu există îngeri în lumea asta 
murdară, mergi din decepţie în deceptie! Și eu te-am dezamăgit? 
Ei bine, puţin îmi pasă! Îmi pare rău că îţi vorbesc atât de aspru, 
dar trebuie să mă iei așa cum sunt! 

Charlottei i se uscase gura din cauza emoţiei. Probabil că 
Fiona avea dreptate. Era o naivă, o idioată credulă până la prostie! 
Lecţia pe care i-o servise sora ei spera să-i fi deschis însă ochii. 

Dar deocamdată, avea alte preocupări. Se gândea la Tony, care 
își asumase rolul de înger păzitor de la moartea tatălui său, dar 
care nu era decât un tiran! Da, un tiran însetat de putere! 

Voia să o domine în mod abuziv și s-o manipuleze făcându-i 
promisiuni pe care n-avea nici o intenţie să și le îndeplinească. 
Faţă de ea se purta arogant și autoritar, iar pe la spatele ei 
cumpăra acţiunile Fionei și se debarasa cu dibăcie de Greg ca să 
poată acţiona în voie! 

— Scuză-mă, Fiona, dar am ceva foarte urgent de făcut, șopti 
Charlotte. 

După care închise telefonul. Își puse în grabă jacheta și se 
năpusti afară, în direcţia conacului, ale cărui ferestre luminate se 
puteau zări în depărtare. 


Capitolul 3 


— S-a întâmplat ceva, domnişoară Charlotte? 

Când văzu faţa răvășită a tinerei, zâmbetul de pe figura 
doamnei Bolton dispăru. 

— Tony este acasă, doamnă Bolton? 

— Da, dar e cu cineva... 

Doamna Bolton nu reuși să spună mai mult. Charlotte se 
îndrepta deja cu pași hotărâți spre salon și deschise ușa în 
trombă. 

Spectacolul care îi apăru în faţa ochilor o încremeni locului. 

Tony şedea pe canapeaua de lângă șemineu, îmbrăcat foarte 
elegant, în costum negru și cămașă albă. Lângă el se afla o 
frumoasă brunetă care-l ţinea după umeri și-l săruta pe obraz 
chiar în momentul în care Charlotte se năpustise în încăpere. 

Când o văzu, Tony se ridică fără grabă, cu o expresie 
întunecată pe faţă. 

— Ah, Charlotte ... Ce surpriză plăcută! Dă-mi voie să ţi-o 
prezint pe Melina Petterson ... 

— Nu te mai deranja! Nu ţin neapărat s-o cunosc! 

— Charlotte ... 

În ciuda tonului său amenințător, tânăra rămase surdă la 
avertismentul lui . 

— M-a sunat Fiona adineauri. Așadar, vrei să cumperi acțiunile 
ei? Îţi mulţumesc că m-ai pus și pe mine la curent cu intenţiile 
tale! 

Vocea îi mai slăbi în intensitate, dar continuă: 

— Probabil sperai să reglezi afacerea înainte ca dezertarea lui 
Greg Smithson să fie confirmată. În felul acesta vei fi liber să razi 
de pe faţa pământului clădirile șantierului. Nu există nici un risc 
ca Fiona să se dea de partea mea și să-ți încurce planurile, nu-i 
așa? Şi cum l-ai izolat pe Greg, vei proceda la fel și cu angajaţii 
șantierului naval, am dreptate sau nu? Vrei să mă ocup eu de 
treaba asta murdară? Cred însă că ţie îţi va face o plăcere 
deosebită să-i anunti că sunt şomeri! 

Fiind martoră la ieșirea ei furtunoasă, Melinda Petterson avea 
o expresie uluită pe faţă. Privirea ei speriată se plimba de la Tony 
la Charlotte, în timp ce părul ei lung și negru se unduia de fiecare 
dată când întorcea capul. Se ridică, ușor stânjenită. 

— Nu crezi că ar fi mai bine să plec, Tony? spuse ea. 

— Nu, doream s-o cunoşti pe Charlotte, ceea ce s-a şi 
întâmplat. Acum însă, va trebui să-şi ceară scuze pentru 
grosolănia ei. 

— Nici să nu te gândești! 

Nu mă mai impresionezi cu aerele tale de superioritate. Nu 
eşti decât un înfumurat ... un făţarnic ... un... 

Nemaigăsind cuvinte suficient de jignitoare se hotărî să tacă 
brusc și se îndreptă spre ușă. 

— Nu vreau să mai vorbesc cu tine! Nu vreau nici măcar să te 
mai văd în faţa ochilor! Mi s-a acrit de prezenţa ta! 

Faptul că-i spusese tot ce avea pe suflet ar fi trebuit s-o mai 
ușureze sau măcar să-i producă un sentiment de satisfacţie. Din 
nefericire, lucrurile nu stăteau deloc așa! Atunci când plecă de la 
conac, Charlotte se simţea și mai chinuită decât atunci când 
venise. Văzându-l pe Tony împreună cu o altă femeie, fusese 
extrem de şocată, în sufletul ei deschizându-se o rană mai veche. 
Oare a ei era cămășuța de noapte din satin? Ea era decoratoarea 
de interioare care fusese plecată în strinătate? 

De fapt, ce importanţă avea? Probabil că Tony nu ducea lipsă 
de femei frumoase care să fie gata să-i țină companie într-o seară. 
În momentul acela Charlottei puţin îi păsa de asta, totul îi era 
indiferent. Avea impresia că ajunsese la capătul puterilor. 

Plecarea ei de la Vila Cormoranilor se petrecu în grabă și în 
mod haotic. De teamă să nu se pomenească pe nepusă masă cu 
Tony pe cap, aruncă rapid câteva obiecte în poşetă, se urcă în 
mașină și părăsi domeniul pe furiș, ca o hoață. După ce se 
certaseră, era de neconceput să mai accepte să locuiască la vilă. 
Cum să mai trăiască acolo, la numai câțiva metri depărtare de 
acest om care o înșelase atât de cumplit? 

Pe drumul spre Shalmouth începu să plouă cu picături mari, 
care loveau cu zgomat caroseria mașinii. Trombele de apă care 

cădeau pe parbriz o împiedicau să vadă clar şoseaua și de aceea 
merse mai încet. 

Cu puţin noroc, poate că frumoasa Melina Petterson uitase să 
tragă capota Morganului său! În ce hal își va găsi canapelele din 
piele naturală! La gândul acesta, Charlotte zâmbi fără să vrea 
printre lacrimi ... Ar fi trebuit să-i fie rușine să gândească atât de 
urât, dar în seara aceea nu-i mai păsa de nimic. În plus, faptul că 
Fiona o comparase cu o victimă o enervase la culme. Așa se 
purtase ea până atunci, ca o victimă? 

Charlotta rula pe șosea fără nici o ţintă, când observă că o 
luase spre șantierul naval. Sacul ei de dormit se găsea în 
portbagajul mașinii și cheile de la birou erau în torpedo. Probabil 
că podeaua nu era prea confortabilă ca să doarmă pe ea, dar nu 
conta. Mai bine așa, decât să fie nevoită să suporte prezenţa 
Fionei. La ora aceea nici nu intra în discuţie să-i ceară adăpost lui 
Susie. 

De unde să știe că bătrânul Ford nu va reuși s-o ducă până 
acolo? Pe când se apropia de destinaţie motorul începu să 
tușească și, după mai multe rateuri, mașina rămase nemișcată. 
Toate încercările de a demara din nou rămaseră fără nici un 
rezultat. Ce ghinion! 

Blestemată maşină! Cu nervii la pământ, Charlotte își reproşa 
puțin cam târziu lipsa de prevedere. Nu-i mai rămânea decât să 
meargă pe jos până la șantierul naval, de unde putea să ceară o 
mașină de depanare a doua zi dimineaţă. 

Printre rafalele de ploaie, Charlatte scoase din porbagaj 
impermeabilul și sacul de dormit. Din fericire, acesta era vârât în 

husa etanşă pe care o folosea atunci când făcea iahting. Lăsă 
mașina pe marginea șoselei și începu să meargă cu paşi mari 
de-a lungul estuarului, în direcţia docurilor. Părul i se udase 
leoarcă. Se putea socoti norocoasă dacă va scăpa din toată 
aventura aceea fără un guturai zdravăn! 

Cufundate în întuneric, docurile păreau pustii. În mod 
instinctiv, Charlotte grăbi pasul. La putina distanţă de ea, geamul 
unei uși proiecta pe cadarâm un dreptunghi luminos. Probabil un 
bar. Într-adevăr, Charlotte văzu ieşind din el un grup de marinari 
beti dacă se lua după mersul lor şovăitor. Culmea ghinionului, 
după câteva ezitări, se îndreptară în direcţia ei. Charlotte simţi că 
inima începe să-i bată mai repede în piept. Atunci, când li se 
încrucișară drumurile, se uită numai în pământ, făcându-se că nu 
aude glumele lor răutăcioase. Fiind probabil prea beti, ei nu 
încercară să se ia de ea. 

Când ajunse la capătul celălalt al docurilor, Charlotte tocmai 
intra în curtea întunecoasă a lui Wells Boats, când auzi în spatele 
ei zgomot de pași. Era convinsă că era urmărită! Fu cuprinsă de o 
panică grozavă și începu să fugă disperată. 

Atunci când urcă treptele şubrede ale scării din lemn și ajunse 
în faţa ușii biroului, o stăpânea o dorinţă atât de mare de a ieși 
victorioasă din situaţia aceea, încât se simţea în stare să dea piept 
cu o armată întreagă de atacatori! Impresii deşarte însă! Câte 
parale făcea forța ei fizică în comparaţie cu cea a unui singur 
bărbat? 

Repede, cheia! Charlotte fu nevoită să se scotocească în toate 
buzunarele ca s-o găsească. O vâri în broască, tremurând din toate 

încheieturile. În momentul în care o scoase din lăcașul ei, aceasta 
îi alunecă printre degete şi căzu cu un zgomot metalic pe dalele 
de sub scară. La naiba! Ghidându-se numai după instinct, 
Charlotte intră repede în birou, închise ușa în urma ei și o 
baricadă cu un fotoliu greu, după care se ghemui într-un colţ, 
ținându-și răsuflarea, cu sufletul plin de o spaimă de nedescris. 

Oare individul o urmărise până acolo? Cu simţurile la pândă, 
Charlotte ciuli urechile. Ce coșmar! Să stea ghemuită în încăperea 
aceea, departe de orice ființă umană, și să nu poată nici măcar să 
încuie ușa! Ca să ajungă la telefon, trebuia să treacă prin dreptul 
ferestrei. Ca situaţia să devină și mai cumplită, își aminti că auzise 
despre niște agresiuni petrecute în cartierul docurilor. Numai cu 
câteva zile mai înainte, Susie îi pomenise despre un caz nou 
apărut în ziare. Ce tâmpită fusese că pornise într-o asemenea 
aventură! 

Cât va mai rămâne așa, pitită în întuneric și înnebunită de 
spaimă? Tânăra habar n-avea, dar atunci când pe treptele din 
lemn răsunară niște pași ușori, simţi că paralizează de frică, dar 
foarte repede se simţi cuprinsă de o furie salvatoare. Nu! Nu se va 
lăsa agresată de nimeni! Vai de cel care va îndrăzni să ridice mâna 
asupra ei! 

Ca mânată de o voinţă proprie, mâna ei apucă prima armă care 
îi ieși în cale: o scrumieră grea din alamă. Tinându-și răsuflarea și 
cu tâmplele zvâcnindu-i puternic, Charlotte fixă cu o privire 
năucă ușa biroului ... Clanţa se lăsă în jos. Vagabondul împinse în 
ușă, dar fără succes. Îngheţată de spaimă, Charlotte zări prin 
crăpătură silueta înaltă a acestuia. Peste o secundă ușa se 

deschidea brusc, proiectând fotoliul în mijlocul încăperii cu un 
zgomot asurzitor. 

Charlotte sări în picioare și aruncă urlând scrumiera cu toate 
forțele de care se simţea în stare. Se auzi un geamăt de durere. Își 
atinsese ţinta! 

O atinsese, dar n-o distrusese! Atacatorul ei se afla deja 
deasupra ei şi o imobilizase ținându-i brațele la spate. Charlotte 
se zbătea disperată, când deodată bărbatul aprinse lumina și o 
răsuci cu faţa la el. 

— Tony! 

— Charlotte ce te-a apucat? Era să mă omori! 

— Doamne sfinte! De ce ai împins așa în ușă? M-am speriat 
îngrozitor! 

— De unde să știu că te ascundeai aici cu toate luminile stinse? 

Ea se uită la el ameţită, devenind brusc conștientă de tremurul 
care îi scutura tot trupul. 

— Oh, Tony! 

I se înmuiară genunchii şi se prăbuși la pieptul lui, în timp ce 
izbucnea în hohote de plâns. Tony o cuprinse în braţele lui cu 
tandrete. Atunci când îi vorbi, o îngrijiorare înăbușită vibra în 
vocea lui. 

— Te simţi bine, Charlotte? Nu te-a atacat nimeni? 

— Nu ... numai tu, răspunse ea încercând să-și revină. 

— Eu? Mi se pare că situaţia a stat exact invers! 

— lartă-mă, am ... mi-au cedat nervii. Pe drumul încoace, m-am 
întâlnit cu un grup de marinari beti ... apoi am auzit pași în urma 
mea şi mi s-a făcut frică. 

Am vrut să mă refugiez aici, dar mi-a căzut cheia pe pavaj 
înainte să mai apuc să încui ușa .. 

— Dacă ai ști cât de îngrijorat am fost când am văzut mașina ta 
abandonată pe marginea drumului! M-am gândit la tot ce putea fi 
mai rău! 

În timp ce vorbea. Tony o strânsese și mai tare la pieptul lui. 

— Chiar aveai de gând să-ți petreci noaptea aici? 

— Da... 

Deodată, ea zări o picătură de sânge la tâmpla lui. 

— Tony! Sângerezi! ... 

— Nu mă mir deloc. Puteai să mă omori cu scrumiera aceea! 

Charlotte nu spuse nimic. Urmă o perioadă de tăcere, în timp 
ce se studiau unul pe celălalt. Charlotte fu copleșită de o 
tulburare amestecată cu dorință. Încearcă să se dezlipească de el, 
nedorind să prelungească la nesfârșit acea îmbrățișare. 

— Acum, mă simt mult mai bine ... Mă duc să iau puţină apă ca 
să-ţi curăț rana. 

— Nici să nu te gândești la așa ceva! Nu te las să-mi mai scapi 
cu una cu două! spuse Tony cu o voce mai răgușită de data asta. 
Și am de gând să te duc înapoi la conac fără întârziere. 

— Nu, Tony, nu... 

El o făcu să tacă, sărutând-o apăsat pe buze. Totul se petrecu 
atât de repede, şi o strângea atât de pătimaş în brațe, încât 
Charlotte nu mai apucă să-i opună rezistenţă. Dar chiar voia s-o 
facă? Nu ... Tony o sărută cu o patimă grăbită, aproape disperată 
și sărutul lui declanșă în trupul ei o emotie atât de violentă, încât 
simţea că începe să plutească în derivă. Inima îi bătea foarte tare 

în piept, tâmplele i se zbăteau și toată fiinţa ei tremura din cauza 
dorinţei febrile care o cuprinsese. Dominată total de aceste 
senzaţii, ea gemea și se unduia în braţele lui ca o salcie agitată de 
furtună. 

— Oh, Tony... 

Sorbindu-i răsuflarea, ea îi șopti numele, răvășită de flacăra 
care o mistuia. Stând ghemuită în braţele lui, cu ochii închiși, 
putea să-și îngăduie câteva clipe de slăbiciune, să uite de certurile 
din trecutul lor. Să uite de neînțelegerile dintre ei referitoare la 
șantierul naval, umbra altor femei, vorbele spuse la furie, lipsa de 
încredere ... 

Și, de ce nu, să-și imagineze că Tony o iubise întotdeauna ... la 
fel cum îl iubise și ea pe el... 

— Nu accept nici un comentariu! Vii cu mine la conac! 

Când auzi tonul hotărât al vocii lui, Charlotte ridică ochii spre 
el și-i văzu privirea tulburată de dorință. Remaseră o vreme astfel, 
ochi în ochi, cu răsuflarea tăiată, nemișcaţi și tăcuţi. Ca și cum 
orice gest sau cuvânt ar fi putut risipi magia acelei clipe ... 
Trăsăturile lui Tony, sculptate de lumina crudă a neonului, 
păreau şi mai virile decât de obicei. Prin ușa biroului rămasă 
deschisă se năpusteau rafale violente de vânt amestecate cu 
ploaie, dar nici unul din ei nu-i acorda atenţie. Nimic din ceea 
ce-i înconjura nu mai avea importanță. 

— Tony ... am ... 

Fl îi puse un deget pe buze. 

— Sssttt ... Eu voi cel care va vorbi, iar tu mă vei asculta, dar 
mai întâi de toate te voi duce într-un loc mai ferit. 

Tony era atât de hotărât, şi Charlotte încă atât de tulburată de 
intensitatea emoţiilor pe care le simţea, încât îl lăsă să se ocupe 
de tot. Era evident că încercările prin care trecuse o afectaseră 
foarte mult, dar asta poate nu justifica faptul că își simţea 
picioarele atât de nesigure, încât fu nevoită să se sprijine de brațul 
lui Tony în timp ce acestea o conducea la mașină. 

Era ciudat că în compania lui se simţea în siguranță. Nici 
măcar curtea șantierului, măturată de vântul rece, nu-i mai inspira 
teamă. 

Tânăra se prăbuși pe scaunul BMW-ului şi-şi sprijini capul de 
tetieră, cu ochii închiși. Era epuizată. Ca să fie sinceră, ideea că se 
ocupa altcineva de ea i se părea de data asta foarte liniștitoare. 

Peste o jumătate de oră, înviorată de un duș prelungit, sorbea 
dintr-un bol de ciocolată fierbinte pregătită de Tony. Un foc vesel 
trosnea în şemineul vilei. Totuşi între ei dormea o tensiune 
ciudată. Oare avea şi el aceeași stare proastă ca și ea? Cu puţin 
timp în urmă, își manifestase dorinţa de a sta de vorbă. Ca să-i 
spună ce?... Charlotte era chinuită de o presimţire. Uneori 
adevărul putea fi atât de dureros, încât prefera starea de 
îndoială... 

Cuprinsă de neliniște, îl privi pe furiș. Stând alături de ea pe 
un scaun, cu gulerul cămășii descheiat și părul încă umed de la 
ploaie , era atât de frumos, încât lui Charlotte i se aburiră ochii de 
lacrimi. 

În cele din urmă începură să vorbească amândoi în același 
timp ... şi se opriră imediat. Descumpănită, Charlotte se cufundă 
din nou în contemplarea buștenilor care ardeau mocnit. 

Curând, Tony își pierdu răbdarea. Se ridică brusc în picioare 
și începu să se plimbe de colo-colo prin cameră. 

— E de-a dreptul ridicol! Mă exprim mai uşor atunci când ne 
certăm! Când te văd însă cum stai ţeapănă pe scaunul ăsta, mi se 
taie tot cheful de vorbă! 

— În urmă cu ceva vreme mi-ai ordonat să te ascult. Asta fac, 
acum ... Probabil că nu vom face altceva decât să pierdem timpul 
degeaba, dar n-ai decât să începi. 

Sarcasmul ei nu-l impresionă pe Tony, lucru pe care Charlotte 
îl interpretă ca fiind de rău augur pentru ea. 

— Uite ce este ... în seara asta am devenit conştient că lucrurile 
nu mai pot continua așa. 

— Sunt total de acord cu tine! 

Dumnezeule, ce calvar! De ce trebuiese să se îndrăgostească la 
nebunie de el? Dacă ar fi putut să-l urască, totul ar fi fost mult mai 
uşor! 

— Nu mai pot să mă prefac, Charlotte, să joc teatru la 
nesfârșit... 

— De ce trebuie să joci teatru? N-ai de ce să te simți vinovat față 
de mine, Tony! Pentru că de fapt de aici pornesc toate relele ! 

— Vinovat faţă de tine? Ce vrei să spui? Te rog să nu-mi faci 
sarcina și mai grea decât este! 

— Bănuiesc că această Melina Petterson este decoratoarea de 
interioară care a amenajat vila ... 

— Da, aşa este. 

— Și că, în lipsa Deliei sau a ... Fionei sau a oricărei alte femei, 
aveai la dispoziţie destule moduri de a-ţi petrece seara! 

De ce te-ai deranjat să pornești în căutarea mea? 

— Pentru că eram foarte hotărât să am o discuţie cu tine și 
pentru că mă preocupă soarta ta! 

— Soarta mea? Mai bine recunoaște că puţin îţi pasă de ea! Abia 
acum îţi înţeleg tactica. Sub pretextul prieteniei dintre tine și tata, 
ai crezut că ai dreptul să mă iei sub protecţia ta, dar eu nu am 
nevoie de aşa ceva, clar? Regret că ţi-am cerut ajutorul să pot 
construi trimaranul. Fiona are dreptate. Afacerile sunt afaceri, 
sentimentele pot să se ducă pe pustii! Nu trebuie să-mi mai porți 
de grijă și deci nici să mai joci teatru, adică să accepţi de formă 
proiectele mele! 

Tony o luă de umeri și o zgudui violent. 

— Taci odată, Charlotte! Spui numai prostii! Tu ai fost 
întotdeauna importantă petru mine. Dacă n-ar fi așa, aș fi primit 
fără nici un scrupul ceea ce-mi ofereai în urmă cu cinci ani! Crezi 
cumva că nu doream și eu același lucru? 

— Da, asta e impresia pe care ai lăsat-o! Dacă mă voiai de ce nu 
m-ai acceptat? 

— Ştii foarte bine de ce! Aveai numai șaptesprezece ani, 
Charlotte! Și eram prietenul tatălui tău! Dacă nu însemnai nimic 
pentru mine, de ce crezi că m-am înfuriat atât de tare atunci când 
te-am văzut cu Colin? Și de ce i-aș fi dat papucii lui Greg Smithson 
acum două săptămâni? 

Ea se uită uluită la el, dominată de o confuzie totală. Degetele 
lui Tony i se înfipseseră în umeri și ea își mușcă buza de durere. 

— Te doresc, Charlotte ... Trebuie să știi asta! Nu mai pot să 
dorm noaptea din cauză că pur și simplu sunt obsedat de tine ... 

Această mărturisire stârni în ea un val de panică. 

— Tony, nu vreau ... Îmi pare rău, dar nu pot. 

Cuvintele abia şoptite își croiseră cu greu drumul printre buze 
şi ochii îi erau adumbriţi de lacrimi. 

— Nu te înțeleg, Charlotte! 

— Nu ... nu pot să fac dragoste cu cineva numai ... numai ca 
să-mi satisfac o dorinţă fizică. Știu că există între noi o ... atracţie 
deosebită, dar nu pot s-o fac! 

Doborât de tristețe, Tony lăsă să-i cadă brațele de-a lungul 
corpului. 

— Charlotte, dacă mi-aş fi dorit o simplă relaţie fizică, aș fi 
acceptat avansurile tale de acum cinci ani! Te iubesc, Charlotte, 
nu pot să mai trăiesc fără tine. Vreu să te măriţi cu mine! 


Capitolul 9 


— Să mă mărit cu tine? Mă ceri ... în căsătorie? Asta e o glumă, 
nu-i așa, Tony? 

— Nu e nici o glumă. 

— Dar nu ne putem căsători! Treaba asta nu are nici un sens! 

— De ce, mă rog? 

— Mai întâi de toate, căsătoria presupune o încredere 
reciprocă. 

— Încrederea se dobândește în timp ... 

— Ascultă, Tony, după ce mi-ai sabotat intenţionat planurile 
referitoare la repunerea în funcţiune a șantierului naval, ai vrea să 
mai am vreodată încredere în tine? 

La aceste cuvinte, Tony își recăpătă expresia indiferentă pe 
care Charlotte o cunoștea atât de bine. 

— Dă-i înainte cu acuzaţiile, te ascult ... 

— Ceea ce mă enervează la tine, e că după părerea ta există 
două unităţi de măsură diferite. Tu ești înconjurat de un adevărat 

... harem, dar dacă eu îmi permit o idilă nevinovată, sunt făcută în 
toate felurile posibil! 

— Ce harem? La ce te referi? 

Văzând că pe buzele lui Tony apăruse un zâmbet ironic, 
Charlotte se indignă. Cum putea fi atât de insolent încât să 
găsească ceva de râs într-o discuţie atât de serioasă! 

— Delia, Fiona, Melina Patterson ... 

— Ai terminat? Acum pot să mă apăr? Să începem cu șantierul 
naval. Nu sunt manipulatorul infect pe care ţi-l închipui. Nu l-am 
alungat pe Greg Smithson. Pur și simplu s-a mai interesat de 
realizarea proiectului și la un concurent care îi făcuse o ofertă. 
Este vorba despre Fennel Boats, dacă vrei să ştii. 

— Nu te cred! Tim Fennel este un vechi coleg de școală de-al 
meu. Nu şi-ar permite să procedeze astfel ... 

— Nu fi atât de naivă! În afaceri, nu există vechi colegi de 
şcoală, Charlotte! În ultimele două săptămâni m-am făcut luntre 
și punte ca să-ți salvez contractul cu Smithson. Ceea ce poate fi 
considerat drept un semn de mare generozitate, dat fiind că 
ultima dată când ne-am întâlnit mi-ai spus că sunt un "nesuferit". 

— De ce nu mi-ai spus? Mi-am făcut o mie de griji în timpul 
ăsta! 

— Mi-ai lăsat impresia că, de la ieşirea cu barca, mă evitai în 
mod sistematic. 

Foarte tulburată de aceste dezvăluiri, ea nu-i răspunse. 

— În ceea ce privește haremul, nu pot să mă laud că duc o viaţă 
de călugăr, dar pot să te asigur că n-a fost nimic, niciodată, între 

mine şi Delia. Ea s-a îndrăgostit de mine. Poate că ţi se pare crud 
din partea mea, dar eu nu simt nimic pentru ea ... 

— Biata Delia! 

— În treacăt fie zis, mi-a transformat viaţa într-un infern de 
câteva luni încoace! Scrisori, telefoane, șantaj, ameninţări cu 
sinuciderea ... 

— Poftim? Te-a ameninţat că se sinucide? 

— Da. 

Venindu-i brusc să plângă, Charlotte își mușcă buza de jos. 
Într-adevăr, biata Delia! Cum să nu observe asemănarea dintre 
situaţia acesteia şi a ei? Și ea se aruncase în brațele lui Tony în 
timpul călătoriei spre Minorca în urmă cu cinci ani, și-l iubise 
dincolo de orice rațiune ... Charlotte nu putea decât s-o 
compătimească... 

— Iar Fiona, continuă Tony după o pauză, ea nu reprezintă 
pentru mine decât o acţionară la Wells Boats. Mai trebuie să știi 
că-i cumpăr acţiunile pentru că a venit ea să mi le ofere. Cât 
despre Melina Petterson, tipa nu numai că e mai mare cu 
doisprezece ani decât mine, dar îmi mai este şi ... soră vitregă. 

— Poftim? 

— Da ... Am cunoscut-o în urmă cu câţiva ani, pe vremea când 
căutam informaţii despre mama în rândurile comunităţii de 
imigranți greci ... Melina m-a ajutat foarte mult. 

— Ea e cea care ... locuia în Vila Cormoranilor? 

— Da. Se retrăsese aici ca urmare a unor probleme sentimentale. 
Era vorba despre un iubit care voia să se despartă de ea. 

— Nu e măritată? 

— Nu. Melina și-a construit propria afacere. Trăiește numai 
pentru meseria ei și călătorește foarte mult ... Mi-a fost de mare 
folos faptul că am dat de ea. Datorită ei am putut să descopăr mai 
repede cine era mama. 

Tony făcu o scurtă pauză în care o umbră de melancolie îi 
apăru în privire. 

— Am aflat mai ales că era deja măritată și avea patru copii în 
momentul în care l-a cunoscut pe Gay Simpson. Soțul ei lucra în 
marina comercială. Se pare că bea foarte mult și o bătea atunci 
când se întorcea acasă din cursă. Poate că Gay a făcut-o fericită un 
timp. Îti povestesc toate astea, Charlotte, ca să întelegi rolul 
Melinei. Ea avea doisprezece ani când m-am născut eu și își 
amintește foarte bine de perioada foarte agitată pe care a trăit-o 
pe vremea aceea. 

Tony zâmbi fără veselie și adăugă: 

— Probabil că ar trebui să mă bucur că mama era foarte 
nefericită în momentele acelea, dar mie mi-a prins bine să aflu că 
măcar unul din cei doi părinţi ai mei mă iubea! Poate că ţi se pare 
ridicol, dar astfel m-am simţit mai puţin "respins". 

— Nu e nimic ridicol în toată povestea asta, Tony! Te înțeleg 
perfect ... 

— Serios? 

— Da, Ştiu că înseamnă să fii respins. Am trecut și eu printr-o 
suferință asemănătoare în urmă cu cinci ani, când nu m-ai vrut ... 

— Dragostea mea ... 

EI îi luă brusc mâinile, o forţă să se ridice în picioare și o 
cuprinse de mijloc. 

— Dacă te referi la ceea ce s-a petrecut între noi pe insula 
Minorca, află că n-am avut de gând să te resping! E foarte 
complicat totul şi nu știu cum să-ți explic. 

— Spune-mi pur și simplu adevărul, șopti Charlotte. 

Deja simțurile începeau să i se trezească la contactul cu trupul 
lui viril lipit de al ei şi tânăra regretă că nu purta nimic pe sub 
halatul de baie. 

— Adevărul? Ei bine, iată-l! Tu laşi să se înțeleagă că erai 
îndrăgostită de mine odinioară. Dă-mi voie să-ţi spun că 
ascundeai foarte bine acest sentiment! Am păstrat despre tine 
amintirea unei adolescente reci, distante, mereu stăpână pe ea 
însăși. Parcă te văd și acum venind de la școală la șantierul naval. 
Aminteşte-ţi! Purtai o uniformă bleumarin. Aveai părul ciufulit de 
vânt și ochii cei mai verzi pe care i-am văzut vreodată. Te priveam 
cu un aer sincer, foarte serios și simțeam pentru tine niște lucruri 
pe care nu aveam dreptul să le simt. Era o adevărată nebunie! 
După încurcăturile pe care le-am avut cu Jenifer, ar fi trebuit să 
mă feresc de tinerele nematurizate ca tine, dar era ceva mai 
puternic decât mine ... Îti amintesti lecţiile gratuite de navigatie 
pe care ti le dădeam? Ele nu aveau decât un singur scop: să-mi 
permită să stau cât mai mult timp în preajma ta! 

Cu ochii nedezlipitți de buzele lui, Charlotte își retinea până şi 
răsuflarea, ca să nu întrerupă cumva șirul acelor revelații 
uluitoare. Cât de mult se înșelase în privinţa lui! 

— Dacă ai şti cât de mult m-am luptat cu ispita pe care o 
reprezentai pentru mine pe vremea aceea! Gândește-te că nu 
aveai decât cincisprezece ani! Chiar şi mai târziu, când, ajuns la o 
vârstă ceva mai "coaptă”, situaţia îmi amintea atât de mult de 
experiența mea cu Jenifer, încât frica mă paraliza. Și mai era ceva 
... ceva mult mai grav, care risca să compromită totul ... 

Tony ezită. 

Deodată, Charlotte bănui care era motivul. 

— Sunt la curent cu aventura dintre tatăl tău și mama mea, 
dacă asta era întrebarea pe care ţi-o puneai. Fiona mi-a spus totul. 

— În cazul ăsta, ştii la ce mă refer, răspunse Tony cu un aer 
posomorât. 

Abia îndrăznind să rostească vorbele, ea şopti: 

— Te gândeai că poate suntem frate și soră? 

— Da ... Gay îmi vorbise despre relaţia lui cu mama ta. N-am 
fost sigur în legătură cu acest subiect decât după divorțul dintre 
părinţii tăi de acum trei ani! Atunci, tatăl tău mi-a spus că își 
făcuse testele de paternitate. 

Aceste cuvinte fură urmate de o tăcere îndelungată, plină de 
gravitate. 

Apoi o sclipire tandră încălzi din nou privirea lui Tony. O lipi 
pe tânără și mai tare de el, îi ridică bărbia și o sărută îndelung, 
lucru care o făcu să tremure din cap până-n picioare. 

— Oh, Tony! ... Câte emoţii au venit deodată pe capul meu! Nu 
reușesc nici măcar să mă gândesc, să ştiu ce simt ... 

— Eu însă ştiu, îi răspunse el cu o voce răgușită. 


MARINARUL SOLITAR 147 


Te iubesc, Charlotte, te iubesc şi vreau să mă căsătoresc cu 
tine. Trecutul nu mai are nici o importanță. În timp ce te căutam, 
în seara asta, mi-a trecut prin cap ideea că, în cazul în care ţi s-ar 
întâmpla ceva rău aș muri de durere ... 

Mărturisirea lui aduse lacrimi de bucurie şi de emotie în ochii 
Charlottei. Totuși, în adâncul sufletului ei, mai exiasta o mică 
îndoială. 

— Tony ... te lăudai că nu crezi în dragoste. Îmi amintesc că în 
timpul călătoriei noastre în Minorca, erai ... foarte ostil faţă de 
mine. Mă refer în special la noaptea petrecută pe "Menorquina” 
după furtună ... când m-ai văzut cu Colin. 

Fără să-i dea drumul din îmbrățișarea pătimașă, el îi răspunse: 

— A fost un chin pentru mine să mă întind lângă tine în sacul 
de dormit, dar dacă n-aş fi făcut-o, draga mea, n-ai mai fi aici în 
clipa de față. Dar nu prevăzusem că îţi vei manifesta ... 
temperamentul amoros ... într-un mod atât de irezistibil. 

În timp ce vorbea, îi culegea deja de pe buze sărutări scurte și 
Charlotte, răvășită de emotie, îşi înfipsese unghiile în umerii lui, 
ameţită de fericire. 

— Oh, Tony... chiar e adevărat ce-mi spui? Mă iubeşti? şopti ea 
cu un zâmbet luminos pe buze. 

— Te mai îndoiești, micuță vrăjitoare? Dacă nu te-aș fi iubit, 
crezi cumva că aș fi fost de acord cu planurile tale referitoare la 
șantierul naval, m-aș fi interesat să-ţi caut un acoperiș deasupra 
capului şi mi-ar fi venit să sucesc gâtul tuturor bărbaţilor care se 
apropie de tine? 

Îi acoperi gura cu buzele lui atât de pătimaș, încât îi tăie 
răsuflarea, apoi o învălui într-o privire arzând de atâta dorință, 
încât Charlotte fu extrem de tulburată. 

— Şi mai ales, aș fi simţit nevoia asta de a te strânge în braţe la 
nesfârșit? Oh, Charlotte, dragostea mea, mă obsedezi în așa hal, 
încât mi-a pierit și somnul. 

Să nu-mi spui că nu mă iubești ... pentru că dacă o vei face, pur 
și simplu îmi voi pierde minţile! 

— Te iubesc, Tony. N-am încetat niciodată să te iubesc ... și tu 
Ştii asta! 

Fl îi prinse faţa între palme și o privi intens în timp ce o 
întreba: 

— Dacă mă iubești, cum se face că refuzi să te măriţi cu mine? 

— Nu refuz! 

Trăsăturile lui Tony se luminară brusc de bucurie și o strânse 
tare în braţele lui puternice. 

— În cazul ăsta, hai să ne căsătorim ... cât mai repede posibil! 

Contrar tuturor așteptărilor, se depărtă brusc de ea, 
mulțumindu-se s-o ţină de mâini. Halatul Charlottei se deschise 
puţin și ochii lui Tony străluceau ca tăciunii aprinși în timp ce-i 
admira rotunjimile umerilor goi și îmbinarea sânilor. 

Vocea lui avea inflexiuni răgușite atunci când îi propuse: 

— Ce-ai spune de o lună de miere în Minorca? 

La început, Charlotte fu nedumerită, dar apoi ghici motivul 
întrebării lui și fu copleșită de emoție ... 

— Oh, da, Tony, mi-ar plăcea foarte mult! 

El zâmbi, apoi o trase spre el s-o sărute, după care îi acoperi 
pieptul cu halatul. 
— Atunci așa rămâne. Vom termina acolo ce-am început ... 


kkk 


Era ciudat ca un simplu prfum să-i trezească amintirile, își 
spuse Charlotte visătoare. Mireasma pădurii de pini din apropiere 
plutea până la ea, purtată de un vânticel uşor. Stând întinsă pe 
nisipul fierbinte, cu ochii închiși, își putea închipui că se află cu 
cinci ani în urmă, pe când era o adolescentă de șaptesprezece ani, 
care trecea prin chinurile unei iubiri imposibile. Oare din acest 
motiv insistase Tony să rămână în Insulele Baleare? Ca să 
exorcizeze vechii demoni? 

Dogoarea soarelui o readuse la realitate. Trebuia să fie 
prudentă! Doar n-avea de gând să devină roşie ca un rac încă din 
prima zi din luna de miere! Charlotte își trase prosopul sub 
umbrelă, apoi îşi sprijini bărbia de braţele încrucișate și liniștită şi 
relaxată, se uită alene în jurul ei. 

Vila în care locuiau era a unui prieten al lui Tony, care era și 
proprietarul mai multor sate de vacanță de pe insulă. Nu se 
ajungea acolo prea ușor. Fuseseră nevoiţi să ruleze aproape o 
jumătate de oră cu jeepul lor pe un drum de ţară plin de 
hârtoape, dar cât de încântați fuseseră atunci când ajunseseră la 

destinaţie! Extrem de izolată, casa era clădită într-un cadru 
sălbatic plin de dealuri plantate cu măslini. Pe scurt, locul ideal 
pentru niște îndrăgostiți. 


Kk 


Când ajunseseră, în dimineața aceea, Charlotte fusese cucerită 
de strălucirea culorilor: violetul intens al tufelor de bughenvilea 
cățărate pe faţada casei, cel albăstrui al florilor de hibiscus, albul 
strălucitor al zidurilor şi în sfârșit albastrul foarte pur al cerului 
care se unea la orizont cu cel al mării. Un alt motiv de încântare 
consta în faptul că vila avea propriul său golf la care se ajungea 
coborând o serie de terase umbrite de smochini. Dar asta nu era 
tot. La o sută de metri de țărm, pe suprafaţa scânteietoare a apei, 
strălucea un diamant, o superbă goeletă de cincisprezece metri. 
Era ancorată acolo, cu pânza mare coborâtă, și se legăna leneş sub 
briza uşoară. Cele mai apropiate sate se aflau la câțiva kilometri 
distanță, așa îi spusese Tony. Datorită bărcii nu vor mai fi nevoiţi 
să suporte nenumăratele hârtoape de pe drum atunci când ar fi 
vrut să circule prin insulă. 

— Ia spune-mi, cum ti se pare peisajul? 

Tony tocmai își făcuse apariţia cu o tavă din argint în mână, pe 
care se găsea o sticlă și două pahare. Îmbrăcat numai în niște 
bermude albe, era extrem de seducător. Charlotte se uită la el în 

timp ce acesta se apropia şi punea tava direct pe nisip, cucerită de 
forma armonioasă a mușchilor lui și de liniile prelungi și 
puternice ale trupului său. 

— Înainte să venim aici credeam că nu există o casă mai luxoasă 
ca cea a Antoniei. Acum mi-am shimbat părerea ... 

— Dacă îţi place, vila asta poate fi a noastră, ca și barca, de 
altfel. 

— Glumești, Tony? 

— Deloc. Sunt sigur că Ramon nu va refuza să-mi vândă casa. E 
un prieten vechi. Am lucrat împreună vreme îndelungată. I-am 
făcut rost de majoritatea bărcilor cu pânze de care are nevoie în 
şcolile de navigaţie din centrele lui de vacanţă ... E o idee la care 
trebuie să ne gândim pe parcurs, în cazul în care ne vom sătura 
de ploile din Shalmouth ... Te gustaría champon, señora 
Meredith? 

Se simţea întotdeauna emoţionată atunci când i se spunea pe 
numele nou, de sotie ... Își răsuci în jurul degetului superbul inel 
cu diamant și verigheta de aur. Radiind de plăcere, ea îi zâmbi. 

— Si, señor Meredith, me gustari a muchisimo! 

— Bueno, a qui está. 

Tony turnă cu gesturi foarte stilate șampania în două cupe 
lungi de cristal și-i oferi unul Charlottei, spunându-i: 

— Dat fiind că suntem amândoi atât de buni la limba spaniolă, 
îti propun să ieșim în seara asta. Am putea să stăm la taifas cu 
localnici fără nici o problemă! 

— Dacă aşa vrei tu ... 

Charlotte nu spuse mai mult. Simţea că între ea și Tony exista 
O uşoară stânjeneală, a cărui cauză ea, cel puţin, o cunoştea. 
Noaptea care urma trezea în inima ei o tulburare ciudată, produsă 
de nerăbdare, dar și de îngrijorare. Ideea de a face dragoste cu 
Tony acum când era soţia lui, o speria puţin. În orice caz, el se 
ferise s-o forţeze până atunci. În cele două săptămâni de 
dinaintea nunţii, se purtase faţă de ea cu o rezervă exemplară. Și 
atunci când rămăseseră singuri în vilă, nu tăbărâse imediat 
asupra ei ... i-ar fi dorit s-o facă! Fără să vrea, Charlotte era 
cuprinsă treptat de o îndoială: nu cumva Tony n-o mai găsea la fel 
de atrăgătoare ca altădată? 

Sorbi o înghiţitură din şampania foarte rece, văzu zâmbetul lui 
Tony și toate îndoielile i se risipiră. Ce proastă fusese să se 
gândească la o asemenea eventualitate! Ar mai fi luat-o Tony de 
soţie dacă nu i-ar mai fi plăcut de ea? 

Intimidată de privirea pătrunzătoare a lui Tony, Charlotte lăsă 
ochii în jos şi spuse râzând: 

— Bruma de spaniolă pe care o ştiu ţi se datorează ţie! Eram 
atât de impresionată când te auzeam vorbind atât de fluent în 
urmă cu cinci ani, încât, atunci când m-am întors în Anglia, m-am 
înscris la niște cursuri la facultate. 

— Ei bine, de acum înainte lecţiile vor fi gratuite. 

În vocea lui Tony era o notă care o făcu pe Charlotte să se 
înroșească în obraji. Cuprinsă din nou de acea temere stupidă, 
întoarse capul de la el. 

Probabil că Tony observase că era prost dispusă. 

Veni să îngenuncheze lângă ea pe nisip, cu o expresie serioasă 
dar și veselă pe faţă. 

— Charlotte, dragostea mea ... relaxează-te! Aşteptăm de atâta 
vreme ziua asta! Suntem la fel de stângaci ca doi puști la prima 
lor întâlnire. 

Ah, ce fericită era că o înţelesese! Charlotte se aruncă 
recunoscătoare la pieptul lui, iar el o cuprinse în braţe cu o 
tandreţe nesfârșită. 

— Te iubesc, îi şopti el la ureche. Avem tot timpul să învăţăm 
să ne cunoaștem mai bine. Nu mă mai privi așa, de parcă ar urma 
să mă transform într-un fioros maniac sexual! Mai bine hai să 
facem o baie, ce părere ai? 

— Pun pariu că ajung prima la barcă! 

Charlotte puse paharul jos și se repezi spre mare. Tony fu 
nevoit să mai piardă timp cu scosul bermudelor, dar o ajunse din 
urmă în momentul în care se arunca în valuri. Mișcările puternice 
ale braţelor lui îl propulsară într-un timp record până la barcă, pe 
care se cățără, cu ajutorul unei scări din frânghie. Era învingător, 
fireşte, dar fu urmat imediat de Charlotte. 

Îşi recăpătară răsuflarea stând întinși pe punte, cu apa şiroind 
de pe trupurile lor și privindu-se ochi în ochi. 

— Eşti o înotătoare foarte bună. 

Bravo! 

— Aproape la fel de bună ca tine. Probabil asta mi-a salvat viaţa 
în noaptea aceea furtunoasă. 

— Da ... dar și tratamentul meu pentru a te încălzi ... 

Deodată, expresia lui Tony deveni mai serioasă pe măsură 
ce-i admira rotunjimea sânilor care ieșeau în evidență prin 
materialul subțire și ud al costumului de baie. 

Simţindu-se rușinată, tânăra se întoarse pe burtă şi se sprijini 
în coate. 

Tony îi dădu jos o bretea a costumului de baie. 

— Ai început deja să te bronzezi ... șopti el cu vocea răgușită de 
emoție. Ce bine îmi pare că te văd mai relaxată, draga mea! 
Ultimele săptămâni au fost foarte grele pentru tine. Uneori din 
cauza mea, adăugă el în timp ce-i mângâia cu blândeţe obrazul cu 
dosul mâinii. Îmi pare rău că am fost atât de dur în privinţa 
şantierului naval ... 

— Nu ești numai tu vinovat ... Sunt conștientă că şi eu m-am 
purtat urât cu tine. A trebuit să trec prin atâtea, în ultima vreme 
„„.. Moartea tatei, faptul că devenisem asociaţi și trebuia să fac 
eforturi disperate ca să mă prefac că îmi ești indiferent ... 

Vocea îi tremura puţin când rosti ultimele cuvinte. Tony îi dădu 
la o parte şuvițele umede de păr și o sărută cu tandreţe pe gât. 

— Acum îmi dau seama cât de mult tii la șantierul naval. Să stai 
liniștită, Charlotte, mă angajez să finanţez aducerea lui în stare de 
funcţionare. Poţi să te ocupi în continuare de conducerea lui. 

— Oh, Tony! Nu îndrăznesc să accept ... 

— De ce nu? De acum încolo, suntem soţ şi soţie. Consideră că 
acesta este un cadou de nuntă... 

— Cel mai preţios cadou este acela că nu mai suntem 
dușmani... 

El desena figuri tulburătoare cu degetul pe spatele ei gol, până 
la marginea costumului de baie. 

— Duşșmani ... n-am fost niciodată. Poate ţi-am părut ostil în 
ultima vreme, dar purtarea mea ascundea o mare derută. Nici nu 
ştii ce şoc am avut când te-am revăzut după atâţia ani ... Mă 
credeam vindecat de tine. Tu m-ai tratat cu atâta răceală și 
dispreț... încât mi-am simţit orgoliul rănit. 

— Şi eu eram convinsă că mă urăști! 

— Ceea ce demonstrează cât de mult te poţi înșela ... 

Sub mângâierea lentă a degetelor lui, în trupul Charlottei 
începea să renască dorinţa. Inima îi bătea deja mai repede și 
ritmul respirației i se accelerase. Când îl privi pe Tony, în ochii ei 
strălucea o sclipire timidă, dar provocatoare, care aprinse o 
flacără fierbinte în ochii lui. 

— Eşti atât de frumoasă, iubita mea ... 


Senzualitatea vocii lui și strălucirea fascinantă a ochilor lui 
căprui o electrizară pe Charlotte mult mai mult decât mângâierile 
de până atunci. Deodată, simţi cum crește în trupul ei o stare de 
euforie și exaltare care îndepărtă orice urmă de teamă din sufletul 
ei. Charlotte înţelese atunci, cu o certitudine sfâșietoare, ceea 
ce-și dorea cel mai mult în adâncul fiinţei ei. 

Fără să-l scape din ochi, îngenunche lângă el, își dădu jos de 
pe umeri și cealaltă bretea, apoi îşi dădu jos costumul de baie 
până la brâu. 

— Charlotte, dragostea mea ... 

Tony se ridică în picioare. Ea văzu ca prin vis cum se aplecă 
spre ea și-i întinde mâna ca s-o ajute să se ridice. Un fior 
voluptuos o cuprinse, în timp ce inima începu să-i bată într-un 
ritm accelerat. Tony aproape își ieșise din minţi în momentul în 
care cuprinse sânii Charlottei în palme. Ea nu își putu stăpâni un 
geamăt de plăcere când buzele lui umede se lipiră de trandafirul 
delicat care-i impodobea sânul alb. Ea se abandonă vârtejului 
ametitor care o cuprinse. Tony se depărtă puţin de ea, își înfipse 
degetele în părul ei ud și-i acoperi gura cu buzele lui, într-un elan 
de febră senzuală. Sărutul lor era plin de o pasiune arzătoare, 
inspirată de sentimentele care-i dominau. 

— Oh, Tony... 

Răvăşită, Charlotte închise ochii. În trupul ei, ameteala ușoară 
stârnită de primele lui mângâieri fusese înlocuită de focul 
mistuitor al unor cărbuni aprinși. Corpurile lor aproape goale se 
lipeau frenetic unul de celălalt, mânate de o forță sălbatică a cărei 
intensitate o vrăjise pe Charlotte. Rațiunea deja o părăsise. Se 
mlădia sub sărutările lui Tony, sub mâinile cu care îi mângâia 
pielea înfierbântată. Mâini puternice, posesive mâini pe care le 


voia prezente peste tot pe trupul ei, pe spate, pe şolduri, pe 
pulpe ... 

Ca și cum ar fi observat nevoia ei disperată, Tony o săltă brusc 
în brațele lui şi o duse în cabina velierului. După ce o întinse pe 
cușetă și o dezbrăcă de costumul de baie, o acoperi cu sărutări 
din cap până-n picioare. Atunci când ea scoase un strigăt 
implorator, buzele lui se lipiră de gura ei și sărutul lui fu atât de 
tandru și de excitant, încât în ochii Charlottei apărură lacrimi de 
fericire. 

El se întinse deasupra ei tremurând, cu o flacără intensă 
strălucindu-i în priviri. 

— Iubita mea ... aș fi preferat ca prima dată să facem dragoste 
într-un pat adevărat, aș fi vrut să nu mă grăbesc, ca totul să fie 
perfect ... dar te doresc ca un nebun! 

Charlotte îl trase spre ea disperată, încolăcindu-și picioarele în 
jurul lui, de teamă să nu-i scape. 

— Şi eu te doresc! ... Vreau să fiu a ta ... acum ... te rog! Aștept 
de atâta vreme clipa asta ... 

Începând din acel moment, orice cuvânt deveni inutil. Tony își 
lipi coapsele de ea şi o pătrunse cu voluptate. Charlotte gemu 
ușor din cauza durerii. 

Tony ridică încet capul și se uită la chipul ei. Ochii lui 
exprimau uimire și neîncredere. 

— Charlotte ... dragostea mea ... ar fi trebuit să-mi spui mai 
înainte! 

— Asta ar fi schimbat cu ceva lucrurile? 

— Bineînţeles, îngerul meu! Aș fi fost mai atent! 

— În cazul ăsta, mă bucur că nu ţi-am spus nimic! 

Ea râdea și gemea în același timp, nerăbdătoare să ajungă la 
capătul minunatei aventuri pe care o începuseră. 

— Oh, Tony... nu te opri... Te rog, iubește-mă ... 

El cedă rugăminții ei, cu atât mai mult cu cât era și dorinţa lui. 
Charlotte gemea și gâfâia, zguduită de asaltul plăcerii care simţea 
cum crește în trupul ei în mod necruţător. 

Deodată, simţi că totul se prăbușește în jurul ei. Fu cuprinsă 
de fiorul fulgerător al extazului. Cu o ultimă îmbrăţișare, Tony își 
dădu și el frâu liber plăcerii, după care își lipi gura de buzele ei 
care tocmai şopteau: 

— Tony ... 

Rămaseră mult timp îmbrățișaţi și tăcuţi după aceea, nici unul 
din ei nesimţind nevoia să vorbească. Charlotte era toropită de 
melancolie. Simţea plenitudinea satisfacției obținute de amândoi 
și a fericirii de a deveni femeie. Toate aceste sntimente se puteau 
citi în privirea emoţionată pe care i-o aruncă lui Tony. 

— Așadar, nu te-am dezamăgit? îl întrebă ea aproape în șoaptă. 

— Cum adică? 

În vocea caldă a lui Tony era o notă și de amuzament, dar și 
de uşoară supărare. 

— Draga mea, atunci când ţi-am rezistat vitejește în urmă cu 
cinci ani și te-am surprins după câteva zile în patul lui Colin, am 
crezut că-mi pierd minţile. Așa că imaginează-ţi ce pot să simt 
acum descoperind că am fost primul! Primul care a făcut 
dragoste cu superba și tandra mea nevestică adorată ... 

Radiind de bucurie, ea îl strânse puternic în braţe. 

— Ti-am mai spus o dată că n-a fost nimic între mine și Colin. 
Oh, evident că el ar fi vrut! Din acest motiv venise în zorii zilei în 
patul meu. De atunci însă nu m-am mai întâlnit cu bărbatul cu 
care mă zbengui acum în cabina unui velier ... 

Se priviră amândoi cu intensitate în. 

— Mulţumesc, șopti Tony. Ai făcut din mine cel mai fericit 
dintre bărbaţi. 

În ochii Charlottei apărură lacrimi de fericire. Această 
mărturisire făcea din ea cea mai fericită dintre femei ... 


Sfârşit 


